
CIP zapis dostupan u računalnom katalogu Nacionalne i sveučilišne knjižnice u Zagrebu 
pod brojem 639400. 


Predgovor 


Hrvatsko fizikalno društvo tradicionalno, po 23. puta, organizira Ljetnu školu 
mladih fizičara polaznici koje su nadareni učenici svih razreda srednjih škola, ali i 
završnog razreda osmogodišnje škole, nagrađeni na Državnom natjecanju iz fizike. 
Ugledni znanstvenici iz raznih područja fizike održavaju predavanja o aktualnom stanju i 
napretku fizike u područjima u kojima su aktivni. Predavanja su prilagođena dobi i 
predznanju polaznika Škole ne umanjujući pritom ni stručnu dubinu niti cjelovitost. 
Učenici aktivno sudjeluju u programu kroz praktikume i rješavanjem problemskih 
zadataka. I ove godine Škola se održava u Labinu, zahvaljujući susretljivosti i iznimnoj 
angažiranosti dijela nastavnika Srednje škole Mate Blažine, u vremenu od 24. do 30. lipnja 
2007., a smještaj učenika osiguran je u hotelima u Rapcu. 

Tradicija je svake godine pozvati u goste i nekoliko nadarenih učenika iz hrvatskih 
zajednica izvan teritorija RH. Ove godine pozvani su po dvoje nadarenih učenika iz 
Rumunjske, i iz Crne Gore, u pratnji zaslužnih profesora. 

Središnja tema ovogodišnje Ljetne škole jest ekologija. Sadržajno će, predavanjima i 
praktikumima Škola biti usmjerena na fiziku i fizikalne metode koje se koriste pri 
opažanju onečišćenja okoliša, modeliranju njihovog širenja i mogućih posljedica 
incidentnih događaja i havarija, te zaštiti od zagađenja. Službeni naziv ovogodišnje Škole 
jest 'FIZIKA U EKOLOGIJI. Predavanja drže ugledni znanstvenici koji se aktivno bave 
uvođenjem, primjenom i razvojem fizikalnih metoda i modela u ekologiji. Sve je 
podređeno želji da se budućim znanstvenicima na primjeren način pruži znanstveni 
pogled na stanje u ekologiji, i približe postignuća domaćih i inozemnih istraživača u tom 
za život važnom i osjetljivom području. 

Ovogodišnja Škola posvećena je jednom od najvećih hrvatskih znanstvenika, 
akademiku Andriji Mohorovičiću (1857.-1936.), meteorologu, seizmologu i geofizičaru, u 
povodu 150. obljetnice njegova rođenja. Prigodnim predavanjem želimo s ponosom 
istaknuti njegov bogat i nadasve originalan istraživački opus kojega je prepoznala svjetska 
znanstvena zajednica nazvavši njegovim imenom plohe Zemljinog i Marsovog 
diskontinuiteta brzina, krater na Mjesecu i asteroid. 

Usmjerenost znanosti na ekologiju je nužna i hitna jer su već ponegdje probijene 
granice prihvatljivosti pa i egzistencijske ugroženosti. Anticipirajući daljnji razvoj 
tehnologija u tzv. kulturi blagostanja sve je jasnije da ugrožavamo egzistencijski bitak. 
Trenutak je za uzbunu, ali ne i za paniku koju često nudi jeftini senzacionalizam. Čini nam 
se primjerenim podsjetiti na sklad antičkih vremena kad su filozofi, za razliku od 
današnjih sofisticiranih civilizacijskih spoznaja i postignuća, shvatili da je srž života 
sadržana u 4 temeljna elementa: voda, zemlja, zrak i vatra. Ekološki gledano oni su temelj 
života i sva četiri (i vatra uključivo!) su ozbiljno ugrožena. 

Voditelj Škole i Uprava HFD-a zahvalni su Ministarstvu znanosti, obrazovanja i 
športa na financijskoj potpori koja pokriva glavninu troškova organizacije i održavanja 
Škole. Zahvaljujemo se i brojnim sponzorima poimence navedenim u Zborniku 
predavanja, a posebno Gradu Zagrebu odnosno njegovom Uredu za obrazovanje, kulturu 
i šport. 


Voditelj Ljetne škole mladih fizičara 
Dr. Sc. Zlatko Vučić 

Organizator: 
Hrvatsko fizikalno društvo 


Suorganizatori: 
Ministarstvo znanosti, obrazovanja i športa 
Prirodoslovno-matematički fakultat, Zagreb 
Institut Ruđer Bošković, Zagreb 
Institut za fiziku, Zagreb 
Srednja škola Mate Blažine, Labin 
Fakultet elektrotehnike i računarstva, Zagreb 
Institut za medicinska istraživanja, Zagreb 


Organizacijski odbor: 


Ticijana Ban, IF, Zagreb 

Aleksa Bjeliš, PMF, Zagreb 
Lahorija Bistričić, FER, Zagreb 
Željko Brenčić, SSMB, Labin 
Hrvoje Buljan, PMF, Zagreb 
Ines Krajcar-Bronić, IRB, Zagreb 
Bogomil Obelić, IRB, Zagreb 
Branko Pivac, IRB Zagreb 
Miroslav Požek, PMF, Zagreb 
Ivica Prlić, IMI, Zagreb 

Silvija Tomić, IF, Zagreb 

Zlatko Vučić, IF, Zagreb (voditelj) 
Krešo Zadro, PMF, Zagreb 

Sponzori: 
Grad Zagreb, Ured za obrazovanje, kulturu 1 šport 
MG servis d.0.0., Karlovac 
Večernji list, Zagreb 
Dalekovod d.d., Zagreb 
Ericsson Nikola Tesla d.d., Zagreb 








Petrokemija d.d., Kutina 

Županija Istarska > H 
Istra Trading — Matulji 

Sinel — Labin 


Tehnix d.0.0., Donji Kraljevec 
HEP — Zagreb 

Grad Labin 

Vodovod Labin Holcim 

Rabac dd /\DaLeKkOVvOD 
De Conte — Labin 


Radion d.o.o., Zagreb 

nah Li 
TE — Plomin d.0.0 (sA LADIH 
Općine Kršan, Nedešćina, Pićan 
1. Maj — Labin 
TZ Grada Labina 
Didacta Horvat - Zagreb 





ERICSSON 





Ljetna škola mladih fizičara 2007., Labin 


Sudionici 23. ljetne škole mladih fizičara 


Sudionici 23. ljetne škole mladih fizičara 


Učenici: 

Ime Prezime Mjesto Kategorija 
Borna Vukadinović Zagreb OŠ 
Kristijan Kvaternik Zagreb OŠ 
Nikola Konjušak Bizovac OŠ 
Marko Šarlija Zadar OŠ 
Dorotej Eršek Velika Gorica OŠ 
Nikola Štoković Rovinj OŠ 
Josip Spajić Velika Gorica OŠ 
Josip Grgurić Karlovac SŠ - 1. grupa 
Petar Knuštek Zagreb SŠ - 1. grupa 
Marija Kranjčević Zagreb SŠ - 1. grupa 
Denis Osvald Zagreb SŠ - 1. grupa 
Lana Josipović Zagreb SŠ - 1. grupa 
Fran Jurišić Zagreb SŠ - 1. grupa 
Josip Kauf Zagreb SŠ - 1. grupa 
Nina Kamčev Zagreb SŠ - 2. grupa 
Petar Mlinarić Zagreb SŠ - 2. grupa 
Ivan Domladovec Zagreb SŠ - 2. grupa 
Roko Budimir Zagreb SŠ - 2. grupa 
Ante Tojčić Split SŠ - 2. grupa 
Ana Kontrec Zagreb SŠ - 2. grupa 
Juraj Klarić Zagreb SŠ - 3. grupa 
Mario Menix Metković SŠ - 3. grupa 
Marko Čolić Osijek SŠ - 3. grupa 
Ivan Peris Karlovac SŠ - 3. grupa 
Stjepana Brzaj Zagreb SŠ - 3. grupa 
Deni Vale Pula SŠ - 3. grupa 
Ana Juričić Imotski SŠ - 4. grupa 
Rudolf Tretler Rijeka SŠ - 4. grupa 
Mate Milas Zagreb SŠ - 4. grupa 
Mihita Cvitanović Zagreb SŠ - 4. grupa 
Denis Wertheim Varaždin SŠ - eksp. grupa 
Pavle Lacko Varaždin SŠ - eksp. grupa 
Roberto Paliska Labin SŠ - eksp. grupa 

Andrea Demetlika Labin SŠ - eksp. grupa 

Iva Murgić (Gospić SŠ - eksp. grupa 

Maja Hećimović (Gospić SŠ - eksp. grupa 

Miho Ilić Kotor, Cna Gora međ. suradnja 

Maja Milović Kotor, Crna Gora međ. suradnja 

Dragan - Milovan Udovita Karaševo, međ. suradnja 
Rumunjska 

Snežana - Miljana Vorga Karaševo, međ. suradnja 
Rumunjska 

Velimir Mihelčić Šibenik ostali 

Ivan Poparić - Grgas Šibenik ostali 


Nastavnici u pratnji: 
Prof. Štefica Božinović, Hrvatsko građansko društvo Crne Gore, Kotor 
Prof. Nedjeljko Marinov, OŠ Primošten, ravnatelj 
Prof. Alina Mistou, Dvojezična rumunjsko-hrvatska gimnazija Karaševo, 
Rumunjska 


Studenti u pratnji: 


Danijel Pikutić, Varaždin 
Marko Popović, Zagreb 


Domaćini: 


Prof. Čedomir Ružić, ravnatelj 
Prof. Željko Brenčić, profesor fizike 


Najsrdačnije se zahvaljujem mnogim djelatnicima Srednje škole Mate Blažine iz 
Labina bez čije svesrdne pomoći organizacija ljetne škole ne bi bila moguća. 

Posebno se zahvaljujem predavačima i članovima organizacijskog odbora koji su 
uložili izniman napor i trud u pripremi organizacije ove škole. 


Voditelj ljetne škole Zlatko Vučić 

Program predavanja i sadržaj zbornika 


Nedjelja, 24. lipnja 2007. godine 


Dolazak i smještaj u hotelu Mediteran (17:00) 


Ponedjeljak, 25. lipnja 2007. godine 


8:30 Cjelodnevni izlet u sjevernu Istru 
Predavanje u zvjezdarnici u Višnjanu 
Korado Korlević 
Nove spoznaje o Sunčevu sustavu 


Utorak, 26. lipnja 2007. godine 


9:00 Svečano otvaranje 
9:30 Mladen Juračić (PMF, Zagreb) 
Klimatske promjene: prošlost i budućnost 
10:30 Mirko Orlić (PME, Zagreb) 
Razvoj fizičke oceanografije: od analize do prognoze 
11:30 Marijan Herak (PME, Zagreb) 
Andrija Mohorovičić, univerzalni geofizičar i 
velikan hrvatske znanosti 


17:30 Rješavanje problemskih zadataka 


Srijeda, 27. lipnja 2007. godine 


9:00 Stjepan Marčelja (PMF, Split) 
Promjene klime i razine mora u prošlosti 
i budućnosti 
10:00 Dubravko Pevec (FER, Zagreb) 
Nuklearna energija i okoliš 
11:00 Mile Baće (FER, Zagreb) 
Obnovljivi izvori energije: sunce i vjetar 


17:30 Rješavanje problemskih zadataka 

Četvrtak, 28. lipnja 2007. godine 


8:30 Polazak za Koromačno 


9:00 Ines Krajcar-Bronić (IRB, Zagreb) 
Kruženje ugljika 1 vode u prirodi praćeno izotopima 
10:00 Zvjezdana Bencetić-Klaić (PMF, Zagreb) 
Meteorologija i ekologija 
11:00 Katica Biljaković (IF, Zagreb) 
Šumski požar kao kompleksni sistem 


12:00 Zaštita okoliša u Holcimu 


17:30 Rješavanje problemskih zadataka 


Petak, 29. lipnja 2007. godine 


8:30 Polazak za Plomin 
9:00 Glenda Šorgo (IRB, Zagreb) 
Kakav zrak dišemo 
10:00 Marko Jusup (IRB, Zagreb) 
Utjecaj uzgajališta riba na okoliš 
11:00 Đuro Drobac (IF, Zagreb) 
Ivica Prlić (IMI, Zagreb) 
Elektromagnetska kupelj 
12:00 Zaštita okoliša u TE Plomin 


17:30 Rješavanje problemskih zadataka 


Subota, 30. lipnja 2007. godine 


Odlazak 


Ljetna škola mladih fizičara 2007., Labin 4 


1. Klimatske promjene: prošlost i budućnost 


Klimatske promjene: prošlost i budućnost 


Mladen Juračić 
Geološki odsjek, PMF Zagreb 
mjuracic(geol.pmf.hr 


Danas se o klimatskim promjenama puno piše i govori. Česti su 
senzacionalistički naslovi u novinama o predstojećoj klimatskoj katastrofi, međutim i 
mnogi znanstvenici upućuju na mogućnost znatnih promjena klime djelovanjem 
čovjeka. U ovom izlaganju pokazat ćemo neke relevantne podatke koji kazuju o 
znatnim klimatskim promjenama tijekom duge Zemljine prošlosti, te pokušat ukazati 
na smjer promjena klime u bliskoj budućnosti. 

O čemu ovisi klima na Zemlji? Ovisi o količini sunčeve radijacije koja dolazi do 
površine Zemlje, a izražava se u Wm-. Razlike u primljenoj količini radijacije 
uzrokuju klimatsku zonaciju, pa na Zemlji razlikujemo tropsku, suptropsku, 
umjerenu, i polarnu klimatsku zonu. Atmosfera kao tanki plinoviti omotač sa svojim 
stakleničkim plinovima uzrokuje da je prosječna temperatura površine Zemlje oko 
15"C. Staklenički plinovi (vodena para, CO», CH4, NOx...) koji adsorbiraju povratno 
zračenje Zemlje uzrokuju da je Zemlja ugodna za život. Bez utjecaja stakleničkih 
plinova prosječna temperatura zemljine površine bila bi 20 - 30 *C niža. Osim njih, 
klimu reguliraju i prašina prisutna u atmosferi, raspored kontinenata i oceana na 
površini Zemlje te intenzitet Sunčeva zračenja. Mogu li se mijenjati i kako sastav 
atmosfere, koncentracija prašine, raspored kontinenata i/ili intenzitet sunčeva 
zračenja? Kako se to može otkriti? Tako da se pobliže prouči kako se klima Zemlje 
mijenjala u prošlosti. A kako se može otkriti kakva je bila klima prije recimo 20.000, 
100.000 ili 70.000.000 godina? 

Naravno, istražujući sedimente koji su se taložili tijekom geološke prošlosti u kojima 
su zapisane promjene klime, dok su ,nedavne“ promjene (u posljednjih 800.000 
godina) zapisane su u ledenim pokrovima Antarktike i Grenlanda. 

Kako su klimatske karakteristike ,zapisane“ u sedimentima ili ledu? Na mnogo 
načina kao na primjer raznolikošću fosila koje nalazimo u sedimentu, vrsti 
sedimenta, a o temperaturi nekadašnjih mora puno se može saznati na temelju 
izotopskog sastava kisika prisutnog u biogenim sedimentima ili ledu. Na temelju 
omjera izotopa kisika 180 i #O u jezgri sedimenta iz Pacifika koji su taloženi 
posljednjih 6 milijuna godina (Sl. 1, iz Juračić 2006) pokazalo se kako se mijenjala 
temperatura u tom razdoblju. Pregled procijenjene srednje temperature površine 
Zemlje kroz cijelu geološku prošlost ( Sl. 2, prema Coe et al., 2002) pokazuje da je 
tijekom većeg dijela zemljine prošlosti bilo toplije nego danas, ali i to da su postojala 
razdoblja kad je bilo znatno hladnije (coldhouse - ledenica!). Za bližu geološku 
prošlost (pleistocen, posljednjih oko 1,8 Ma) karakteristične su izrazite klimatske 
oscilacije, te puno dulja hladna razdoblja (glacijali) od toplih (interglacijali). Danas se 

smatra da je glavni uzrok tim izrazitim klimatskim oscilacijama tijekom pleistocena 
ciklička promjena orbitalnih parametara Zemlje (kut nagiba osi rotacije Zemlje, 
precesija osi rotacije, te promjena ekscentriciteta zemljine orbite oko Sunca). To je 
poznata Kroll-Milankovićeva teorija uzroka pleistocenskih klimatskih oscilacija. 
Naime zbog trenutnog rasporeda kontinenata i oceana, smatra se da postoji jedno 
»osjetljivo“ područje na kontinentima (oko 60" sjeverne geografske širine) u kojem 
male promjene intenziteta sunčeve radijacije uzrokovane promjenom orbitalnih 
parametara dovode do nakupljanja ili otapanja leda. 


ODNOS '*0 / "50 U SEDIMENTU JEZGRE U PACIFIKU 


«Više leda Mane leda € Više leda d Niža morska razina 


Više *%o Više '*o 150-100. 50. 0 
i i Slika 1. Promjene _izotopskog 
sastava kisika u jezgri 
sedimenta iz Pacifika koji su 
taloženi posljednjih 6 milijuna 
godina. 


Vrijeme prije današnjice ( tisuće godina ) 
Morska razina (u odnosu prema današnjoj ) 











Vrijeme prije današnjice ( milijuni godina ) 





Kako se klimatske promjene odražavaju na Zemlju? Prvenstveno tako da se 
nakupljaju ili otapaju veliki ledeni pokrovi na kontinentima u većim geografskim 
širinama, a zbog toga pada ili raste morska razina. Tako je procijenjeno da je tijekom 
zadnjeg glacijalnog maksimuma (prije 30.000 do prije 19.000 godina) na kopnu bilo 
akumulirano oko 69 x 10% km? leda (u usporedbi s današnjih oko 14 x 105 km»), te je 
zato morska razina bila niža za oko 125 m ( Lambeck et al., 2002). To je bio uzrok da 
je Jadransko more tada bilo puno manje no što je danas (Sl. 3, prema Correggiari et 
al. 1996). 

Detaljna proučavanja ledenih jezgri i mjehurića zraka očuvanih u ledu pokazala su 
izrazitu korelaciju temperature zemljine atmosfere i koncentracije CO2 i CHu (Sl. 4). U 
doba glacijala koncentracija CO» u atmosferi bila je oko 200 ppm, a u doba 
interglacijala oko 270 ppm. 

ISTIE Slika 2. Promjene srednje temperature 


TEMPERATURE Zemlje kroz geološku prošlost 
present day 
temperature 


Od kraja pedesetih godina prošloga stoljeća 
kontinuirano se prati koncentracija CO» u atmosteri 
i bjelodano se vidi kontinuirani porast koncentracije 
(Sl. 5, prema Juračić, 2006). Koncentracija CO2 od 
predindustrijskih 270 ppm porasla je na današnjih 
oko 375 ppm. Osnovni uzrok tom kontinuiranom 
porastu atmosferske koncentracije CO» je ubrzano 
spaljivanje fosilnih goriva (ugljen, nafta, zemni plin) 
u posljednjih stotinjak godina, a koji su se u 
Zemljinoj kori akumulirali milijunima godina. 
Logično je zaključiti da će porast koncentracije 
stakleničkih plinova dovesti do da ljnjeg 
porasta površinske temperature Zemlje i promjene 
klime. Procjene o veličini i brzini promjene znatno 
se razlikuju. Dio istraživača smatra da je mogućnost 
samoregulacije Zemlje (puferski kapacitet 
negativna povratna sprega) dovoljno velik tako da 
ne treba očekivati velike klimatske promjene, dok 
drugi dio smatra da bi moglo doći do prijelaza u 
drugačije klimatsko stanje (,,run-away“ efekt, 
pozitivna povratna sprega). 





KEY 


icehouse kami greenhouse 

Slika 3. Izgled Jadranskog mora na kraju posljednjeg glacijalnog maksimuma (LGM) 


LEDENA JEZGRA POSTAJA VOSTOK (ANTARTIKA) 


Koncentracija CH4 Koncentracija CO2 


Vrijeme prije današnjice ( tisuće godina ) 


u 
.. 





Slika 4. Promjene koncentracije CO» i CH4i temperature zemljine atmosfere u posljednjih 
150.000 godina na temelju istraživanja ledene jezgre. 


Ljetna škola mladih fizičara 2007., Labin 8 


1. Klimatske promjene: prošlost i budućnost 


Opservatorij Mauna Loa, Hawaii 
Prosječne mjesečne koncentracije CO» 


Koncentracija CO» 





58 60 62 64 66 68 70 72 74 76 78 80 82 84. 86 88 90 92 94 
Godine 
Pilasti izgled krivulje vjerojatno odražava sezonske promjene u korištenju 
CO» za fotosintezu u biljkama 


Slika 5. Kontinuirani porast koncentracija CO2 u atmosferi od 1958 godine. 

Razvoj fizičke oceanografije: od analize do prognoze 


Mirko Orlić 
Geofizički odsjek, PMF Zagreb 
orlic(Wirb.hr 


Uvod 


Ovaj je prikaz fizičko-oceanografskih aktivnosti organiziran oko dvije riječi — 
analiza i prognoza. Osnova za analizu su istraživačka krstarenja na kojima se 
prikupljaju najrazličitiji podaci, naknadna obrada prikupljenih podataka te njihova 
usporedba s rezultatima modeliranja. Metodološki pristup prognozi razlikuje se 
prvenstveno u tretiranju vremena: podaci moraju biti dostupni brzo nakon što su 
mjerenja obavljena, a numerički modeli koji se koriste u prediktivne svrhe moraju 
dati rezultate prije nego se promatrana pojava dogodi u prirodi. Transformacija 
fizičke oceanografije od discipline koja se bavi isključivo analizom u područje u 
kojem se kombiniraju analiza i prognoza dogodila se u svijetu tijekom proteklih 
dvadesetak godina. Ta je transformacija bila potaknuta različitim procesima u moru 
koji zbog svog utjecaja na ljude iziskuju najavu. 


Jedan takav proces jest jako zagrijavanje ekvatorskog Pacifika, tj. pojava koja je 
poznata pod nazivom E! Nino, kao i njen znatni utjecaj na globalne meteorološke 
prilike. Veliki El Nino iz 1982/1983. godine nastupio je bez ikakve najave, premda su 
znanstvenici znali da ga uzrokuje međudjelovanje atmosfere i mora (unutarnji valovi 
u moru dovode do početnog zagrijavanja mora, zbog toga pasati oslabe, to dovodi do 
daljnjeg zagrijavanja mora, itd.). Pristupilo se stoga organiziranju operativne 
prognostičke službe: u Pacifiku je uspostavljena mreža postaja, na usidrenim 
plutačama i na otocima, s koje se podaci svakodnevno dostavljaju u istraživačke 
centre, stalno se provodi snimanje sa satelita, a modeli atmosfere i mora su tako 
prilagođeni da - uzimajući u obzir recentne podatke - omogućuju izradu 
višemjesečnih prognoza. Opravdanost ulaganja u novi sustav najjasnije se pokazala 
prilikom sljedećeg velikog El Nina, onog iz 1997/1998. godine, koji je bio uspješno 
prognoziran nekoliko mjeseci unaprijed. 


Drugi proces je disperzija naftnih mrlja u moru. Za prognozu tog procesa 
potrebna je mreža automatskih meteorološko-oceanografskih postaja, satelitske 
snimke te modeli koji omogućuju proračun osnovnih oceanografskih parametara - 
kao što su temperatura, salinitet i struje - i simulaciju širenja zagađivala u moru. 
Potrebu za takvim sustavom aktualizirao je tanker Prestige, koji je 2002. godine 
doživio havariju u blizini španjolske obale. Tamošnje su vlasti odlučile da ga odvuku 
na otvoreno more, ne konzultirajući istraživačke institucije. Tijekom operacije tanker 
je potonuo zbog loših vremenskih prilika i nepovoljnog stanja mora, a naftna mrlja 

koja je strujama bila prenesena do obale izazvala je znatno veće zagađenje nego što bi 
se dogodilo da je tanker bio zadržan uz obalu. Slike španjolske obale prekrivene 
naftom obišle su svijet, ozbiljno upozoravajući sve obalne države na opasnost od 
havarija i potrebu da se za njih pripreme. 


Još jedan proces je nastanak tsunamija uslijed djelovanja podmorskog potresa i 
njegovo širenje morem. Zahvaljujući činjenici da je val u moru sporiji od seizmičkih 
valova koji nastaju istovremeno kad i val u moru, na tsunami se može upozoriti na 
mjestima koja su udaljena od izvorišnog područja. Nekoliko desetaka minuta nakon 
potresa seizmološke postaje širom svijeta već raspolažu osnovnim podacima o 
potresu. Ako se pokaže da je potres bio podmorski, na maloj dubini, te da mu je 
magnituda bila znatna, provjerava se na osnovi oceanografskih mjerenja da li je došlo 
do pojave tsunamija. Ukoliko oceanogratske postaje potvrde da je nastao val u moru, 
može se izdati upozorenje. Na tom su principu bili razvijeni različiti probni sustavi 
obavješćivanja u području Pacifika, a najefikasniji se sustav u tom bazenu počeo 
uspostavljati 1990-ih godina. Tsunami koji se 2004. godine dogodio u Indijskom 
oceanu na dramatičan je način upozorio da je takav sustav potreban i u drugim 
područjima. 


Kakva je situacija u Hrvatskoj? Fizičko-oceanografske analize provode se kod 
nas tijekom dugog niza godina. Razmišljalo se i o prognozi, ali do nedavno za to nisu 
postojali uvjeti. Situacija se promijenila dobrim dijelom zahvaljujući međunarodnoj 
suradnji, koja je tijekom proteklih desetak godina omogućila da se oceanografske 
analize osuvremene te da se po prvi put pokuša s izradom oceanografskih prognoza 
[1-4]. 


Novi pristupi istraživanju Jadrana 


Znatan poticaj analizi fizikalnih procesa u Jadranu dali su hrvatsko-američki 
projekti. Za potrebe jednog od tih projekata nabavljeni su suvremeni strujomjeri 
(slika 1). Takvi se instrumenti postavljaju na dno mora, te mjere Dopplerov pomak 
zvučnih valova koji se emitiraju prema površini i, nakon refleksije na raznim 
dubinama, vraćaju prema instrumentu. Njihovo postavljanje i dizanje vrlo je 
zahtjevna operacija, pa je naš istraživački brod B1os za tu svrhu morao biti opremljen 
novom krmenom sohom i novim vitlom. Velika prednost suvremenih strujomjera 
jest da ih ribari ne mogu ugroziti svojim mrežama, što je bio čest slučaj s klasičnim 
instrumentima. Posljedično, u nas su po prvi put mogla biti obavljena neprekidna, 
dugoročna mjerenja struja. Ona su, zajedno s istovremenim mjerenjima hidrografskih 
i meteoroloških parametara, izvršena na poligonu ispred Dugog otoka od studenoga 
2002. do lipnja 2003. godine. Eksperiment se prvenstveno bavio Istočno-jadranskom 
strujom koja, kako je dobro poznato, teče uz hrvatsku obalu. Analiza prikupljenih 
podataka pokazala je da ta struja nije konstantna niti da se jednostavno mijenja 
između zime i ljeta, kao što se do sada vjerovalo, već da je podvrgnuta 
višemjesečnim pulsacijama [5]. 

Slika 1. Postavljanje suvremenog strujomjera s istraživačkog broda B1os u studenomu 
2002. godine. 


Valja reći da je istovremeno sa spomenutim hrvatsko-američkim projektima 
ostvareno i nekoliko inozemnih projekata u Jadranu. Posebno su se zanimljivima 
pokazala krstarenja američkog istraživačkog broda Knorr, koji se svojedobno pročuo 
kad je s njega bio otkriven potonuli Titanic, kao i krstarenja njemačkog istraživačkog 
broda Alliance. Riječ je o velikim istraživačkim brodovima, a to znači da su se 
istraživanja mogla obavljati i po nepovoljnim vremenskim uvjetima što nije moguće 
znatno manjim hrvatskim brodovima. Kao primjer valja spomenuti da je Knorr 
proveo u Jadranu gotovo čitavu veljaču 2003. godine, radeći na otvorenom moru i za 
vrijeme olujne bure. Mjerenja su, između ostaloga, vršena undulatorom (slika 2), 
instrumentom koji se tegli iza broda te se naizmjence spušta i diže i kojim je u kratko 
vrijeme moguće obaviti premjer osnovnih svojstava mora na velikom području uz 
visoku prostornu rezoluciju. To su bila prva takva mjerenja u Jadranu, a svrha im je 
bila dokumentirati nastajanje guste vode u sjevernom Jadranu. Dosadašnjim 
istraživanjima pokazalo se da se takva voda formira zimi, pod utjecajem bure koja 
dovodi do hlađenja mora i isparavanja s površine mora. Posljedično, javlja se silazno, 
konvektivno strujanje u moru te pojačava površinsko dotjecanje vode u Jadran i 
pridneno istjecanje vode iz Jadrana. Proces je sličan onome koji nastaje kad se zimi 
otvori prozor ugrijane prostorije: dolje ulazi hladni zrak, gore izlazi topli. I kao što taj 
proces dovodi do provjetravanja sobe, tako stvaranje guste vode pomaže 
pročišćavanju mora. U literaturi prevladava mišljenje da se gusta voda u sjevernom 
Jadranu formira na jednom mjestu tijekom jedne epizode jake bure. Analizom 
podataka prikupljenih s Knorra definitivno je pokazano da se taj proces ne odvija na 
jednom mjestu nego barem na dva te da se ne zbiva jednokratno nego tijekom niza 
epizoda za kojih nad morem puše bura [6]. 

Slika 2. Na krmi Knorra undulator se priprema za rad. 


Operacionalizacija hrvatske oceanografije 


Prvi korak prema organiziranju operativne prognostičke službe za more jest 
uspostavljanje meteorološko-oceanografskih postaja koje omogućuju dostavljanje 
podataka centrali ubrzo nakon što su zabilježeni te osiguravanje pristupa satelitskim 
snimkama. Taj je korak u nas načinjen zahvaljujući jednom hrvatskom i jednom 
europskom projektu. Između ostalog, mareografi - instrumenti koji bilježe kolebanje 
morske razine - opremljeni su analogno-digitalnim pretvaračima i uključeni u 
operativni oceanografski sustav. Ubrzo nakon što su modernizirane mareografske 
postaje, tj. 27. lipnja 2003. godine, dogodile su se poplave u Starogradskom i 
Malostonskon zaljevu. Poplave su odmah podsjetile na sličnu pojavu koja se zbila 21. 
lipnja 1978. godine u Velolučkom zaljevu, kad je raspon oscilacija morske razine 
iznosio čak 6 metara (slika 3). Tada je bilo zaključeno da su pojave uzrokovane 
putujućim poremećajem atmosferskog tlaka, te da relativno slabo razvijen 
atmosterski val izaziva jako izraženo gibanje u moru zbog rezonantnog prijenosa 
energije iz atmosfere u more. Međutim, podaci koji su bili dostupni prije četvrt 
stoljeća nisu omogućili detaljnu provjeru tog zaključka. Zahvaljujući digitalnim 
podacima s moderniziranih mareografskih postaja, kao i kvalitetnim podacima s 
obližnjih meteoroloških postaja, istraživanje novog slučaja poplava definitivno je 
potvrdilo da se radi o rezonantnom povezivanju atmosfere i mora. Osim toga, 
razvijen je numerički model koji je uspješno reproducirao zabilježene vodostaje i 
struje te ujedno jasno razlučio dva rezonantna procesa - jedan na otvorenom moru i 
drugi u obalnim bazenima [7]. Kombinirani efekt u svjetskoj se literaturi unatrag 
desetak godina naziva dvostrukom rezonancijom, a prethodno je opažen u Japanu te na 
Balearskim otocima. 

Slika 3. Izuzetne oscilacije morske razine dovele su u Veloj Luci u lipnju 1978. godine 
do pojave vodopada. 


Modernizacija eksperimentalnog rada predstavlja osnovu za razvoj 
prognostičkog sustava. Da bi se prognozirala kolebanja morske razine i struja te 
istovremene promjene temperature i saliniteta, koji su pod jakim utjecajem atmosfere 
i stoga imaju stohastički karakter, potreban je složeni sustav modela za atmosferu i 
more te stalna dostupnost podataka koji će osigurati da se modeli ne udalje od 
stvarnosti. Prvi pokušaji prognoze načinjeni su u nas u okviru jednog hrvatsko- 
slovensko-talijanskog projekta. Prognoze su rađene u razdoblju od 1. travnja do 30. 
rujna 2003. godine, a obuhvatile su cijeli Jadran s grubljom rezolucijom te dva manja 
područja - sjeverni Jadran i splitski arhipelag - s finijom rezolucijom [8]. Projekt je 
imao dvije osnovne komponente. Jedna od njih bila je posvećena mjerenju: svakog 
tjedna registrirani su hidrografski parametri na četiri mreže postaja, od čega su dvije 
bile u hrvatskim obalnim vodama, te su podaci odmah dostavljani u prognostički 
centar gdje su zajedno sa satelitskim podacima asimilirani u modele. Drugu je 
komponentu činilo prognoziranje modelima, pri čemu su uzimane u obzir 
meteorološke prognoze, početni uvjeti dobiveni asimilacijom podataka u modele te 
rubni uvjeti dobiveni modeliranjem šireg područja odnosno preuzeti iz hidroloških 
baza podataka. Prognoze - prve koje su ikad načinjene za hrvatsko obalno područje - 
svakog su tjedna bile objavljivane na internetskim stranicama projekta (slika 4). 
Njihova usporedba s podacima ukazala je na neke probleme, napose na potrebu za 
uključivanjem hidrologa u operativni sustav, ali i na potencijalnu veliku korist 
prognoza - posebno kad su u pitanju klimatske promjene, poremećaji u morskom 
hranidbenom lancu, sigurnost plovidbe, obrana od poplavljivanja ili pak zaštita od 
zagađenja. 

Slika 4. Prognoza površinske temperature mora (boja) i struja (strelice) načinjena za 
20. svibnja 2003. godine. 

Andrija Mohorovičić, geofizičar svjetskog glasa i jedan od najvećih hrvatskih 
znanstvenika svih vremena, rodio se prije 150 godina, 23. siječnja 1857, u Voloskom 
kraj Opatije. Studij matematike i fizike u Pragu upisao je 1875. Po završenom studiju 
predavao je na gimnazijama u Zagrebu i Osijeku, te na Nautičkoj školi u Bakru. 1892. 
£. postaje upraviteljem Meteorološkog opservatorija na Griču. Za doktora filozofije 
promoviran je na zagrebačkom Sveučilištu 1893, a 1910. godine postaje naslovnim 
izvanrednim sveučilišnim profesorom, te na Mudroslovnom fakultetu predaje 
kolegije s područja geofizike i astronomije. 1893. postaje dopisni, a 1898. pravi član 
Akademije. Umirovljen je 1922., a umro je u Zagrebu 1936. 


U početku svoje karijere Andrija Mohorovičić bavi se meteorologijom. Rad usmjeruje 
na tri područja - znanstveno tumačenje pojedinih meteoroloških pojava, 
ujedinjavanje i vođenje čitave meteorološke službe tadašnje Hrvatske i Slavonije, te 
proširivanje aktivnosti opservatorija i na ostala područja geofizike, posebno na 
seizmologiju. Od meteoroloških se radova posebno ističu oni o opažanju oblaka i 
cirkulaciji zraka, o tornadu kod Novske i Čazme, te o klimi Zagreba. Nedavno je 
otkriveno da je Mohorovičić prvi opisao atmosferski rotor s horizontalnom osi, kakav 
se povremeno formira i pri puhanju bure na sjevernom Jadranu. Iako je članak o 
tome izašao 1889. u jednom od vodećih meteoroloških časopisa toga vremena, te je 
odmah preveden i na engleski, tijekom 30-ih godina 20. stoljeća prestao se citirati te je 
bio praktički zaboravljen. Njegov pogled na budućnost meteorologije te jasnoću 
vizije otkriva citat iz 1901. godine: »...Konačni zadatak meteorologa jest, da postavi 
diferencijalne jednadžbe gibanja zraka, te kao integral dobije općenito kolanje atmosfere, a kao 
partikularne integrale 1 ciklone, anticiklone 1 tornade 1 nevrijeme sa grmljavinom...«. Ovo je 
sjajan opis suvremene vremenske prognoze, a za rješavanje spomenutih jednadžbi 
danas se koriste najsnažnija računala na svijetu. Početkom 20. stoljeća to je bilo posve 
nezamislivo, čak izvan okvira znanstvene fantastike! Mohorovičić je 1893. započeo i s 
objavljivanjem vremenske prognoze u dnevnim novinama. 

Oko prijelaza 19. u 20. stoljeće Mohorovičićev znanstveni interes okreće se gotovo 
isključivo problemima seizmologije u kojoj stječe svjetsku slavu. Zašto se to dogodilo 
danas sa sigurnošću ne znamo - možemo samo nagađati da je intenzivna seizmička 
aktivnost oko Zagreba krajem 19. st. zainteresirala njegov znatiželjan um. Na sreću, 
postojao je i formalni okvir u koji se mogao uklopiti, jer je nakon velikog zagrebačkog 
potresa1880. godina Akademija osnovala svoj Potresni odbor u čiji se rad 
Mohorovičić kasnije aktivno uključio. 1906. godine u podrumu Meteorološkog 
opservatorija instalirao je prvi suvremeni seizmograf (Vicentini-Konkoly) kojega je 
na posudbu dobio iz Budimpešte, čime je osnovao zagrebačku seizmološku postaju 
koja bez prekida radi još i danas. Vrlo brzo Mohorovičić je shvatio da su 
konstrukcijska ograničenja toga seizmografa prevelika, pa je nabavio tada najbolje 
instrumente Wiechertove konstrukcije s masama njihala od 80 i 1000 kg. Tada piše: 
»... Tim smo dostigli sve bolje opservatorije srednje Europe, a bilo bi se 1 više učinilo, da je bilo 
mjesta, kamo bi se smjestili daljnji instrumenti...«. 


Analizom seizmograma pokupskog potresa od 8. listopada 1909. koje su zapisali 
novi seizmografi (kao i onih sa mnogih europskih postaja) Mohorovičić je posebno 
unaprijedio spoznaje o mehanizmu rasprostiranja valova blizih potresa kroz Zemlju. 
Tom prilikom prvi je u svijetu dokazao da u unutrašnjosti Zemlje mora postojati 
ploha diskontinuiteta brzina potresnih valova za koju danas znamo da odjeljuje koru 
od Zemljina plašta. Njemu u čast ta je ploha nazvana Mohorovičićevim diskon- 
tinuitetom, a njegovo je postojanje potvrđeno na čitavoj Zemlji. Ovo je otkriće bez 
sumnje najvažnija znanstvena spoznaja ikada objavljena u jednom hrvatskom 
časopisu, a Mohorovičića svrstava među osnivače suvremene seizmologije. Ono se 
smatra i jednim od ključnih znanstvenih dosega 20. stoljeća, te najbolje potvrđuje 
njegovo viđenje seizmologije kao discipline koja spaja fiziku s geologijom: »...Zadatak 
je seizmologije, da prouči unutrašnjost Zemlje 1 da nastavi ondje, gdje geolog prestaje, a ima u 
modernim seizmografima neku vrst dalekozora, kojim može posmatrati najveće dubine...«. 
Mohorovičićev doprinos seizmologiji time nije iscrpljen - spomenimo samo 
eksponencijalni zakon porasta brzine elastičkih valova s dubinom, elegantnu metodu 
lociranja epicentra potresa, te postupak određivanja ukupnog trenja kod 
seizmografa. Bio je također među prvima koji su shvatili važnost protupotresne 
gradnje, kao jedinog načina zaštite od potresa. O tome je govorio 1909. u Hrvatskom 
društvu inžinira i arhitekata, kojima tumači kako seizmolog i graditelj prije svega 
treba teoretski proučiti »...kako djeluje gibanje zemlje na zgrade, te da na osnovu rezultata 
toga proučavanja 1 na osnovu iskustva kod raznih katastrofalnih potresa pokaže putove 1 
načine, kako se imaju graditi zgrade po mogućnosti otporne protiv potresa....«. I ovdje je 
ispred svoga vremena, te postavlja osnovne principe koje valja poštivati pri 
konstrukciji i gradnji u seizmički aktivnim područjima. Posebno se bavi gradom 
Zagrebom za koji računa statistiku potresa te time postavlja osnove analize seizmičke 
opasnosti za naš glavni grad, te upozorava »...da je neophodno potrebno, da se kod 
gradnje kuća u Zagrebu osobiti obzir uzme na pogibelj od potresa, te da se potroši nešto više, 
samo da bude zgrada čim sigurnija od potresa...«. 

Već na samom početku svoga bavljenja seizmologijom Mohorovičić je uvidio nužnost 
poznavanja apsolutnog točnoga vremena. Zato je svoj opservatorij opremio tada 
najboljim urama njihalicama i kronometrima, čiji je hod pratio uspoređujući njihovo 
stanje s točnim vremenom koje je određivao opažanjem trenutka prolaska zvijezda 
kroz lokalni meridijan. Time je u Hrvatskoj uspostavio i službu točnog vremena, koju 


je Geofizički zavod održavao sve do 90-ih godina prošloga stoljeća. 


Opća je odlika djela Andrije Mohorovičića kritičnost u radu. Volio je spajati opažanja 
s teorijom, ali nikada nije teoriju pretpostavljao motrenju. Kao istinski erudit, osim na 
hrvatskom objavljivao je na engleskom, njemačkom i francuskom, a govorio je još i 
talijanski, češki, latinski i starogrčki. Objavio je 40-ak znanstvenih članaka, na kojima 
je uvijek jedini autor. Ova činjenica nikako ne govori o njegovoj možebitnoj taštini, 
nego o teškim uvjetima u kojima je radio, te o kroničnom nedostatku suradnika. 


lako samozatajan, bio je sjajan organizator, pa upravo njemu zahvaljujemo osnivanje 
seizmološke i meteorološke službe u Hrvatskoj. Zagrebačka je seizmološka škola u 
svijetu poznata već cijelo stoljeće, a od Mohorovičića potječe i tradicija dodiplomskog 
seizmološkog obrazovanja po kojoj se zagrebačko Sveučilište izdvaja među 
malobrojne u svijetu. Njegove misli i ideje bile su istinski vizionarske i došle su do 
izražaja često tek desetljećima kasnije (djelovanje potresa na zgrade i protupotresna 
gradnja, iskorištavanje energije bure, modeli Zemlje i atmosfere, duboki potresi, 
obrana od tuče...). Godine 1970. njemu u čast nazvan je i krater polumjera 55 km na 
tamnoj strani Mjeseca, a 1996. g. i asteroid br. 8422. U najnovije vrijeme njegovim se 
imenom naziva i diskontinuitet između kore i plašta na Mjesecu i Marsu. Geofizički 
zavod PMF-a u Zagrebu također nosi njegovo ime, kao i gimnazija u Rijeci, osnovna 
škola u Matuljima, te nekoliko ulica u hrvatskim gradovima, a na rektorskom lancu 
Sveučilišta u Zagrebu nalazi se i medaljon s Mohorovičićevim likom. U povodu 100. 
godišnjice osnivanja zagrebačke seizmološke postaje, Geofizički odsjek PMF-a 
otvorio je 2005. godine Memorijalne prostorije Andrije Mohorovičića, gdje su izloženi 
unikatni geofizički instrumenti (npr. mehanički Wiechertovi seizmografi, mikrobaro- 
graf Sprung-Fuess - jedini preostali primjerak u svijetu), njegov namještaj, pribor, 
korespondencija, radovi, fotografije i sl. Andrija Mohorovičić je, kao tek rijetko koji naš 
učenjak, cijelu znanstvenu karijeru napravio u Hrvatskoj, a svojim je otkrićima zadužio čitav 
svijet. Time se izdvaja kao najveći hrvatski znanstvenik svih vremena, a svjetski ga geofizičari 
bez dvojbe uvrštavaju među istaknute velikane znanosti 20. stoljeća. 

Ovu fotografiju A. Mohorovičića snimio je 
1926. njegov sin Stjepan, poznati fizičar 
zaslužan za otkriće pozitronija. 








Wiechertovi horizontalni mehanički seizmografi izloženi u Memorijalnoj prostoriji A. 
Mohorovičića na Geofizičkom odsjeku PMF-a u Zagrebu. 

»Veliki horizontal« 
- mehanički seizmograf 


Wiechertove konstrukcije s masom njihala 
od 1000 kg, nabavljen 1909. godine. 


Izložen je u posve ispravnom stanju 

u jednoj od Memorijalnih prostorija 

A. Mohorovičića na 

Geofizičkom odsjeku PMF-a u Zagrebu. 











Shema rasprostiranja valova blizih potresa kroz Zemljinu unutrašnjost. Mohorovičić je 
zamijetio da na neke seizmološke postaje (koje su na udaljenosti između približno 300 i 720 km od 
epicentra (E) potresa) stižu po dva longitudinalna (P) i transverzalna (S) vala, dok na bliže odnosno 
dalje postaje stiže samo po jedan. To se moglo objasniti samo tako da se u nekoj dubini pretpostavi 
postojanje plohe diskontinuiteta (M) na kojoj se elastički valovi lome i odbijaju, pa na postaju stižu i 
izravni i lomljeni valovi. 

Mikrobarograf Sprung-Fuess, 


instaliran na Zagrebačkom opservatoriju 1903. godine. 
Danas je restauriran i u posve ispravnom stanju. 

Prema dostupnim podacima, to je jedini preostali 
primjerak na svijetu. Instrument je izuzetno osjetljiv, 

te je zapisao promjene tlaka u Zagrebu od atmosferskih 
nuklearnih eksplozija, kao i od pada čuvenog 

sibirskog meteora 1908. g. 








Detalj Wiechertovog seizmografa - u prvom planu je uređaj za mirenje vlastitih oscilacija 
njihala. 

e Mask 

Krater Mohorovičić na tamnoj strani Mjeseca. 

Sažetak 

Podatci o raznim veličinama koje opisuju stanja u okolišu ili u geofizici često 
dolaze u obliku razmjerno kratkih vremenskih nizova, a informacije mogu biti 
skrivene u šumu koji se stvara zbog pogreške u mjerenju ili nedovoljnog broja 
uzoraka. Posebno je teško analizirati povijesne podatke koji naravno nemaju istu 
preciznost kao nova mjerenja. 
U predavanju ćemo prikazati nekoliko metoda kojima se može pronaći informacije 
prisutne u podatcima, a primjeri na kojima ćemo raditi su El Nino oscilacije u 
Južnom Pacifiku i globalni porast razine mora. 


Uvod 


Tisuće podataka mnogih pokazatelja stanja u okolišu dostupni su na internetu. 
Moderna instrumentacija sakuplja izvanredno detaljne podatke koje onda voditelji 
projekata daju na raspolaganje svjetskoj znanstvenoj zajednici. Podatci iz bliske i 
daleke povijesti, dobiveni analizom raznih indikatora, također su dostupni. Evo par 
primjera: 

National Climatic Data Center (USA): Global Surface Temperature Anomalies 

http:/ / www.ncdc.noaa.gov/ oa/ climate/ research/ anomalies/ anomalies.html 

Met Office Hadley Centre (UK) observations datasets http:/ / hadobs.metoffice.com 
University of Colorado at Boulder Sea Level Change 
http:/ /sealevel.colorado.edu/results.ph 


Tropical Atmosphere Ocean project http:/ / www.pmel.noaa.gov/tao/ index.shtml 
Total Solar Irradiance (TSI) Monitoring http:/ / acrim.com/ 


NASA GISS Surface Temperature Analysis http:/ / data.giss.nasa.gov/ gistemp/ 


Nakon par mjeseci čitanja i studiranja novijih publikacija vidi se da je poznavanje 
podataka često mnogo bolje nego naša razina razumijevanja problema. Lako 
dostupna riznica podataka pruža nam mogućnost da se uključimo u igru i pokušamo 
razumjeti procese koji određuju razvoj klimatskih promjena u prošlosti i budućnosti. 
Prvi korak u tome je analiza podataka koji opisuju stanja okoliša, tako da bi se 
informacije koja se nalaze u podatcima pokazale u lako uočljivom i razumljivom 


obliku. 

Fizikalni procesi koji određuju ponašanje u okolišu rezultiraju u kontinuiranim 
promjenama. Mjerenja tih kontinuiranih promjena daju nam diskretni niz podataka, 
u kojemu su prikazane vrijednosti varijabli svaki sat, dan, mjesec, godinu ili više 
tisućljeca, ovisno o varijabli i tome koliko smo daleko u prošlosti. 

Slika 1. Ukupna snaga zračenja Sunca u razdoblju od kad su započela satelitska mjerenja. 


Svaki vremenski niz dobiven mjerenjem sadrži osim vrijednosti veličina i šum koji je 
rezultat netočnosti u postupku mjerenja ili interpretacije podataka. Lokalne 
perturbacija u atmosferi ili u oceanu koje su dio prirodnih varijacija također mogu 
otežati interpretaciju podataka. Kao primjer novih vrhunski točnih podataka u sl. 1 
pokazana je ukupna energija u sunčevom zračenju koje stiže na 1 m“ površine 
orjentirane prema suncu na vrhu zemaljske atmostere (solarna konstanta“, oko 1366 
W/m). Podatke sakuplja ACRIM (Active Cavity Radiometer Irradiance Monitor) 
satelit, koji je jedan od niza satelita posvećenih tom zadatku otkad su započela 
mjerenja. 

Solarni ciklus traje oko 11 godina, ciklusi nisu sasvim jednaki a na vremenskoj skali 
od stotina godina aktivnost se značajno mijenja. lako nekoliko W/m? ne izgleda 
velika promjena, varijacije značajno utječu na temperature na Zemlji. 


Na slici se odmah vide prvi zadatci u obradi podataka. Iz podataka treba ukloniti 
šum, ali što je ovdje zapravo šum? To ovisi o odluci na kojoj vremenskoj skali želimo 
promatrati promjene, jer su mjesečne varijacije zabilježene u podatcima nesumnjivo 
realne a ne rezultat pogreške u mjerenju. Glavni solarni ciklus se jasno vidi, ali 
postoji li mogućnost za periodičke varijacije na vremenskoj skali od mjeseci? Želimo 
li iz podataka ukloniti periodičke efekte da bismo dobili dugoročni trend? 

temperature anomaly (C) 

Slika 2. Promjena temperature površine mora u Nino3 području tijekom 20. stoljeća 


Drugi primjer koji ćemo pogledati je temperature površine oceana u Nino3 
području: 5N-5S, 150W-90W. Ta je temperatura pokazatelj jačine periodičkih El Nino 
promjena. California, Mexico, Južna Amerika, Indija, Indonezija i Australija nalaze se 
u području u kojem El Nino varijacija jako utječe na klimu, posebno na količinu 
oborina. Kad bismo znali predvidjeti količinu oborina u žitnim poljima Australije u 
slijedećoj sezoni izbjegli bi se veliki gubitci do kojih dolazi kad nakon sjetve žetva 
zbog suše propadne. 

Podatci temperature u Nino3 području (sl. 2) sugeriraju da u varijacijama postoji 
kvazi-periodički doprinos na skali 3-5 godina. Da bismo olakšali prognoziranje, 
pokušajmo izolirati te varijacije. 


Na raspolaganju imamo više metoda. Najraširenija je metoda koja koristi Fourierovu 
transformaciju - prijelaz iz prostora u kojemu fenomen ovisi o vremenu u prostor 
ovisnosti o frekvencijama. U tom su prostoru doprinosi raznih periodičkih 
komponenti signala (različite frekvencije) razdvojeni, a vremenska ovisnost je stoga 
sakrivena. 

Naš signal međutim nema striktno periodički doprinos. Varijacije na skali 3-5 g. nisu 
koherentno povezane, i u duljem razdoblju prosjek bi se reducirao na nulu. 
Periodičnost se vidi samo ako ne gledamo istovremeno predugo vremensko 
razdoblje. U predavanju ćemo stoga demonstrirati lokalnu analizu po frekvencijama, 
služeći se ograničenim vremenskim prozorom kroz koji gledamo na podatke. 
Propusnost raznih dijelova prozora može se mijenjati da bi se izbjegao efekt oštrih 
rubova na rezultate. Postoje dva standardna načina da se traže doprinosi različitih 
frekvencija: analizom amplituda harmoničkih komponenti (periodogram) ili 
analizom snage u svakoj komponenti (snaga je proporcionalna kvadratu amplitude, 
metoda je onda korelogram). 


Valići 

Jedna od novijih metoda analize upotrebljava prikaz signala kao linearnu sumu 
valića (engl. wavelets) koji imaju ograničeno trajanje u vremenu i razmjerno dobro 
definiranu frekvenciju. Postoji mnogo raznih obitelji valića i mi ćemo koristiti Morlet 
wavelets koji se mogu prikazati kao produkt Gaussove funkcije exp[-a(t-t;)?] i vala 

sin[o(t-t)] ili cosl[o(t-t)]. Ovdje ti i o označavaju trenutak u vremenu i određenu 
frekvenciju za jedan od valića. Signal se prikazuje kao kombinacija mnogo valića koji 
se pojavljuju u raznim vremenima s raznim frekvencijama (ili periodima). Znači 
signal Nino3 kao funkcija vremena t bit će prikazan kao suma takvih valića, u kojoj je 
svaki valić pomnožen s odgovarajućim koeficijentom. Sumacija ide preko raznih 
vremena i raznih frekvencija. 

Za demonstraciju koristimo program koji je predstavili Christopher Torrence i 
Gilbert P. Compo, vidi http:/ / atoc.colorado.edu/research/ wavelets/. 

Primjer analize N1no3 podataka predstavljen je na sl. 3. Na vrhu (a) vidi se originalni 
niz koji pokazuje temperature površine mora u Nino3 sektoru Pacifičkog oceana. U 
slijedećem dijelu (b) snaga u signalu izražena je kao funkcija vremena (u smjeru x- 
osi) i frekvencije (u smjeru y-osi, period je 27/ frekvencija tako da su valići veće valne 
duljine su pri dnu slike). Područje ispod crnih linija ne može se uzeti u obzir jer je 
preblizu početku ili kraju vremenskog niza pa točna analiza nije moguća zbog 
manjka dijela domene valića. 

Slika 3. Analiza temperature površine mora u Nino3 području razvojem u valiće. Detaljni 
opis je u tekstu. 

Vidi se veća snaga signala s periodom 3-5 godina. S desne strane je račun uvjerljivosti 
analize: samo događaji iznad crtkane linije mogu se pouzdano prihvatiti, ostali 
događaji mogli su biti rezultat šuma u mjerenju. 

Na kraju, u dijelu (d) rekonstruiran je vremenski niz samo sa valićima koji opisuju 
događaje na vremenskoj skali od 3-5 godina. Vidi se tendencija oscilacija u El Nino 
fenomenu. U vrijeme Škole, pokušat ćemo provesti analizu uključujući i novije 
podatke, kao i prognoze El Nino fenomena u budućnosti metodama nelinearne 
dinamike. 


Singular Spectral Analysis i primjena na podatke o razini svjetskih oceana 

Zadnja metoda koju ćemo prikazati u predavanju (Singular Spectral Analysis, SSA) 
slična je razvoju u valiće, samo što sad funkcije s kojima se signal prikazuje nisu 
unaprijed određene. Vremenski niz gleda se kao niz segmenata od kojih svaki sadrži 
n mjerenja, na primjer n godišnjih ili mjesečnih vrijednosti. Matematički teorem 
(Takens) pokazuje da je to dovoljno da bi se rekonstruirala dinamika n- 
dimenzionalnog sistema. Parametar n, odnosno veličina prozora kroz koji gledamo 
dijelove niza, ili duljina svakog segmenta može se izabrati tijekom obrade. Metoda će 
prikazati vremenski niz kao zbroj od n_ komponenata, a matematička procedura 
provodi rastavljanje tako da komponente budu međusobno što manje zavisne, što 
manje vezane. Formalnijim jezikom, kažemo da u n-dimenzionalnom prostoru 
segmenata niza tražimo vektore baze tako da su vektori stanja sastavljeni od skoro 
ortogonalnih komponenti. Ime metode dolazi od matematičkog naziva za pomenuto 
rastavljanje u nezavisne komponente. 

Pogledajmo kako to izgleda u praksi. Na internetu možete naći besplatni program za 
Macintosh OS X koji će vam omogućiti vrlo sofisticirane SSA analize 


(http:/ / www.atmos.ucla.edu/tcd/ssa/. Program se se može prenijeti na računala 


koja koriste UNIX ili Linux. Za Windows računala dostupna je demo verzija sličnog 
programa, http:/ / www.gistatgroup.com/cat/. Na sl. 4 prikazani su podatci 
prosječne svjetske temperature i prosječne razine svjetskih oceana u posljednjih 120 
godina, za koje postoje razmjerno točna mjerenja. Originalna mjerenja sadrže dosta 
šuma, posebno rezultati za temperaturu. Srednja temperatura zraka i srednja 
temperatura površine mora gotovo su iste. Razina mora, zbog veće termičke inercije 
unutrašnjosti oceana, ne varira tako naglo. Upotrijebili smo SSA analizu da bismo u 
podatcima izdvojili komponente koje variraju na skali sporijoj od El Nino oscilacija 
za koje smo vidjeli da je dominantna varijacija na vremenskoj skali 3-5 godina. 


U 20. stoljeću, temperatura Zemlje u prosjeku je rasla. Iznimka je razdoblje od 
otprilike 1940-1975 g. kad je energija sunčevog zračenja bila malo niža. Porast razine 
mora vezan je uz porast temperature, dosad primarno zbog termičke ekspanzije 
morske vode kojoj se temperatura također povisila. Veza između temperature zraka 
na površini zemlje ili na površini mora i razine mora nije jednostavna i predmet je 
sadašnjih istraživanja. 

Time smo došli na početak zanimljivog pitanja. Koja je točno veza između globalnog 
porasta temperature (uzrokovanog ljudskim aktivnostima) i porasta razine mora? 
Topljenje leda, posebno kopnenih ledenjaka i leda uz rubove Grčnlanda i Antarktika 
izvanredno je teško predvidjeti ili modelirati. Međutim ti procesi, koji se naglo 

ubrzavaju, trenutno još nisu dostigli intenzitet koji bi se vidio u značajnom porastu 
razine oceana. 

Slika 4. Promjene površinske temperature (ružičasta boja, lijeva skala) i razine mora (plavo, 
desna skala). Krivulje koje aproksimiraju izmjerene točke dobivene su SSA analizom. 


U nedavnom članku u vrhunskom časopisu Science (v. 315, str. 368, 19 Jan 2007) S. 
Rahmstorf predlaže shemu prema kojoj je brzina porasta razine mora proporcionalna 
odstupanju temperature od dugoročnog prosjeka. Shema se slaže s podatcima ako se 
svi detalji u mjerenjima zanemare. Međutim to nije uvjerljivo rješenje, jer varijacije u 
ponašanju na skali dekada nisu objašnjene. 

Umanjena solarna aktivnost i pad temeperature na površini Zemlje u razdoblju 1940- 
1975 predstavljaju prirodni eksperiment, koji bi nam trebao pomoći u razumijevanje 
veze između površinske temperature i razine mora. Međutim svaki pokušaj 
konstruiranja linearnog odnosa između te dvije veličine (kao što je navedeni članak) 
ne će se slagati s podatcima. Razlog je za to što odgovor razine mora na promjenu 
temperature dolazi dosta kasnije. Poslužimo se dakle s krivuljama dobivenim SSA 
metodom i pokušajmo uporediti razinu mora s temperaturom mjerenom u ranijim 
razdobljima. U struci je prihvaćeno da porast razine mora ima i linearni član, za koji 
se drži da je posljedica nekih davnih događaja. Naš numerički pokus zato traži 
zavisnost razine mora o promjeni površinske temperature uz dodani linearni član. 
Najbolje slaganje nalazi se kad se razine mora u vrijeme t upoređuje s temperaturom 
17.2 godine prije tog vremena (sl. 5). Slaganje nije perfektno, jer nakon što 
temperatura prestane rasti porast razine mora se nastavlje - indikacija fenomena 
histereze koji se često vidi u velikim simulacijama koje se na više mjesta u svijetu 
provode s vezanim modelima oceana i atmosfere. Tipično ponašanje koje se nalazi je 

da promjene morskih strujanja ne počinju dok se ne dosegne neki prag u sili koja ih 
na to tjera, a kad sila opada strujanje ne trne na tom pragu nego se još neko vrijeme 
nastavlja i za niže vrijednosti sile. 


100 | 


BO | 





1980 2000 


=50 | 


Slika 5. Slaganje porasta razine mora s porastom temperature 17.2 godine ranije. Uključen je 
i linearni član, a (t-to). Godine na apcisi odnose se na vrijeme kad je mjerena razina mora, dok 
je za temperaturu vremenska skala pomaknuta. 


U ovom predavanju imali smo dva cilja: prikazati nekoliko novih metoda analize 
podataka u znanostima vezanim uz okoliš, i ukazati kako su istraživanja u tim 
znanosti otvorena svima, jer problema koje tek treba razumjeti ima jako mnogo, a svi 
potrebni podatci dostupni su na internetu. Studentima stoga želim uspješan rad na 
sticanju novih spoznaja o okolišu. 

Nuklearna energija pokazala se kao pouzdan i ekonomičan izvor električne 
energije. Povoljan utjecaj nuklearnih elektrana na okoliš (posebno u smanjenju 
globalnog zatopljenja) otvara perspektivu daljnjem razvoju i gradnji nuklearnih 
elektrana. 


Nuklearni reaktor 

Nuklearni reaktor je uređaj u kojem se zbiva kontrolirana lančana nuklearna 
reakcija. Svi današnji reaktori primjenjuju reakciju fisije, dok su reaktori bazirani na 
nuklearnoj fuzijskoj reakciji u fazi razvoja i njihova je realizacija za sada još upitna. 
Prvi nuklearni reaktor sagradili su 1942. u SAD-u E. Fermi i L. Szilard. Nuklearni 
reaktor prvo je služio u proizvodnji plutonija za nuklearno oružje, a danas se najviše 
rabi za proizvodnju električne energije u nuklearnim elektranama. U pogonu je i 
velik broj istraživačkih nuklearnih reaktora različitih namjena, npr. za proizvodnju 
radioaktivnih nuklida, testiranje materijala, razvoj novih tipova reaktora. Nuklearni 
reaktor služi i za pogon brodova i podmornica, a razmatrana je i mogućnost primjene 
za pogon zrakoplova. Moguća je i primjena u proizvodnji vodika, procesne topline i 
topline za centralno grijanje, te u desalinizaciji morske vode. 

Nuklearni reaktor sastoji se od reaktorske posude u kojoj se nalazi reaktorska 
jezgra s nuklearnim gorivom, moderator, reflektor, rashladno sredstvo i kontrolne 
šipke. U nuklearnom gorivu zbiva se nuklearna reakcija u kojoj se apsorpcijom 
neutrona jezgra fisibilnog nuklida raspada na dvije lakše jezgre i dva do tri brza 
neutrona. Pritom se raspadom svake fisibilne jezgre oslobađa energija od oko 200 
MeV. Lančana fisijska reakcija može se ostvariti ako bar jedan od oslobođenih 
neutrona prouzroči novu fisiju u okolnim fisibilnim jezgrama. Uranij je jedini 
kemijski element u prirodi u kojem se pod određenim uvjetima može zbivati 
kontrolirana lančana fisijska reakcija. Prirodni uranij smjesa je izotopa *%*U (0,006%), 
2851 (0,711%) i U (99,2835%), od kojih je samo izotop ??U fisibilan, tj. može se 
neposredno iskoristiti za lančanu fisijsku reakciju, u kojoj se sudarom s neutronom, 
uz emisiju novih neutrona, raspada u dva dijela, npr.: 

235[] + n > 296[J > 1490Ba+%4Kr+2n 
19%Ba + *“Kr + 3n 
187Cs + %Rb + 3n 

Osim izotopa ??U, fisibilni su i plutonijevi izotopi *Pu i **!'Pu te uranijev izotop 
281. Njih u prirodi nema, ali se mogu proizvesti u nuklearnom reaktoru nuklearnim 
reakcijama radijativnog uhvata neutrona, i to plutonijevi izotopi od uranijeva izotopa 
28%U, a izotop ?*U od torijeva izotopa *#Ih (konverzija nefisibilnog u fisibilan 

materijal). Energija fisijskih neutrona relativno je visoka (prosječno oko 2 MeV) ioni 
ne mogu održavati lančanu reakciju sve dok im se energija bitno ne smanji (proces 
termalizacije) sudaranjem s jezgrama atoma nuklearnog goriva. Pritom se neutroni 
mogu izgubiti nefisijskom apsorpcijom u nuklearnom gorivu ili bijegom u okoliš. 
Termalizacija je neutrona djelotvornija ako se gorivu dodaju laki elementi 
(moderator) i ako se oko goriva stavi materijal koji reflektira neutrone i vraća ih u 
gorivo. Za moderatore i reflektore rabe se materijali koji sadrže atome s lakim 
jezgrama, npr. voda, teška voda, berilij i grafit. Lančanom reakcijom oslobađa se 
toplina koju je potrebno stalno odvoditi iz nuklearnog goriva kako se ono ne bi 
pregrijalo i rastalilo. Toplina se iz jezgre odvodi cirkulacijom rashladnog sredstva, 
što je najčešće obična voda (koja može ključati ili biti pod tlakom), teška voda, 
rastaljeni (tekući) natrij, ugljični dioksid i helij. Brzina odvijanja lančane reakcije 
(razina snage reaktora) regulira se kontrolnim šipkama od materijala koji jako 
apsorbiraju neutrone (kadmij, hafnij, bor), tj. njihovim uvlačenjem ili izvlačenjem iz 
reaktorske jezgre. 

Nuklearni se reaktori klasificiraju na različite načine. Tako se prema energiji 
neutrona razlikuju: termički (sa sporim neutronima), intermedijarni (s neutronima 
srednjih energija) i brzi reaktori (s brzim neutronima); prema rashladnom sredstvu: 
lakovodni (s običnom vodom), teškovodni (s teškom vodom) i plinom hlađeni; prema 
namjeni: energetski (proizvodnja topline), istraživački (dobivanje neutrona za 
istraživanja) i konvertori, u kojima se od nefisibilnog materijala konverzijom dobiva 
fisibilan (2?Pu i “HPu od ?*U, a 2U od 2[h). Konvertori koji proizvode više 
fisibilnog materijala nego što ga svojim radom troše nazivaju se oplodni reaktori. 

Radom nuklearnog reaktora nastaju radioaktivni fisijski produkti, kojih bi 
ispuštanje ugrozilo stanovništvo i okoliš. Stoga se pri projektiranju, izgradnji i 
pogonu nuklearnih reaktora velika pažnja posvećuje njihovoj sigurnosti. Nakon 
nesreća na reaktorima nuklearnih elektrana «Otok tri milje» u SAD-u i Černobil u 
Ukrajini poboljšana je sigurnost sadašnje generacije nuklearnih reaktora. Daljnje 
poboljšanje očekuje se kod novih generacija, kod kojih će sigurnost biti bazirana na 
fizikalnim principima, a ne na aktivnom djelovanju inženjerskih sustava (inherentna 
sigurnost). Dobre su strane nuklearnih reaktora što ne onečišćuju okoliš ispuštanjem 
dima i plinova, a nedostatci su povećano toplinsko opterećenje okoliša i stvaranje 
radioaktivnog materijala. Najveći je sigurnosni problem zbrinjavanje istrošenog 
nuklearnog goriva, koje treba izolirati od okoliša za razdoblje od desetak tisuća 
godina. 


Nuklearno gorivo 

Nuklearno gorivo je fisibilan materijal koji podliježe kontroliranoj lančanoj fisijskoj 
reakciji uz oslobađanje golemih količina energije iskoristivih u tehničke svrhe. Jedini 
kemijski element u prirodi koji sadrži fisibilni izotop (U) je uranij. Zbog vrlo malog 
udjela fisibilnog izotopa **U u prirodnom uraniju otežano je održavanje lančane 
reakcije te je potrebno povećati njegov udjel u gorivu. Taj se postupak naziva 
obogaćivanje uranija, a dobiveno se gorivo naziva obogaćenim gorivom. Uranij se 
najčešće obogaćuje difuzijskim i centrifugalnim postupcima. Kao gorivo većine 
energetskih nuklearnih reaktora rabe se prirodno ili slabo obogaćeno uranijsko 
gorivo (do 5% izotopa 2%U). 

Uranij je na Zemlji vrlo raširen kemijski element, no pojavljuje se u malim 
koncentracijama, tako da su troškovi njegova izdvajanja iz ruda vrlo veliki. 
Rezervama uranija nazivaju se utvrđene količine uranija (zalihe) kojima je cijena 
izdvajanja do 80$/kg. Rezerve uranija u siječnju 2003. iznosile su približno 2,46 
milijuna tona (od toga Australija 28%, Kazahstan 16%, Kanada 14%, Južnoafrička 
Republika 9%, Namibija 6%, Rusija 5%, SAD i Niger po 4%). Godišnja proizvodnja 
uranija u zadnjih se nekoliko godina ustalila na približno 36 tisuća tona. To ne 
zadovoljava godišnje potrebe (67 tisuća tona), tako da se manjak nadoknađuje iz 
civilnih i vojnih zaliha te preradbom istrošenog goriva. 





Slika 1. Manipulacija svježim gorivnim elementom 


Nuklearno gorivo najčešće se proizvodi u obliku metalnog uranija i uranijeva 
dioksida (UO»). Metalni uranij služi kao gorivo za istraživačke i neke energetske 
reaktore, a u načelu se može rabiti za reaktore u kojima temperatura goriva ne 
prelazi 660 *C. Naime, na toj se temperaturi zbog faznog prijelaza mijenjaju njegova 
fizikalna svojstva, što nepovoljno utječe na pouzdanost i sigurnost rada reaktora. 
Kod većine energetskih reaktora gorivo je uranijev dioksid. Njegove su prednosti 
nepromjenljivost faza sve do tališta na vrlo visokoj temperaturi (2860 *C), otpornost 
na neutronsko zračenje te otpornost prema koroziji u dodiru s vrućom vodom, 
odnosno vodenom parom. 

Priprema nuklearnog goriva za primjenu u energetskim reaktorima uključuje 
izradbu tableta, koje se stavljaju u metalnu cijev od cirkonijeve slitine ili nehrđajućeg 
čelika, čime se dobije gorivni štap. Gorivni se štapovi slažu u gorivni element (Slika 1), 
čvrstu mehaničku konstrukciju kvadratnog ili heksagonskog oblika, a gorivni se 
elementi ulažu u reaktorsku posudu tako da tvore cilindričnu strukturu (reaktorska 
jezgra). 

Odvijanjem lančane fisijske reakcije nuklearno se gorivo troši; kada se količina 
fisibilnih nuklida u gorivu toliko smanji da se lančana reakcije više ne može održati, 
istrošeno nuklearno gorivo ili jedan njegov dio treba zamijeniti svježim. Istrošeno se 
gorivo stavlja u duboki bazen, u kojem debeli sloj vode osigurava hlađenje goriva i 

zaštitu od radioaktivnosti. Istrošeno gorivo još uvijek sadrži malu količinu fisibilnih 
nuklida, koji se njegovom preradbom mogu izdvojiti i koristiti za pripremu novog 
nuklearnog goriva. Takav način korištenja nuklearnog goriva naziva se zatvorenim 
gorivnim ciklusom. Alternativni je način otvoreni gorivni ciklus, u kojem se istrošeno 
gorivo ne prerađuje nego se tretira kao visokoradioaktivni otpad. Zbog visoke cijene 
preradbe i relativno niske cijene uranija sve veći broj zemalja primjenjuje otvoreni 
gorivni ciklus. 

Visokoaktivni otpad dobiven preradbom istrošenog goriva potencijalna je 
opasnost za stanovništvo i okoliš za razdoblje od više tisuća godina pa ga valja trajno 
spremiti na siguran način. Odlaganje u stabilne geološke formacije prihvaćeno je kao 
tehnologija kojom se može dugoročno riješiti problem visokoaktivnog otpada. 


Nuklearna elektrana 

Nuklearna elektrana je energetsko postrojenje u kojem se toplinska energija, 
proizvedena u nuklearnom reaktoru kontroliranom lančanom reakcijom fisije atoma 
uranija ili plutonija, pretvara u električnu. Nuklearna elektrana slična je termoelektrani 
samo što se umjesto toplinske energije dobivene izgaranjem fosilnog goriva koristi 
toplinska energija fisije iz nuklearnog reaktora. Uobičajena je podjela nuklearnih 
elektrana prema tipu reaktora korištenom u toj elektrani. Od 439 nuklearnih elektrana, 
koje su krajem 2006. godine bile u komercijalnoj eksploataciji, 357 elektrana je 
lakovodnog tipa (u 263 elektrane koristi se reaktor s vodom pod tlakom a u 9%4 
elektrane reaktor s ključajućom vodom), 22 elektrane su sa plinom hlađenim 
reaktorom, 44 elektrane koriste teškovodne reaktore, 16 elektrana koristi lakovodne 
reaktore moderirane grafitom a u 2 elektrane koriste se brzi oplodni reaktori. Kako 
najveći broj elektrana radi s tlakovodnim reaktorom, tj. onim u kojemu je voda pod 
tlakom ujedno i moderator i rashladno sredstvo, to ćemo princip rada nuklearne 
elektrane objasniti na tom tipu elektrane. Shematski prikaz principa rada nuklearne 
elektrane s tlakovodnim reaktorom prikazan je na Slici 2. 

Slika 2. Shematski prikaz principa rada nuklearne elektrane s tlakovodnim reaktorom 

Nuklearna elektrana s tlakovodnim reaktorom ima dva odvojena rashladna kruga. 
U primarnom krugu reaktor zagrijava rashladnu vodu koja cirkulira u zatvorenoj 
petlji sastavljenoj od pumpe, cjevovoda, i parogeneratora. Ovisno o snazi, reaktor 
može biti povezan s više petlji. U primarnom se krugu nalazi i tlačnik kojim se regulira 
tlak. Tipični su parametri rashladne vode: tlak 15 do 16 MPa, srednja temperatura 570 
do 590 K, promjena temperature u reaktoru 40 do 50 K, volumni protok po petlji oko 6 
m>/s. Parogeneratori su izmjenjivači topline koji povezuju primarni sa sekundarnim 
krugom. Na sekundarnoj strani parogeneratora proizvodi se zasićena para relativno 
niskog tlaka (6 do 7 MPa) koja služi za pogon turbine. Slično kao i u termoelektrani, 
toplinska se energija termodinamičkim kružnim procesom u turbini prvo pretvara u 
mehaničku energiju, a turbina pokreće generator, u kojemu se mehanička energija 
pretvara u električnu. Fotografija američke nuklearne elektrane tlakovodnog tipa, 
Shearon Harris, prikazana je na Slici 3. 





Slika 3. Nuklearna elektrana tlakovodnog tipa Shearon Harris, SAD 


Razvojno se nuklearne elektrane mogu podijeliti u četiri generacije. U prvoj su one 
koje su najprije probno, a zatim komercijalno započele s proizvodnjom električne 
energije: elektrana u Obninsku (Rusija, 1954), Calder Hall (Velika Britanija, 1956), 
Shipingport (SAD, 1957). U drugoj su generaciji elektrane građene 1970-ih godina; one 
čine većinu današnjih elektrana u komercijalnom pogonu. Treća generacija uključuje 
elektrane naprednije izvedbe, tj. s poboljšanjima postojeće tehnologije kojima se 
unaprjeđuje sigurnost i ekonomičnost. U četvrtu se generaciju ubrajaju reaktori i 
elektrane koji bi se trebali pojaviti nakon 2030. godine, uz ispunjenje sljedećih zahtjeva: 
zanemariv utjecaj na okoliš, minimizirano stvaranje nuklearnog otpada, povećana 
sigurnost od proliferacije nuklearnih materijala. Mogućnost oštećenja jezgre reaktora 
praktički bi trebala biti isključena, čime bi nestala i potreba za planiranjem zaštitnih 
akcija izvan kruga postrojenja. Takve elektrane trebale bi ostvariti ekonomsku 

prednost cjelokupnog gorivog ciklusa u odnosu na ostale energetske tehnologije, a uz 
proizvodnju električne energije omogućiti i isplativu proizvodnju vodika. 


Status korištenja nuklearne energije 

Razvoj civilne primjene nuklearne energije za proizvodnju električne i 
toplinske energije započeo je 50-tih godina prošlog stoljeća. Prva civilna nuklearna 
elektrana, snage 5 MWe, u Obninsku u Rusiji puštena je u pogon 1954. godine. 1957. 
godine je u SAD-u u pogon pušten prototipni BWR reaktor, da bi 1960. godine u 
pogon bile puštene i komercijalne PWR i BWR elektrane svaka snage 250 MWe. 

Danas je u 30 zemalja svijeta u pogonu 439 komercijalnih nuklearnih 
elektrana, ukupne instalirane snage preko 370.000 MWe. 280 istraživačkih nuklearnih 
reaktora locirano je u 56 zemalja. 2006. godine proizvodnja električne energije u 
nuklearnim postrojenjima zadovoljavala je 16% ukupnih svjetskih potreba za 
električnom energijom. 16 zemalja zadovoljava preko 25% svojih potreba za 
električnom energijom iz nuklearnih elektrana. Prednjače Francuska i Litva s preko 
75%, dok Belgija, Bugarska, Mađarska, Slovačka, Južna Koreja, Švedska, Švicarska, 
Slovenija i Ukrajina zadovoljavaju preko trećine svojih potreba za električnom 
energijom iz nuklearnih elektrana. Japan, Njemačka i Finska zadovoljavaju 25%, a 
SAD, s gotovo trećinom ukupne svjetske proizvodnje električne energije u 
nuklearnim elektranama, zadovoljava 20% svojih potreba. 


Tablica 1. Nuklearni reaktori na svijetu 2006. godine (prema izvještaju WNA od 21.09.2006.) 


Proizvodnja 

el. Reaktori u 

energije u | Reaktori izgradnji Reaktori u | Predviđeni 

NE pog planu reaktori 
_-— (TWh_(%e broj MWe (broj MWe broj MWe broj MWe__ 
Argentina (64 (60 (2 (985  |1 [69 (0 (0 [1 1000 
Armenija (25. (43 (1 (3876. [0 [0 (0 (0 (1 1000 
Belgija P (458. (56 (7 (5728 [0 [0 (0 (0 [0 0 > 
Brazil (99 (25 (2 (1901 (0 [0 (1 (1.245 [0 (0 >| 
Bugarska [1738 [4 [4 [2722 [0 [0 |2 (1900 (0 (0 
Ceška (2338 (81 (6 (3472 [0 [0 (0 (0 [2 (190 
Egipat (0 [0 [0 |0 (0 [0 (0 (0 [1 [600 
Finska (2238. (33 (4 (2696 |1 [1600 0 (0 [0 0 > 
Francuska (430,9 (79 (59 (68473 [0 [0 (1 (1680 [1 1600 
Indonezija (0 [0 (0 (0 [0 (0 (0 (0 (4 4000 
Iran 0 10 (0 (0 (1 [95 [2 [1900 [3 2850 _ 
Izrael 0 (0 (0 (0 (0 [0 (0 (0 |1 120 
Japan 
Ama (0 PP 
Afrika 


Južna > [1393 [45 [20 [17.588 |1 ]|950 |7 [8250 [0 0 

o nn nn a 
mm mr a ame m e 
0 10 [0 (0 [0 (0 [0 [1/9 
rm a ara a m EFR IEEE 
Litva [103 [70 [1 11185 [0 10 [0 (0 [1 1100 
Mađarska [13 [387 [4 [1778 (0 [0 10 [0 10 [0 
mtr. IME BE JE 
Ena 3, a 39 |1 

Njemačka [1546 [31 [17 [20.408 [0 [0 [0-10 [0-10 
Pakistan [19 (28 [2 [400 (1 [300 |2 [600 |2 [1200 
Rumunjska [51 (86 |1 [655 |1 [655 |0 [0 [3 [1995 
Rusija [1378 [16 [31 [21743 [3 [2650 [8 19.600 [18 21.600 _ 
CUBE UBILI! NINE BEBNEZ IRE BENU 
EK m o LC VPR RE RR A 
Slovačka [163 (56 [6 [2472 |0 [0 |0 [0 |2 |840 
Slovenija [56 (42 |1 [6%  |0 [0 |0 [0 |0 (0 
Španjolska [547 (20 [8 [7442 |0 [0 |0 [0 |0 (0 
Švedska [695 (45 [10 [8975 [0 [0 |0 [0 |0 |0 
Švicarska [221 [32 [5 [320 [0 [0 [0 [0 10 10 

Velika 19.2 20.123 111.852 

| PR o o LL OR LE 
Vijetnam mramrainE 
120.425 


lako je dinamika izgradnje novih nuklearnih elektrana danas manja nego 70- 
tih i 80-tih godina prošlog stoljeća, današnje elektrane imaju veći faktor 
kapacitivnosti, a time i veću proizvodnju električne energije. Tako je 2005. godine u 
nuklearnim elektranama proizvedeno 2.626 milijardi kWh električne energije. Stalno 
poboljšanje kvalitete rada postojećih reaktora najbolje se očituje u činjenici da je 
proizvodnja u posljednjih 5 godina porasla za 218 TWh (ekvivalent proizvodnje u 30 
reaktora velike snage), a istovremeno su u pogon puštena samo dva nova reaktora. 
Danas četvrtina nuklearnih elektrana u svijetu ima faktor kapacitivnosti veći od 90%, 
a dvije trećine veći od 75%, za razliku od 1990. godine kad je to ostvarivalo samo 25% 
elektrana. Prednjače nuklearne elektrane u SAD-u, od kojih je 12 među 25 najboljih 
svjetskih nuklearnih elektrana s faktorom kapacitivnosti većim od 97,5%. 

Pregled četiri kategorije nuklearnih reaktora (u pogonu, u izgradnji, u planu i 
predviđeni) u svijetu dan je u Tablici 1. 





Utjecaj nuklearnih elektrana na okoliš 

Pri ocjenjivanju značenja nekog energetskog izvora za praktičnu primjenu 
jedan je od bitnih kriterija je utjecaj tog izvora energije na prirodni okoliš. Utjecaj na 
okoliš je u posljednjim desetljećima postao jedan od dominantnih faktora za prihvat 
energetskog objekta od strane javnosti. 

Svi energetski objekti pa tako i nuklearne elektrane utječu na promjenu 
životne sredine. Najveća opasnost za okoliš iz nuklearne elektrane dolazi od 
radioaktivnog materijala koji se nuklearnim reakcijama stvara u nuklearnom 
reaktoru. Količina tog radioaktivnog materijala, koja se sastoji od istrošenog goriva 
visoke aktivnosti i aktivacijskih produkata niske i srednje aktivnosti, je relativno 
mala. Nuklearne elektrane projektirane su, izgrađene i korištene na takav način da se 
spriječi ispuštanje radioaktivnog materijala u okoliš. S druge strane toplinska se 
energija u nuklearnoj elektrani ne dobiva sagorjevanjem goriva nego nuklearnom 
fisijom tako da nuklearna elektrana ne ispušta u okoliš štetne produkte sagorjevanja 
kao što su ugljični dioksid, dušični oksidi i sumporni dioksid. No takvi kvalitativni 
argumenti nisu dovoljni da bi se moglo utvrditi koji energetski izvor najmanje štetno 
djeluje na okoliš, te je potrebno provesti odgovarajuće kvantitativne komparativne 
analize. Kod tih analiza treba uvažiti ne samo izravni utjecaj rada energetskog 
postrojenja na okoliš (ispuštanje štetnih tvari iz postrojenja, mogućnost kvarova i 
katastrofalnih događaja, pohranjivanje otpada i slično), nego i utjecaj na okoliš pri 
proizvodnji materijala (cementa, čelika i dr.) potrebnih za njegovu gradnju, zahvate u 
okolišu u toku gradnje (iskopi, poplavljivanje terena, raseljavanje stanovništva), 
utjecaj na okoliš pri dobivanju i preradi energetskog goriva (ugljen, nafta, plin, uran), 
transporta tog goriva i zbrinjavanje otpadnog materijala svih vrsta. 

Početkom 90-tih godina prošlog stoljeća unutar Europske Unije pokrenut je 
opsežan istraživački projekt pod nazivom ExternE (eksterni troškovi kod 
proizvodnje energije) s ciljem da se utvrde kvantitativni pokazatelji koji će omogućiti 
usporedbu energetskih objekata sa stajališta njihovog utjecaja na okoliš. Na području 
proizvodnje električne energije projekt se je koncentrirao na obradu utjecaja na okoliš 
temeljnih tehnologija za tu proizvodnju: termoelektrane na ugljen i plin, elektrane s 
obnovljivim izvorima energije i nuklearne elektrane. Zadatak projekta je bilo 
kvantificiranje šteta u okolišu izazvanih energijskim lancem svake od navedenih 
tehnologija. Pod pojmom energijski lanac su obuhvaćene sve faze procesa potrebnog 
za proizvodnju električne energije (od dobivanja rude za gorivo i materijala za 
gradnju, cjelokupnog transporta, gradnje objekta, pogona i dugoročnog zbrinjavanja 
svih otpadnih materijala). Studijom se nastojalo obuhvatiti lokalni, regionalni i 
globalni utjecaj emisija svih faza energijskog lanca prvenstveno na ljudsko zdravlje (a 
manje na vegetaciju i ostale elemente okoliša) te štete od emisija stakleničkih plinova 
(prvenstveno CO»), te sve štete izraziti u novčanim jedinicama po jedinici 
proizvedene električne energije u elektrani. Jedinična cijena prouzročene štete u 
okolišu je poznata kao eksterni trošak. 

Za određivanje dijela eksternog troška koji se odnosi na ljudsko zdravlje (koji 
je posebno značajan za nuklearne elektrane jer kod njih otpada šteta zbog emisija 
stakleničkih plinova) treba poznavati odnos broja oboljenja ili smrtnih slučajeva s 
koncentracijom krutih čestica i aerosola koje uzrokuju energijski lanci termoelektrana 
i koncentracije radioaktivnih tvari, odnosno odgovarajućom dozom zračenja, koje 
uzrokuje energijski lanac nuklearne elektrane. Kod elektrana na fosilna goriva se 
određuje broj oboljenja i smrtnih slučajeva zbog atmosferskih emisija i prizemnih 
koncentracija polutanata na okolno stanovništvo. Za te elektrane treba u eksterni 
trošak uključiti i štetu zbog emisija stakleničkih plinova. 

Elektrane s obnovljivim izvorima energije u pogonu nemaju atmosferskih 
emisija pa nemaju ni tog dijela energijskog lanca. Međutim za gradnju tih elektrana 
treba utrošiti relativno velike količine materijala po jedinici proizvedene energije i 
često izvršiti znatne radove na lokaciji. Sve to traži utrošak energije za čiju 
proizvodnju treba oštetiti okoliš. U pogonu i te elektrane negativno utječu na okoliš 
(buka, utjecaj na životinjski svijet, opasnosti od lomova) pa sve navedeno treba 
izraziti eksternim troškom po jedinici proizvedene energije. Zbog male proizvodnje 
električne energije u tim elektranama eksterni trošak nije zanemariv. 

Kod nuklearnih elektrana (studija ExternE je rađena na temelju analiza 
elektrana s lakovodnim reaktorima, koje su najzastupljenije u EU) u eksterni trošak 
ulaze i štete uzrokovane velikim kvarovima. Ulazni podaci za proračun su vjerojatni 
interval između sukcesivnih kvarova (odnosno količina proizvedene energije između 
dva sukcesivna kvara ) i mogući broj žrtava zbog kvara. Zbog vrlo male vjerojatnosti 
velikog kvara s ozbiljnim radiološkim posljedicama u okolišu (jedan slučaj u 10-107 
godina po reaktoru), to je proizvedena količina energije između dva sukcesivna 
kvara veoma velika pa je iznos štete po jedinici proizvedene energije vrlo malen. 
Utjecaj energijskog lanca na okoliš treba računati za cijelo vrijeme trajanja posljedica 
gradnje i pogona objekta. Budući da u slučaju nuklearnog energijskog lanca 
visokoradioaktivni otpad ima dugo vrijeme djelovanja procjena utjecaja tog 
energijskog lanca na okoliš je izvršena za razdoblje od 100.000 godina. 

Korištenjem opisane metodologije mogu se odrediti eksterni troškovi svih 
vrsta elektrana od interesa za elektroenergetski sustav (termoelektrane na kruta, 
tekuća i plinovita goriva, nuklearne elektrane te relevantni tipovi elektrana na 
obnovljive izvore energije kao što su sunčeve elektrane s fotonaponskim ćelijama, 
vjetroelektrane i hidroelektrane). Valja istaći da dosadašnja saznanja ne daju 
dovoljno podloga za kvantifikaciju svih eksternih troškova jer brojni aspekti utjecaja 
na okoliš još nisu određeni. Procjena eksternih troškova je uglavnom vrjednovana na 
temelju oštećenja zdravlja i gubitka života ljudi te šteta od emisija stakleničkih 
plinova, dok ostali aspekti djelovanja polutanata na ekosustav (zemljište, vodotoci, 
vegetacija, životinjski svijet) nisu kvantificirani. U tom pogledu je procjena eksternih 
troškova podcijenjena kod termoelektrana na fosilna goriva, jer njihove emisije za 
razliku od emisija nuklearnih elektrana, imaju znatno veći utjecaj upravo na aspekte 
djelovanja na okoliš (primjerice djelovanje kiselih kiša na vegetaciju) koji nisu 
obuhvaćeni sadašnjom procjenom eksternih troškova. Treba nadalje uočiti da je 
procjena eksternih troškova nuklearnih elektrana u okviru dokumenta ExternE 
izvršena na mnogo detaljnijim analizama nego što je to slučaj kod konvencionalnih 
elektrana 

Usporedba procijenjenih eksternih troškova energijskih lanaca elektrana 
prikazana je u Tablici 2. 

Analiza vrednovanja ekološkog utjecaja tehnologija proizvodnje električne 
energije je pokazala da su eksterni troškovi elektrana na fosilna goriva znatno veći 
od eksternih troškova energijskih tehnologija koje ne koriste ta goriva. Razlog tome 
su atmosferske emisije krutih čestica, sumpornih, dušičnih i ugljičnih oksida. Među 
konvencionalnim elektrana je u tom pogledu izrazito nepovoljna termoelektrana na 
ugljen, dok je najpovoljnija termoelektrana na plinovito gorivo. Eksterni troškovi 
nuklearnih elektrana, koji su pokazatelji štete izazvane u okolišu od cijelog 

energijskog lanca, su za jedan red veličine niži nego kod termoelektrana na fosilna 
goriva (posebno ako ih uspoređujemo s termoelektranama na ugljen) i istog su reda 
veličine kao i eksterni troškovi elektrana koje koriste obnovljive izvore energije. 
Rezultat pokazuje da su među elektranama koje mogu neograničeno 
proizvoditi velike količine električne energije u pogledu utjecaja na okoliš 
najpovoljnije nuklearne elektrane. Time je nedvojbeno utvrđeno da se razvoj i 
gradnja nuklearnih elektrana nikako ne mogu osporavati ekološkim razlozima. 


Tablica 2. Usporedba eksternih troškova energijskih lanaca elektrana 


rsta elektrane Eksterni trošak 
mEUR/kWh 


Termoelektrana na ugljen Termoelektrana na ugljen [64 


Termoelektrana na tekuća 395 
goriva ' 
Termoelektrana na prirodni 

' 215 
plin 


unčeva elektrana S 52-121 
otonaponskim ćelijama 
Nuklearna elektrana 2,5-7,3 

Uvod 


Dva su osnovna razloga recentnog intenzivnog istraživanja alternativnih 
energetskih izvora, oba su sadržana u pridjevima «obnovljivi» i «čisti», koji su 
sadržani u naslovu. Energija koju čovječanstvo troši, dominantno je neobnovljiva. 
Ustvari se u obliku fosilnih goriva (ugaljen, nafta, plin), troši u dalekoj prošlosti kroz 
milijune godina pohranjena sunčeva energija (u obliku fosilnih ostataka biljnog i 
životinjskog svijeta). Nuklearna energija, koja u ponekoj zemlji dominira (Francuska 
s 80%), globalno sudjeluje sa svega 5%. Već do polovine tekućeg 21. stoljeća rezerve 
nafte i plina bit će iscrpljene, a ugaljen koji bi mogao potrajati još oko stotinjak 
godina, već je i danas smatran nepoželjnjim. Izgaranjem fosilnih goriva oslobađa se 
CO> u količinama koje mijenjaju globalnu klimu u nepovoljnom smjeru. U prošlih 
400 000 godina, koncentracija CO> varirala je između 200 i 300 dijelova u milijun 
dijelova zraka, da bi tijekom 20. stoljeća porasla je na 370 dijelova na milijun, a 
prognoza je da će u tekućem stoljeću taj omjer porasti na 700 dijelova na milijun. CO> 
kao staklenički plin ne propušta toplinsko zračenje koje Zemlja odašilje u svemir i na 
taj način uzrokuje njeno globalno zagrijavanje, koje je uzrokom katastrofalnih 
klimatskih promjena. 

Očita je nužnost orijentacije k obnovljivim izvorima, odnosno energetskim 
izvorima koji se ne iscrpljuju tijekom vremena i koji ne zagađuju atmosferu 
stakleničkim plinovima poput CO». Dugoročno, energetske potrebe čovječanstva 
mogu zadovoljiti samo sunčana i nuklearna energija, ova druga samo ako se energija 
fisije urana koristi u potpunosti, što je oko 60 puta više nego kod današnjih klasičnih 
reaktora, ali to izlazi iz okvira predmeta našeg članka. Predmet našeg interesa je 
sunčeva i energija vjetra koja je derivat sunčeve energije. 


Energija Sunca 


Sunce se sastoji od 80% vodika i 20% helija, te svega oko 0.1% ostalih 
elemenata. Porijeklo energije kojom Sunce zrači nuklearna je fuzija. Čine ju tri 
reakcije, no ako prikažemo ulazne i izlazne članove možemo pisati: 

4.p>;a+2e" +20, +AE 


ili riječima, 4 jezgre vodika (protoni) spajaju se u jezgru helija, čemu prethodi beta 


plus raspad dva protona, čime oni postaju neutroni a emitiraju se dvije beta plus 
čestice i dva neutrina. Razlika ulazne i izlazne mase množena kvadratom brzine 

svjetlosti određuje energiju koja se u reakciji oslobodi kao AE = 24.687 MeV = 
3.955 x 10-12]. Spomenuta se reakcija odvija u sunčevoj jezgri, razvijena toplina prenosi 
se prema površini Sunca (fotosferi), koja zrači u dobroj aproksimaciji kao površina 
crnog tijala zagrijana na temperaturu od 5777 K, snagom od 63.11 MW/m. O 
kakovoj se golemoj energiji radi ilustrirat će podatak da je površina Sunca 
(6.0874 x 1012 km“) 109 puta veća od površine Zemlje, te da je energija koju zrači svega 
1/5 kvadratnog kilometra Sunca jednaka ukupnoj potrebi za primarnom energijom 
čovječanstva. 


Iskorištavanje sunčeve energije 


Zemlju obasjava sunčevo zračenje snagom od 1.367 kW/m*, poznatom pod 
imenom solarna konstanta. Kako se ona raspoređuje i u što se troši prikazuje slika 1. 
Približno je moguće pri vedrom danu, na plohu okomitu na smjer sunčevih zraka, 
primiti 700-900 W/m“. Ta se energija može koristiti na dva glavna načina, kao 
termička energija (toplina), i kao električna energija direktnom pretvorbom u 
fotonaponskim ćelijama. S obzirom na promjenjivost izvora (noć-dan, vedro-oblačno, 
ljeto-zima i sl.), masovno iskorištavanje sunčeve energije traži postojanje efikasnog 
spremnika energije iz kojeg bi se energija crpila kad ju trebamo, a bivala pohranjena 
kad je raspoloživa, a jednako vrijedi i za iskorištavanje energije vjetra. 


ŽZEMLJINA ENERGETSKA BILANCA 


Refleksija Refleksija Refleksija od 
od atmosfere od oblaka — zemljine površine 

Slika 1. Sudbina sunčeva zračenja na Zemlji 


Energiju sunčeva zračenja najjednostavnje je koristiti tamo gdje postoji potreba 
za toplinom umjerenih temperatura, poput zagrijavanja i klimatizacije zgrada i 
stanova, zagrijavanja bazena, pripravu tople sanitetske vode u domaćinstvima, 
predgrijavanje vode u tehnološkim procesima, sušenju žitarica nakon žetve i sl. Radi 
se o području temperatura do 100% C. Uređaji kojima se potrebna toplina skuplja vrlo 
su jednostavni, poznati kao toplinski ili termički kolektori. Glavni je dio apsorpcijska 
ploča koja ima veliki (oko 0.9) koeficijent apsorpcije sunčeva zračenja i mali (0.1) 

emisijski koeficijent toplinskog zračenja (govorimo o tzv.selektivnim apsorberima). 
Ploča je u kontaktu s cijevima kojima protiče fluid, najčešće voda, koji odnosi 
apsorbiranu toplinu u spremnik ili već tamo gdje ju trebamo. Da bi se minimizirali 
gubici topline, ploča je smještena u kutiju izoliranu s donje i pokrivenu staklom s 
gornje strane. 











Jednostruko 
ili dvostruko 
staklo 


Gumena 
brtva 


Apsorpejsja 
ploča 
Podloga 


Izolacija 


Slika 2. Presjek jednog termičkog sunčeva kolektora 


Uloga stakla je da propušta sunčevo zračenje, a ne propušta toplinsko zračenje 
apsorpcijske ploče koja zrači poput crnog tijela temperature 350-400 K. Postoje 
varijante kolektora sa zrakom umjesto vode, kao i s vakuumom između ploče i 
vanjskog stakla, čime se isključuju konvekcijski gubici. Slika 2. prikazuje presjek 
jednog termičkog kolektora, a slika 3. shemu jednostavnog kućnog sustava za 
pripravu tople vode. Stupanj djelovanja termičkih kolektora ovisi o izvedbi i 
temperaturi fluida i iznosi od maksimalnih 80% na niže. 

Više se temperature radnog fluida dobivaju koncentriranjem sunčeva zračenja 
zrcalima, čiji se položaj mora mijenjati kako bi slijedili dnevno prividno kretanje 
Sunca. Najjednostavniji je sustav paraboličnih cilindričnih zrcala (slika 4.) u čijem se 
žarištu nalazi cijev s fluidom visoke točke ključanja, okružena staklenom 
evakuiranom (vakuum) cijevi. Radni fluid svojom toplinom generira vodenu paru 
koja tjera turbinu povezanu s generatorom, te na taj način sunčeva toplinska energija 
proizvodi električnu struju. 

Slika 4. Parabolična cilindrična zrcala koncentriraju sunčevo zračenje na cijev u žarištu 


Sunčane fotonaponske silicijeve ćelije proizvode  elektroenergiju direktnom 
konverzijom. Da bi se shvatio mehanizam rada tih ćelija trebalo bi vladati kvantnom 
mehanikom i fizikom čvrstog stanja, no u nedostatku toga zadovoljimo se sljedećim. 
Četvorovalentan silicij kao čisti (intrisični) poluvodič ima gotovo elektronima 
potpuno popunjenu valentnu vrpcu i gotovo praznu vodljivu vrpcu, koje su 
međusobno udaljene 1.11 eV. Dopira li se trovalentnim atomima-akceptorima (bor na 
pr.) s jedne strane i petorovalentnim-donorima (fosfor na pr.) s druge, formira se PN 
spoj, nešto poput poluvodičke diode. Između P i N sloja dolazi do difuzije elektrona 
sve dok time uspostavljeno snažno električno polje ne uspostavi ravnotežu. 
Apsorpcijom fotona dovoljnje energije (veće od 1 eV), elektron se iz valentne prebaci 
u vodljivu vrpcu, ostavivši šupljinu (formira se par elektron-šupljina). Uspostavimo 
li vanjsku vezu s trošilom elektron će se preko nje vratiti u valentnu vrpcu izgubivši 
energiju jednaku umnošku napona ćelije i naboja elektrona (slika 5.) 

FOTONI 


n-tip 


p-tip 








stražnji kontakti 


Slika 5. Slikoviti prikaz rada fotonaponske ćelije. Stražnji kontakt je neprekinut metalni sloj, 
a prednji fina metalna mreža koja pokriva oko 10% površine, smanjujući za isti postotak 
ozračenje ćelije. 


Tok fotona u sunčevom spektru je golem, (približno 3x1021/m?s), no nemaju svi 
dovoljnu energiju za opisani proces, a oni pak s većom energijom korisno utroše 
samo nužno potrebnu energiju, a ostatak se pretvara u toplinu, pa kao rezultat 
imamo relativno umjeren stupanj djelovanja ćelije. Teoretski za silicijevu ćeliju on 
iznosi oko 23%, u praksi oko 15% za monokristalične do oko 8% za amorfne silicijeve 
ćelije. Oblik sunčeva spektra je takav da bi poluvodič s energetskim procjepom E; 
jednakim oko 1.5 eV, imao maksimalan teoretski stupanj djelovanja od 28%, a tome 
su najbliži poluvodiči GaAs i CdTe, no komercijalne ćelije dominantno su silicijeve. 
Snaga solarnog panela ovisna je o radnoj točki, odnosno o naponu na kojem radi, 
štoje prikazano na slici 6. 


Snaga solarnog panela 


Snaga (W) 





0 005 01 0415 _ 02 025 0,3 0,85 04 045 _ 0,5 0,55 0,6 
Napon (V) 


Slika 6. Snaga silicijevog solarnog panela maksimalna je ako je radna točka oko 0.53 V, dok je 
napon otvorenog kruga, kad ne teče struja, oko 0.6 V. 

Energija vjetra 
Pretvorba energije vjetra u mehaničku energiju vjetroturbine 


Pretvorba energije vjetra u korisnu mehaničku energiju uglavnom se vrši na 
dva načina, odnosno primjenom dva fizikalna efekta. Jedan je efekt uzgona na krila 
(uzgonske) vjetroturbine i on je dominantan u vjetroturbinskim jedinicama veće 
snage, a drugi je efekt aerodinamičko trenje između struje vjetra i lopatica 
vjetroturbine. Uzgonske vjetroturbine dominantno su one s horizontalnom osovinom 
i stoga ćemo se s principima praktičnog iskorištavanja energije vjetra upoznati na 
njenom primjeru. 

Zakretni moment na horizontalnu osovinu uzgonske vjetroturbine stvaraju krila 
turbine zahvaljujući svojem posebnom obliku koji je poznat kao "profil avionskog 
krila“. 
Zračna struja oko krila proizvodi sile na njegovu površinu koje se dadu grupirati u 3 
rezultante (slika 7.). 

- sila uzgona kao posljedica različitih brzina strujanja oko "donje" i "gornje" 

površine koje su uzrok različitih tlakova na njih (Bernoullijeva jednadžba). 
- < sila trenja kao posljedica viskoznog trenja 
- < zakretni moment oko osi okomite na profil krila 


sila uzgona 





struja vjetra zakretni moment 





tetiva - c 


Slika 7. Rezultantne sile trenja i uzgona te zakretnog momenta na krilo 


Zakretni moment na samu osovinu vjetroturbine dobijemo zbrajanjem - integracijom 
elementarnih momenata na os turbine od okomitih komponenti rezultantne sile. S 
obzirom da je relativna napadna brzina vjetra u odnosu na profil krila, a zbog samog 
okretanja krila vjetroturbine, funkcija udaljenosti elementa profila od osi, orijentacija 
ili nagib tetive profila u odnosu na os turbine također se mora mijenjati. U praksi 
linearna brzina vrha krila nekoliko puta je veća od same brzine vjetra te je njegov 
nagib vrlo malen, da bi se on povećavao kako se profil krila približava samoj osi 
vjetroturbine. 


Mehanička snaga na osovini vjetroturbine jednaka je umnošku ukupnog zakretnog 
momenta Muk (od svih krila) i kružne brzine same vjetroturbine. 

Kolika je energija vjetra? 


Polazimo od osnovnog izraza za kinetičku energiju mase u gibanju. Ako u 
predstavlja brzinu vjetra, P gustoću zraka, kroz površinu A prolazit će zrak snagom 


od 
Boi hf Au" 
Ž 3 2 


Zbog zavisnosti o 3. potenciji brzine, specifična snaga naglo raste, da bi za veće 
brzine (20-25 m/s) dosegla respektabilne vrijednosti od 5-10 kW /m?. Od pune snage 
vjetra moguće je iskoristiti samo jedan dio. Razlog tome je očit. Naime, punu snagu 
koristili bi kad bi došlo do potpunog zaustavljanja odnosno smanjenja brzine vjetra 
na nulu. No zrak, čija je energija iskorištena, mora strujati dalje, kako bi načinio 
mjesto onome koji dolazi s punom energijom. 

Optimiranje dizajna vjetrogeneratora uključuje iznalaženje najvećeg udjela energije 
vjetra koji se dade pretvoriti u energiju vjetroturbine. Jednostavna analiza koju je 
načinio A. Betz 1926. godine daje nam teoretski gornji limit snage vjetra koja se dade 
iskoristiti. To je načinio uvođenjem tzv. interferentnog faktora a, koji govori koliko 
je relativno smanjenje brzine vjetra kroz turbinski presjek. Nakon nešto računa 
dobiva se da snaga vjetroturbine iznosi 


P= |[6a(l-a)"]54 pu)=C,R 


Usporedbom s iznosom pune snage vjetra Po vidimo da tzv. faktor snage _ Cp koji 
pokazuje kolika se snaga vjetra dade iskoristiti glasi 


C, =|4a(1-a)?] 


Traženje maksimumalnog faktora snage daje vrijednost a = 1/3, što izvrednjuje 
maksimalni faktor snage 


Cp max = 16/27 = 0,5926. 


Taj rezultat kaže da bi idealna vjetroturbina bila ona kroz koju bi zračna struja imala 
vrijednost od 2/3 neometane brzine vjetra u. Ona bi tad mogla iskoristiti skoro 60% 
snage vjetra. Zadatak dizajnera turbine je u što većoj mjeri tome se približiti. U praksi 
se tome može jedino približiti. Štoviše, učinkovitost vjetroturbina dodatno je 
ograničena promjenjljivošću brzine vjetra, jer njihova konstrukcija može biti 
optimirana samo za jednu brzinu. O čemu se radi? Pojednostavljeno rečeno, krila 
vjetroturbine zauzimaju određeni udio u površini koju opisuje njeno okretanje. Taj 
udio naziva se “krutošću“ vjetroturbine. Kad se krila okreću malom brzinom veći dio 
struje vjetra prolazi neometen i sukladno tome ne doprinosi snazi vjetroturbine. 
Suprotno tome, kad bi se turbina okretala prevelikom brzinom svako bi se krilo 
kretalo u turbulenciji izazvanoj prethodnim krilom, a ne u neometanoj zračnoj struji 
vjetra. Očito je da za svaku vjetroturbinu postoji neka optimalna brzina vjetra. 
Parametar koji je relevantan za prikaz zavisnosti učinkovitosti vjetroturbine o brzini 
vjetra jest omjer brzine vrha vjetroturbine i brzine vjetra, zvan parametrom 2. 

Komercijalne velike vjetroturbine s tri krila koje prevladavaju među komercijalnim 
jedinicama, ostvaruju 40%-tni koeficijent snage u području 3<\>4. 

Trenutno je gradnja vjetroturbina u velikom zamahu. Prednjače Njemačka i Danska, 
a iu nas su izgrađene dvije manje vjetrogeneratorske farme, jedna na Pagu i druga 
pokraj Šibenika. Smatra se da su za njihovu gradnju pogodne lokacije na kojima je 
prosječna brzina vjetra veća od 5 m/s. Trenutno najveća vjetrogeneratorska jedinica 
prototip je njemačke tvrtke ENERCON (slika 8.). Vrijedi na njenom primjeru uvjeriti 
se u mogućnosti praktične primjene vjetroenergije. Naziv jedinice je E-112. Moguće je 
pogađati da E dolazi od početnog slova naziva tvrtke, a brojka 112 koja slijedi 
najbliža je promjeru trokrilne vjetroturbine (112.8 m).Visina tornja te jedinice (124 m) 
za 20 m nadmašuje zagrebačku prvostolnicu-katedralu. Svako krilo, duljine 52 m, 
izgrađeno od staklenim vlaknima ojačane epoxsy smole, ima masu od 20 tona. 
Ukupna površina koju opisuje vjetroturbina impozantnih je 10,000 m?. Ona se vrti 
brzinom od 8-12 okretaja u minuti, a nazivna snaga generatora iznosi 4,5 MW. Slika 
9. prikazuje montažu jedne vjetroturbine, slika 10. vjetro-farmu u Austriji, a slika 11. 
projekt off-shore vjetrofarme s turbinama u difuzoru koji povećava efektivno brzinu 
vjetra koz turbinu. 


Slika 8. Pogled na 4,5 MW-ni prototip 
vjetrogeneratora tvrtke ENERCON 





Slika 9. Montaža 3,6 MW-nog 
vjetrogeneratora General Electrica 

Slika 11. Projekt off-shore (na moru) vjetrogeneratorske farme s vjetroturbinama unutar 
difuzora. 

Kruženje ugljika i vode u prirodi praćeno izotopima 


Ines Krajcar Bronić 
Institut "Ruđer Bošković", Zagreb 


krajcar(Q1rb.hr 


Uvod 


Život na Zemlji zasnovan je na ugljiku i vodi. Količina nekog elementa na 
Zemlji je ograničena i konačna. Kako se ugljik i voda stalno uzimaju iz atmosfere radi 
održanja života, jasno je da je za dugotrajno održanje života potrebno stalno 
obnavljanje izvora tih bitnih elemenata. Stoga je za očuvanje našeg planeta potrebno 
poznavati kruženje vode i ugljika u prirodi i sve procese u tim ciklusima, kao i utjecaj 
čovjekovih aktivnosti na njih. U proučavanju ciklusa ugljika i vode u prirodi važnu 
ulogu imaju i različiti izotopi elemenata C, H i O, a ovdje ćemo prikazati neke 
najvažnije primjene. 


Izotopi 


Izotopi su atomi istog kemijskog elementa koji se razlikuju po broju neutrona u 
jezgri. Broj protona u jezgri određuje sam kemijski element, a njegova masa određena 
je zbrojem protona i neutrona u jezgri. Izotope označavamo simbolom kemijskog 
elementa i masenim brojem, npr. 1*C, ZH. 


Prema stabilnosti jezgre razlikujemo stabilne i radioaktivne izotope. Jezgra 
stabilnih izotopa se vremenom ne mijenja, a jezgra radioaktivnog izotopa nakon 
nekog vremena doživi spontanu promjenu - radioaktivni raspad. Ovdje nas zanima 
samo beta (B-) raspad, pri kojem se jedan neutron u jezgri raspada na proton, 
elektron i neutrino: n > p + e +v. Pri tome se atomski broj poveća za 1, a maseni broj 
ostaje isti. Energiju raspada međusobno dijele elektron i neutrino. Karakteristična 
veličina radioaktivnog raspada je vrijeme poluraspada, T1/2, - vrijeme potrebno da se 
početni broj radioaktivnih atoma nekog elementa prepolovi. 


Vodik ima 3 izotopa (Slika 1), od kojih su !H (99,985%) i ZH (deuterij, 0,015%) 
stabilni, a *H (tricij) je radioaktivan. Raspada se “raspadom, vrijeme poluživota mu 
je 12,45 godina, a energija raspada iznosi 18 keV. *H nastaje u gornjim slojevima 
atmostere u reakciji neutrona i dušika: !*N + n > >H + 1*C. Prirodnim putem nastaje 
oko 200 g tricija godišnje, a u atmosferi ga ima oko 3,6 kg. *H nastaje također i u 
nuklearnim reaktorima (oko 25 g godišnje) i u termonuklearnim eksplozijama. 
Procjenjuje se da je od 1952. do 1962. oko 600 kg tricija ubačeno u atmosferu, a kasnije 
(1967.-1980.) još oko 20 kg [1]. Zbog toga je koncentracija tricija u atmosferi porasla 
nekoliko tisuća puta. Nakon prekida testova u atmosferi, količina tricija u atmosferi 
postupno pada (zbog miješanja atmosferskih slojeva, zbog ispiranja iz atmosfere 

oborinama, zbog kratkog vremena poluživota tricija) i danas se približava prirodnim 
vrijednostima. Jedinica za koncentraciju aktivnosti tricija u vodi je Bq/L vode, ali se u 
primjenama najčešće koristi jedinica TU (Tritium Unit, tricijeva jedinica) koja je 
definirana kao omjer 1 atoma *H prema 1015 atoma IH. Za vodu vrijedi 1 TU = 0,12 


Bq/L. 


rea ZARI Placa : 
hS ko u Slika 1. Izotopi vodika: !H (1 proton 
m o a f / \ M u jezgri), “H (1 protoni 1 neutron) i 
od & Ba no \ 3H (1 proton i 2 neutrona). 
ie ) | £ | 
Fi sE oi kata 


Najznačajniji izotopi kisika su !*#O (99,76%) i 180 (0,2%), dok je 1“O (0,04%) bez 
značajne primjene. Najzastupljeniji izotop ugljika je !"C (98,89%), a koriste se još 
stabilni izotop ??C (1,11%) i radioaktivni !*C (samo 101%). IC nastaje u višim 
slojevima atmosfere djelovanjem kozmičkog zračenja na atome dušika !#N +n > p + 
14C, a raspada se fB- raspadom, ima T1/2 od 5730 godina, a energiju raspada 250 keV. 
Nastali !*C oksidira u !*CO2 i raspodjeljuje se po atmosferi, a putem fotosinteze 
ugrađuje se u biljke i životinje, te tako sudjeluje u kruženju ugljika. Najznačajnija 
primjena ovog izotopa je u datiranju (određivanju starosti) biogenog materijala do 
starosti od oko 60000 godina [2]. Ljudsko djelovanje poremetilo je i prirodnu 
raspodjelu !*C: povećana potrošnja fosilnih goriva krajem 19. stoljeća smanjila je 
specifičnu !*C aktivnost atmosfere, a nakon Drugog svjetskog rata intenzivna 
testiranja nuklearnog oružja u atmosferi udvostručila su je [3]. Koncentracija izotopa 
14C izražava se kao specifična aktivnost, tj. broj raspada u sekundi (Bq) po 1 g ugljika, 
bez obzira o kojem je materijalu riječ. U primjeni uvedena relativna veličina al+C 
definirana kao omjer stvarne specifične aktivnosti nekog uzorka i specifične 
aktivnosti standarda, tj. uzorka drva iz neporemećene atmosfere. Po definiciji, al#C 
(100 pMC) = 226 Bq/ kg C, gdje je PMC jedinica "postotak modernog ugljika". 


Koncentracija stabilnih izotopa izražava se kao omjer rjeđeg i zastupljenijeg 
izotopa, “H/!H, 18C/12C, 180/10, a najviše se koristi veličina č (8*H, 8150, 818C) koja 
predstavlja relativno odstupanje omjera danih izotopa u nekom materijalu od omjera 
u standardnom materijalu izraženo u promilima (1). Prema definiciji, standard za 
neki izotop ima š vrijednost 0%o, svi materijali koji sadrže više težeg izotopa imaju 
pozitivne š vrijednosti, a oni koji imaju manjak težeg izotopa imaju negativne & 
vrijednosti. Za svaki izotop određeni su međunarodni standardi, VSMOW za ZH i 
8180, te PDB za 815C [4]. 


Za (960) (1) 
2 HI standard 


lako izotopi imaju sva svojstva kemijskog elementa, zbog razlike u masama 
dolazi i do male, ali značajne razlike u energiji veze. Stoga svaka kemijska reakcija ili 

fizikalna promjena unosi promjene u izotopni sastav produkata, te se poznavanjem 
izotopnog sastava nekog materijala može zaključiti o njegovom porijeklu, odnosno 
uvjetima postanka. Razlika između izotopnog sastava početnog i krajnjeg produkta 
neke reakcije naziva se izotopna frakcionacija. Na primjer, u procesu fotosinteze 
biljka uzima iz atmosferskog CO> pretežito lakšu molekulu 12CO2, pa za posljedicu 
biljke sadrže "lakši" ugljik nego atmosfera: —15C atmosferskom COx2 danas iznosi - 
8%0, a u biljkama oko -25%o. Posebno je izražena frakcionacija (odvajanje) izotopa 
kod promjene agregatnog stanja, npr. brže isparavaju lakši izotopi, a teži izotopi 
lakše kondenziraju. Od promatranih elemenata, odvajanje (frakcionacija) je značajnije 
kod izotopa vodika zbog velike razlike u masi vodikovih izotopa. 


Kruženje vode 


Ciklus vode ili hidrološki ciklus opisuje kruženje vode na, iznad i ispod 
površine Zemlje (Slika 2), pri čemu na raznim mjestima u ciklusu voda mijenja 
agregatna stanja - tekuće, plinovito i kruto. Voda je u pravom smislu izvor života i 
bez nje živi svijet kakav poznajemo ne bi postojao. U organizmima je voda 
najzastupljenija molekula (do 90% težine), ali ta voda nije ,zarobljena“ u organizmu 
već se izmjenjuje relativno brzo. Voda i COz nastaju u biljkama i životinjama kao 
nusprodukti razgradnje ugljikohidrata, reakcije koja daje energiju. Voda je tzv. 
univerzalno otapalo te tako omogućava tvarima topivim u vodi dopiranje do svake 
stanice u našem tijelu. Sve tjelesne funkcije ovise o prisutnosti vode. 


50 = -28 do'+2 ka 
A(H)=2-30TU  / 


8 0 = -15 do -5 %o 
A(ČH) = 0 - 30 TU 





Slika 2. Shematski prikaz vodenog ciklusa, te izotopni sastav vode u nekim njegovim 
dijelovima. 


Na Zemlji se nalazi oko 1,4 milijarde km? vode koja prekriva 71% površine 
planeta. Nešto više od 97% ove količine je morska voda, a "slatka" voda čini samo 
oko 3% sve vode na Zemlji, od čega je veći dio smrznut na polovima (oko 35 milijuna 
km“). Samo oko 0,3% vode raspoloživo je kao pitka voda (oko 4 milijuna km“). 
Atmosfera sadrži oko 13000 km? vode, prosječna molekula vode se u njoj zadržava 9 
dana prije nego padne na Zemlju kao oborina. Prosječna molekula vode živi u 

oceanu oko 3000 godina prije ponovnog uključenja u ciklus putem isparavanja, te 
opis kruženja vode u prirodi obično počinje tim procesom. 


Sunce daje energiju potrebnu za isparavanje vode s površine Zemlje, te vodena 
para ulazu u atmosferu. Svaki dan oko 1200 km? vode ispari iz oceana, kopna, biljaka 
(proces transpiracije) i polarnih kapa (sublimacija). Povratak vode na površinu 
Zemlje počinje njezinom kondenzacijom u oblacima nakon čega pada u obliku kiše, 
snijega ili tuče. Vode koje teku po površini niz tokove rijeka zovu se površinske vode. 
Amazona, svjetska najveća rijeka, čini oko 15% takvih voda. Dio oborina prolazi kroz 
tlo prosječnom brzinom manjom od 1m na dan i voda ostaje "zarobljena" između 
nepropusnih stijena (podzemna voda u akviferima - vodonosnicima), a na pogodnim 
mjestima vraća se na površinu na izvorima. Na kraju, voda opet završava u 
oceanima. 


Najčešća molekula vode sastoji se od "običnog" vodika IH i "običnog" kisika 10. 
Molekule s jednim težim izotopm, H2lO ili HZH!*O, mogu se relativno lako i 
precizno mjeriti. Oblici u kojima su istovremena dva teža izotopa su vrlo rijetki. Za 
praćenje tricija u atmosferi potrebna nam je molekula vode oblika HHO. Raspodjela 
ovih rijetkih molekula u prirodi omogućava proučavanje različitih procesa unutar 
vodenog ciklusa. Praćenje kretanja vode kroz cjelokupan sustav, a i modeliranje 
klimatskih prilika, danas je teško zamisliti bez praćenja različitih izotopa (ZH, *H, 
180), sastavnih dijelova vode. Međunarodna agencija za atomsku energiju (IAEA) i 
Svjetska meteorološka organizacija (WMO) pokrenule su 1961. program praćenja 
izotopnog sastava mjesečnih oborina (uz klimatološke podatke: količinu oborina, 
temperaturu zraka i vlažnost) [5], koji danas obuhvaća 740 meteoroloških postaja iz 
101 zemlje, a u bazi podataka sadržano je više od 90000 izotopnih podataka. Od 1976. 
godine u tom programu sudjeluje i Institut "Ruđer Bošković". 


Tricij se u oborinama prati od 1952. godine, a Otawa u Kanadi i Beč su najstarije 
postaje [3,5]. Opaženi podaci omogućili su stvaranje vremenske skale za transport 
vode kroz različite spremnike hidrološkog ciklusa. Npr., ako podzemna voda ne 
sadrži tricij, onda je ona ušla u podzemne spremnike prije 1950. godine (sav tada 
prisutan prirodni tricij se u međuvremenu raspao do ispod granice detekcije mjernih 
uređaja). Ako u sloju glečerskog leda izmjerimo 1000 TU, zaključit ćemo da je taj 
snijeg porijeklom iz 1963. godine, kad je bila najviša koncentracija *H u atmosferi, pri 
čemu smo uzeli u obzir radioaktivni raspad. 


Stabilni izotopi označavaju ciklus na drugi način. Naime, najznačajnija 
frakcionacija događa se prilikom promjene faza, tj. isparavanja iz oceana i prilikom 
kondenzacije u oblacima. Značajno je napomenuti da izotopna frakcionacija u 
procesima promjene faza jako ovisi o temperaturi. Teže molekule vode koje sadrže 
ZH ili '5O teže će isparavati iz oceana, pa će tako oceani ostati bogatiji težim 
izotopima, a vodena para osiromašena, dakle imat će negativnije š vrijednosti. 
Kondenzacija je pak proces u kojem se najprije kondenziraju teže molekule, a vodena 
para u oblacima ostaje sve siromašnija težim izotopima. Ovi procesi rezultiraju vrlo 
uočljivim promjenama u vremenskoj i prostornoj raspodjeli izotopnog sastava 
oborina [3,5]. Tako oborine koje padaju sve kasnije na putu zračnih masa od obale 
oceana preko kontinenta imaju sve negativnije š vrijednosti. Oborine u polarnim 
područjima su jače osiromašene težim izotopom (negativnije š) nego one u 

ekvatorijalnom području. Od posebnog su značenja sezonske varijacije: zbog više 
temperature atmosfere, ljetne oborine su manje osiromašene težim izotopom nego 
zimske (tj. ljeti pozitivnije o vrijednosti). Oborine na većim nadmorskim visinama su 
negativnije nego na nižim. Površinske vode, pogotovo stajaće vode - jezera, gube 
lakše izotope zbog isparavanja, pa voda u njima poprima sve pozitivnije & 
vrijednosti. 


Na osnovi brojnih izmjerenih podataka o izotopnom sastavu oborina, došlo se 
do nekoliko značajnih korelacija koje se primjenjuju u klimatološkim i 
hidrogeološkim istraživanjima. Ustanovljeno je da postoji vrlo dobra korelacija 
između čžH i šišO u oborinama (Slika 3), koja se može opisati kao š“H = 8 810 + 10, 1 
naziva se globalna linija oborinske vode (GMWL - Global Meteoric Water Line). 
Odstupanja izotopnog sastava podzemnih i površinskih voda od tog pravca ukazuju 
na povećano isparavanje iz stajaćih voda, ili neke druge izotopne izmjene u 
akviferima. Također se pokazalo da postoji veza između srednje temperature zraka i 
OIšO oborina (Slika 4), kao i veza između č8l80 i nadmorske visine [4,5,6]. Izotopni 
sastav voda na izvorima ukazuje na područje prihranjivanja i eventualno sezonsku 
ovisnost prihranjivanja akvifera, a mogu se dobiti i podaci o veličini akvifera, brzini 
miješanja i cirkulacije vode, kao i o starosti vode (?H). 





0 
18 
$'H = (7,7 £0,1) soga (4,6 + 0,9) pi 8 0=(0,33+0.02)t+(-12.6+0.2) 

> 
o 
šŠ 6 
S KJE. 
=& “40 

+ mjesečni podaci * mjesečni podaci 
pravac korelacije -16 pravac korelacije 
18 
18 o 
8 O (%o) temperatura zraka ("C) 
Slika 3. Linija oborinske vode za Zagreb i Slika 4. Ovisnost 8180 u oborinama i 
mjesečni podaci o izotopnom sastavu oborina temperature zraka, Zagreb, 1980- 
2001. 


Ciklus ugljika 


Ugljik (C) je po zastupljenosti u svemiru četvrti element, a na Zemlji ga ima 
samo 0,32% (težinski). Ali ugljik ima puno veću važnost na Zemlji, jer je sav život 
kakvog poznajemo zasnovan na ugljiku. U neživoj okolini ugljik se nalazi u obliku 
CO2 u atmosferi i otopljen u vodi (uglavnom kao HCOs"), u karbonatnim stijenama 
(vapnenac, koralji), u fosilnim gorivima (ugljen, nafta, prirodni plin, nastali iz nekoć 
živih bića), te u organskoj tvari u tlu. Udio ugljika u živoj tvari (15%-20%) je gotovo 

100 puta viši nego u neživoj (oko 0,2%), što znači da živa bića mogu izdvajati ugljik 
iz nežive okoline, a kako bi se život mogao održati, potrebno je reciklirati ugljik. 
Stoga je poznavanje kruženja ugljika u prirodi od važnosti za život na Zemlji. 


Ciklus ugljika (Slika 5) je biogeokemijski ciklus u kojem se ugljik izmjenjuje 
između biosfere, litosfere (uključuje fosilna goriva), hidrosfere i atmosfere. Kruženje 
ugljika događa se zbog različitih kemijskih, fizičkih, geoloških i bioloških procesa. 
Ukupni globalni ciklus ugljika može se podijeliti na dva manja ciklusa - geološki i 
biološki. Geološki ciklus ugljika promatra kretanje ugljika između stijena i minerala 
(litosfera), morske vode (hidrosfera) i atmosfere, a procesi u njemu odvijaju se 
tijekom milijuna godina. Biološki ciklus odvija se uglavnom između atmosfere i 
biosfere, i u njemu se procesi odvijaju u puno kraćem vremenu (od jednog dana do 
više stotina godina). Ali ta dva ciklusa nisu sasvim odvojena, jer fotosinteza i 
respiracija imaju važnu ulogu i u geološkom ciklusu. Dio ugljika kojeg je 
fitoplankton u moru koristio za izgradnju ljušturica taloži se na dno oceana stvarajući 
sedimente. Tijekom milijuna godina geološke prošlosti organska tvar se polako 
pretvarala u naslage ugljena i nafte, tzv. fosilnih goriva. Dakle, u biološkim 
procesima korišten je CO> iz atmosfere, koji je nakon niza godina pohranjen u 
geološke spremnike. 


FOSILNA GORIVA 
10-20000 GtC 
0 pMC 
(-25 + 5)%o 


SEDIMENTNE 
SER j= 


66 - 100 x 10 GtC 
0 pMC 
EPA 





Slika 5. Shematski prikaz spremnika ugljika koji sudjeluju u kruženju ugljika u 
prirodi. Dana je količina ugljika (u GtC - Gigatone ugljika) u pojedinim 
spremnicima ugljika, te izotopni sastav ugljika u njima: specifična 1*C aktivnost (u 
PMC) i 813C (u %0). 


U atmosferi se ugljik nalazi uglavnom u obliku CO». Iako u vrlo malom 
postotku (oko 0,03% vol.), ima vrlo važnu ulogu za održavanje života na Zemlji jer ga 
koriste biljke za proces fotosinteze. CO» se otapa u morskoj vodi (veća topivost u 
hladnijoj vodi), a i u vodi koja prolazi kroz tlo, stvarajući ugljičnu kiselinu, koja može 
otapati vapnenačke stijene. Ugljik se može vratiti u atmosferu disanjem biljaka i 
životinja, raspadanjem biljnog i životinjskog tkiva, spaljivanjem organskog 
materijala, oslobađanjem iz tople morske vode i vulkanskim erupcijama. Izgaranjem 
fosilnih goriva oslobađa se ugljik koji je milijunima godina bio spremljen u litosferi. 


Ljetna škola mladih fizičara 2007., Labin 54 


7. Kruženje ugljika 1 vode u prirodi praćeno izotopima 


Atmosfera je prije industrijske revolucije sadržavala oko 580 Gt ugljika, u današnjoj 
atmosferi ta je količina oko 750 Gt i u porastu je. 


Biosfera (biljke, životinje, organska tvar u tlu) sadrži oko 2200 Gt ugljika. 
Posebnu ulogu imaju autotrofni organizmi (biljke, fitoplankton), koji iz anorganskih 
tvari sami sintetiziraju organske komponente (glukozu i ostale ugljikohidrate) 
procesom fotosinteze: 6CO2 + 6H2O —> C4H120g + 602. Heterotrofni organizmi hrane 
se autotrofnima (ili njihovim dijelovima - plodovima) te se tako ugljik prenosi 
biosferom. Biljke i životinje koriste ugljikohidrate nastale fotosintezom (i ostale 
kompleksnije produkte) kao "gorivo" putem procesa respiracije (stanično disanje), 
C4H1206 + 602 > 6CO2 + 6H20, te se CO2 vraća u atmosferu ili vodu. Razgradnjom 
(dekompozicijom) mrtvog organskog materijala gljivicama i bakterijama u aerobnim 
ili anaerobnim uvjetima također nastaju CO2 i CH4, kao i izgaranjem biomase 
(šumski požari, korištenje drva za ogrjev). Prijenos iz biosfere u litosferu događa se 
kad treset (mrtav organski materijal) postaje dio tla, odnosno kad karbonatne 
ljušturice postaju sastavni dio sedimentnih vapnenačkih stijena. 


More (oceani) sadrže oko 1000 Gt u površinskom sloju, i oko 40000 Gt ugljika u 
dubokom oceanu, uglavnom u obliku bikarbonatnih iona. Ugljik lako prelazi između 
oceana i atmosfere. Količina CO otopljenog u moru uglavnom je određena 
temperaturom površinske vode (hladnija voda može otopiti više CO,, hladne struje 
spuštaju se ispod površine oceana, putuju prema toplijim područjima, dolaze na 
površinu i otpuštaju CO»). Neki od morskih organizama mogu vezati bikarbonat iz 
mora (HCOs) i Ca?* (kalcij) i tako stvoriti kalcijev karbonat za ljušturice ili druge 
dijelove organizma (neke alge, mekušci, koralji). Nakon smrti takvih organizama, 
njihove karbonatne ljušturice padaju na dno oceana i nakupljaju se kao karbonatom 
bogati sedimenti. Nakon geoloških vremenskih razdoblja i procesa ti se talozi fizički i 
kemijski pretvaraju u sedimentne stijene. 


Litosfera je najveći spremnik ugljika na Zemlji, a posebno važnu ulogu u 
proučavanju ljudskog djelovanja na ciklus ugljika (i klimatske promjene koje se 
povezuju s tim) imaju fosilna goriva (ugljen, nafta, plin), koja se danas intenzivno 
koriste za dobivanje energije. 


Staklenički plinovi u atmosferi sprječavaju odvođenje topline sa Zemlje natrag 
u svemir, te tako uzrokuju zagrijavanje Zemlje. Prirodni efekt staklenika nije loš sam 
po sebi, jer bi bez njega srednja temperatura na Zemlji bila oko 30*C niža, pa ne bi 
postojao život u ovom obliku. Glavni staklenički plinovi na Zemlji su vodena para 
koja uzrokuje oko 36-70% ukupnog efekta, CO, (9-26%), CHu (4-9%), i ozon (3-7%). 
Povišenje koncentracije stakleničkih plinova zbog ljudskog djelovanja može imati 
loše posljedice po život. 


Počevši s industrijskom revolucijom sredinom 19.tog stoljeća, čovjek koristi sve 
više fosilna goriva, tako da je koncentracija CO2 u atmosferi porasla od -280 ppm u 
19. stoljeću na iznad 380 ppm danas (Slika 6). Korištenje fosilnih goriva vraća u 
atmosteru ugljik zarobljen milijunima godina unutar Zemlje, godišnje oko 5,5 GtC. 
Uz to, krčenje i spaljivanje šuma (deforestacija), posebno u tropima, doprinose 
godišnje oko 1,6 GtC [7]. Samo dio tog antropogenog CO> ostaje u atmosferi (oko 3,2 
GtC). Porast mase ugljika u atmosferi od 2,12 GtC odgovara porastu koncentracije od 

1 ppm [8]. Predviđa se porast do 450 ppm ili čak preko 600 ppm prije kraja 21.og 
stoljeća, što može utjecati na povišenje globalne temperature za 2,5 do 3,5%C. Modeli 
kruženja ugljika u prirodi usko su povezani s globalnim klimatskim modelima, u 
kojima se proučava odgovor oceana i biosfere na promjenu koncentracije CO» u 
atmosferi. Iako ti modeli nisu sasvim precizni, gotovo svi pokazuju pozitivnu vezu 
između povećanja koncentracije CO» u atmosferi i povišenja temperature. 


Kako možemo dokazati da je povišenje koncentracije CO» u atmosferi posljedica 
izgaranja fosilnih goriva? Tu nam mogu pomoći izotopi ugljika 15C 1 14C. Tijekom 
fotosinteze dolazi do velike izotopne frakcionacije, tako da organska tvar ( 15C = - 
2570) sadrži manje težih izotopa nego atmosfera ( 15C = -8%0). Fosilna goriva nastala 
su iz nekoć živih bića, pa je i u njima __1C oko -25%v, a budući da su stara više 
milijuna godina, u njima više nema !*C. Zbog razlike u izotopnom sastavu fosilnih 
goriva u odnosu na atmosferu, moguće je ustanoviti je li porast koncentracije CO» u 
atmosferi uzrokovan dodatkom CO> od izgaranja fosilnih goriva. Ali nije dovoljno 
samo izmjeriti današnji omjer 18C/12C, već moramo imati i neku informaciju iz 
prošlosti s kojom ćemo usporediti današnje stanje. Ta se informacija može dobiti iz 
mjehurića zraka koji je zarobljen u vječnom ledu polarnih područja, ili iz godova 
drveća. Analizom kemijskog sastava mjehurića zraka, a pogotovo analizom 
izotopnog sastava kako samog leda tako i mjehurića zraka, moguće je odrediti 
kemijski i izotopni sastav zraka, pa i zaključivati o klimi u prošlosti. Drvo kao 
biološki materijal sadrži puno ugljika, a tijekom svog rasta "sprema i pamti" 
informacije o atmosferi kakva je bila u trenutku (godini) rasta, pa su tako pohranjene 
i informacije o izotopnom sastavu atmosfere. Ni o!%C iz mjehurića zraka ni š1šC u 
drvu ne pokazuju bitne promjene izotopnog sastava do sredine 19. stoljeća, a 
promjene nakon tog vremena odgovaraju porastu koncentracije CO> u atmosferi, 
odnosno emisiji plinova zbog potrošnje fosilnih goriva [10,11]: 81%C u atmosferi 
počinje naglo padati od -6,5%o0 prema -8%o danas, a pokazana je direktna ovisnost 
018C o koncentraciji CO» u atmosferi (Slika 7). 

Slika 6. Koncentracija CO> u atmosferi na postaji Mauna Loa na Havajima [9]. 


Uočavaju se sezonske varijacije zbog fotosintetske aktivnosti, te stalan porast srednjih 
godišnjih vrijednosti. 

Slika 7. Odnos između koncentracije CO2 u atmosferi i izotopnog sastava CO, u 
razdoblju nakon 1850. godine. Ledena jezgra Law Dome na Antarktici [11]. 


Mjerenje koncentracije !4C u atmosferskom CO, također može pomoći, jer se 
izgaranjem fosilnih goriva u atmosferu ubacuje CO» koji ne sadrži !*C, pa se 
koncentracija !4C u ukupnom ugljiku smanjuje (iako se koncentracija CO2 povećava). 
Velika promjena u ravnotežnoj koncentraciji “*C u atmosferi (smanjenje a!+C za oko 3 
PMC) opažena je krajem 19. stoljeća (Suess-ov efekt) u doba industrijske revolucije 
[3]. Danas (nakon Drugog svjetskog rata) teže je pratiti promjene uzrokovane 
fosilnim gorivima pomoću !*C zbog povećanja !*C koncentracije u atmosferskom CO> 
nakon nuklearnih i termonuklearnih pokusa u atmosferi. Ipak, moguće je ustanoviti 
razliku između !“C u atmosferi u velikim gradskim i industrijskim središtima u 
odnosu na okolna područja bez industrije, s puno šuma. I usporedna mjerenja a!#C u 
atmosferi u Zagrebu i na Medvednici pokazuju utjecaj potrošnje fosilnih goriva u 
gradu, pogotovo tijekom zimskih mjeseci: dok su godišnje varijacije na Medvednici u 
razdoblju 1995.-1996. bile oko 4 pMC, u gradu su bile znatno veće, oko 8 pMC, a 
prosječne a!*C u gradu bile su oko 3 pMC niže zbog "razrjeđenja" izotopa 1*C [12]. 


I4C nastaje i kao posljedica rada reaktora nuklearnih centrala, a emitira se u 
okoliš u obliku CO», koji ulazi u prirodni ciklus ugljika u okolici elektrane, te putem 
hrane može doprinijeti i dodatnom  ozračenju (povećanju doze) lokalnog 
stanovništva. Redovni monitoring radioaktivnih izotopa u okolici nuklearnih 
elektrana stoga uključuje i mjerenje !“C aktivnosti u biološkom materijalu tog 
područja. 

Izotopi ugljika se primjenjuju i u hidrogeološkim istraživanjima zajedno s 
izotopima vodika i kisika, te u geologiji kvartara za postavljanje vremenske skale 
(datiranje organskih ili karbonatnih sedimenata), ali i kao indikatori promjena uvjeta 
u okolišu. 

Zaključak 


Praćenje izotopa vodika, ugljika i kisika ima veliku i sve veću važnost u 


proučavanjima prirodnih procesa, pogotovo ciklusa ugljika i vode. Njihova uloga je 
dvostruka: pomažu nam da shvatimo prirodne procese, a u slučaju istovremenog 
odvijanja nekoliko kompliciranih procesa (i kada je potrebno računalno modeliranje 
sustava) omogućuju nam da provjerimo valjanost modela. Suvremena ekološka, 
geološka, hidrogeološka, klimatološka, pa i arheološka i paleološka istraživanja, 
nezamisliva su i nepotpuna bez primjene različitih izotopnih tehnika. Izotopi također 
pokazuju da ljudsko djelovanje značajno utječe na promjene u prirodnim ciklusima 
ugljika i vode, što u skoroj budućnosti može dovesti do katastrofalnih posljedica za 
naš planet i život na njemu, ukoliko na vrijeme ne promijenimo naš odnos prema 
prirodi. 

Meteorologija i ekologija 


Zvjezdana Bencetć Klaić 
Geofizički odsjek, Geofizički zavod 'Andrija Mohorovičić! 
PMF Zagreb 
zklaicerudjer.irb.hr 


Što je meteorologija? 


Naziv meteorologija potječe od grčkih riječi uergopov [izgovara se meteoron|, što 
znači visoko na nebu i Aoyoc [logos], što znači znanje. Meteorologija je dio geofizike 
koji se odnosi na fiziku atmostere. Meteorologiji, između ostalog, pripadaju 
klimatologija, dinamička, sinoptička i fizička meteorologija te biometeorologija (Slika 
1.) 





Slika 1. Meteorologija (fizika atmosfere) dio je geofizike. Fizički procesi u atmosferi utječu 
na fizičke procese u vodenim masama. Slično, procesi u vodenim masama utječu na procese 
u atmosferi. Stoga kažemo da postoji međudjelovanje atmosfere i voda. Slično, postoji i 
međudjelovanje čvrste Zemlje i voda. 


Zašto nam je meteorologija važna? 


Vrijeme i klima utječu na sva živa bića. O klimi ovisi biljni svijet te 
rasprostranjenost i način života životinjskih vrsta (mnoge životinje koje žive u 
područjima s izraženim godišnjim dobima, tijekom zime miruju). Različiti 
atmosferski i klimatski uvjeti utječu također i na ljude. Navedimo samo neke od 
poznatih činjenica: 

- Kako gustoća zraka opada s nadmorskom visinom, stanovnici velikih 
nadmorskih visina imaju na raspolaganju manju količinu kisika u odnosu na 
stanovnike malih nadmorskih visina. Stanovnici Anda, na primjer, prilagodili su se 
takvim uvjetima života te imaju više crvenih krvnih zrnaca. Iz istog razloga mnogi 
sportaši često odlaze na pripreme u planine. 

- U područjima u kojima je količina Sunčeva zračenja veća, efikasnije je stvaranje 
D vitamina u koži. Stoga, stanovnici Mediterana u prosjeku imaju veću gustoću 
kostiju od sjevernjaka. 

- Pri prolasku atmosferskih fronta dolazi do promjene atmosferskog električnog 
polja. Više istraživanja je pokazalo da takve situacije smanjuju ljudsku koncentraciju 
te da tada ima više prometnih nezgoda i nezgoda na poslu. 

Vrijeme i klima važni su i za čitav niz ljudskih aktivnosti i djelatnosti, poput 
turizma, prometa, poljoprivrede, energetike, građevinske industrije, zdravstva i 
drugog. Stoga je danas meteorologija prisutna u mnogim strukama pri planiranju, 
izgradnji i analizi utjecaja na okoliš različitih objekata (tvornica, hotela, elektrana, 
aerodroma i drugog). Nadalje, nepovoljni vremenski ili klimatski uvjeti mogu 
nanijeti velike štete gospodarstvu i okolišu (Slika 2). 











Otapanje Antarktičkog leda. Smatra se Ledenjak Grinnell (SAD) 1938. (lijevo) i 1981. 
da je posljedica globalnog zatopljenja. godine (desno). Gubitak volumena leda i 
nastanak ledenjačkog jezera pripisuje se 
globalnom zatopljenju. 








MANA NNG) PROLJETNA NAGRADNA IG 
_ - — 


—E A 


ČETVRTAK, 8.8.2002. Po TTARAMATI 


PRETPLATA 


CRNA KRONIKA: <<< NATRAG 
Novosti | PIJAVICAU NOĆI S UTORKA NA SRIJEDU BJESNJELA RABON 
Ceška obitelj u strahu poskakala u more 
Automobil i drveni štand u moru, auto na zidanoj vazi za cvije € 
polomljene grane i razbacani kontejneri za sme eć- rezultat su pijavice 
što je dobro prestrašila turiste 











Piše Romana JURIĆ 
RAB - Automobil i drveni štand 
gP*đ u moru, auto na zidanoj vazi za 

sli cvijeće, polomljene grane i 
razbacani kontejneri za sme će — 


* rezultat su pijavice štojeuno 6s .. . .. š 
či utorka na srijedu bjesnjela u Pijavica (lijevo), koja se u 





SEKE Rabu. Od nekoliko očevidaca .. . . 
koje smo jučer ujutro zatekli na rapskoj rivi, pored nas nerijetko pojavljuje, 
je parkirališta Slavija, gdje je nekoliko sati prije i prošla ve “8 
mpressim_ | Pijavica, .. | | naročito u toplom dijelu 
godine, može izazvati Dugotrajna suša 
velike štete. Pijavica je u nožebit 
PoNom tornado (gornja katastrofalna za 
slika) manjih razmjera. poljoprivredu 

U područjima s monsunskom klimom, 


zbog obilnih oborina tijekom ljetnog Tijekom jake bure na Jadranu (14.-15. studenog 
monsuna, poplave su uobičajene. 2004) samo u Rijeci (na slici) i Splitu bilo je više 
od 50 ranjenih. 


Slika 2. Nepovoljni vremenski i klimatski uvjeti utječu na ljudski život i okoliš u cjelini. 


Koja je veza između meteorologije i ekologije? 


Sudbina tvari koje u atmosferu dospijevaju ljudskim djelovanjem (npr. 
prometom, industrijom) ili prirodnim putem (vulkanske erupcije, šumski požari 
uzrokovani munjama) jako ovisi o atmosferskim uvjetima i procesima (Slika 3.). 

Slika 3. Onečišćujuće tvari (polutanti) koje dospiju u atmosferu dalje će u njoj biti 
podvrgnute nizu složenih procesa koji ovise kako o fizičkim i kemijskim svojstvima samog 
polutanta tako i o meteorološkim uvjetima. Vjetar će polutante prenositi s jednog mjesta na 
drugo, katkad i tisućama kilometara daleko. Taj proces nazivamo advekcija. Što je brzina 
vjetra veća, advekcija je efikasnija. Također, zahvaljujući turbulentnim vrtlozima i 
molekularnoj difuziji polutanti će se više ili manje efikasno (što opet ovisi o meteorološkim 
uvjetima) miješati s okolnim čistim zrakom i pri tom razrijeđivati. Istovremeno, dio 
polutanata će se tijekom putovanja složenim (foto)kemijskim reakcijama transformirati u 
druge tvari. Efikasnost (foto)kemijske transformacije pri tom će opet ovisiti i o kemijskim 
svojstvima polutanta i o atmosferskim uvjetima (npr. temperaturi, vlažnosti zraka, količini 
Sunčeva zračenja i drugom). Ako na svom putu naiđu na oblake, dio polutanata ostati će 
zarobljen' u oblačnim kapljicama ili ledenim kristalićima. Pada li oborina, dio onečišćujućih 
tvari biti će ispran iz onečišćenog zraka koji se nađe na putu oborini. Dio onečišćujućih tvari 
također će se tijekom putovanja istaložiti na Zemljinu površinu zbog djelovanja sile teže te će 
tako onečistiti tlo i vodene površine. 

Prisustvo različitih primjesa u atmosferi, ako pri tom postoje odgovarajući 
meteorološki uvjeti, može uzrokovati različite, za okoliš neželjene posljedice, poput: 


1) 


kiselih oborina (katkad s pH vrijednostima poput octa!). Kiselosti oborine 
pogoduje prisustvo sumpornog dioksida i/ili sulfata te dušičnih oksida 
i/ili nitrata te amonijaka. 

Visokih, po zdravlje opasnih, katkad _ i smrtnih koncentracija 
onečišćenja tla i izvora pitke vode te narušavanje biološke ravnoteže; 
smanjene vidljivost, koja uz neželjen estetski efekt, otežava promet; 
oštećenja materijala, građevina i spomenika. 


Dugotrajnom onečišćenju atmosfere također se pripisuje i 


6) 
7) 


nastanak ozonske rupe; 
globalno zatopljenje. 


I što onda meteorolozi rade u ekologiji? 


Meteorolozi, uz suradnju s drugim stručnjacima (naročito s kemičarima 
atmosfere) nastoje složene fizičke i kemijske atmosferske procese prikazati nizom, po 
mogućnosti što jednostavnijih, jednadžbi. Taj sustav jednadžbi, čijim rješavanjem 
dobivamo prognoze mnoštva atmosferskih polja (poput polja strujanja, temperature, 
tlaka, koncentracije polutanta i još mnogih drugih veličina), zove se model. Unatoč 
raznim pojednostavljenjima modeli su i dalje veoma složeni, pa nemaju analitičkih 
rješenja. Stoga ih rješavamo primjenom numeričkih metoda te ih nazivamo 
numeričkim modelima (Slika 4.). 

O tipu i reljefu podloge ovisi i 
hrapavost (intenzitet turbulencije) te 
tokovi topline u atmosferi. Sve to 
utječe na sudbinu atmosferskih 
polutanata. 








Meteorološkim mjerenjima i 
meteorološkim numeričkim 
modelima opisuju se svi fizički uvjeti 
koji upravljaju sudbinom polutanata. 









Onečišćenje atmosfere _ ovisi i o 
količini u zrak emitiranih polutanata. 


Slike prikazuju 
ukupno modelirano 
taloženje dušika u 
Europi u tijekom 
1980. i 2000. godine. 
Ovi rezultati (a)-1980 OELU 


dobiveni su EMEP 
modelom. 





Units: mg N/m?/yr 

Slika 4. Da bi modelom kakvoće zraka prognozirali koncentracije onečišćujućih tvari u zraku 
te taloženje polutanata na Zemljinu površinu moramo raspolagati mnoštvom ulaznih 


podataka. 


Rezultati numeričkih modela kakvoće zraka dalje se primijenjuju pri praćenju 
stanja okoliša kao i pri planiranju novih izvora onečišćenja. 

DODATAK - NEKI METEOROLOŠKI POJMOVI 


Atmosfera 

- plinoviti omotač sačinjen od smjese plinova, koji obavija naš planet. Naziv 
atmosfera potječe od grčke riječi atmosfaira (aruoopaipa), gdje atmos (arTuoc) znači para, 
a sfaira (opaipa) kugla. Dok neki planeti nemaju atmosfere, Venera na primjer ima 
gustu, a Mars vrlo rijetku atmosferu u usporedbi sa Zemljom. 

Biometeorologija 

- dio meteorologije koji proučava utjecaj vremena i klime na žive organizme. Velik 
dio biometeroloških istraživanja usmjeren je na ljude i njihovo zdravlje. Osjetljivost 
na vrijeme naziva se meteorotropizam te je stvarni fiziološki fenomen, koji je 
utemeljen na zakonima fizikalne kemije i elektrofiziologije. Pri promjeni vremena 
organizam se istovremeno treba prilagoditi cijelom nizu novonastalih uvjeta - poput 
drugačijeg atmosferskog tlaka, temperature, vlažnosti zraka, elektromagnetskog 
polja i drugog. Kako je sposobnost organizma da se prilagodi vanjskim 
meteorološkim uvjetima individualna, a ovisi i o zdravstvenom stanju pojedinca, to 
neki ljudi bez ikakvih problema podnose nagle vremenske promjene i nepovoljne 
vremenske uvjete (poput velikih vrućina ili hladnoća), dok su drugi, koje nazivamo 
meteoropati, na njih posebno osjetljivi. 


Dinamička meteorologija 

- dio meteorologije koji se bavi strujanjima u atmosferi, a koja utječu na vrijeme i 
klimu. Dinamika proučava vezu između sila i gibanja. Kako su i atmosfera i ocean 
fluidi, to dinamiku atmosfere i oceana često nazivamo dinamikom fluida ili 
hidrodinamikom. 


Fizička meteorologija 
- dio meteorologije koji se bavi pojedinim pojavama i procesima poput fizike oblaka i 
oborine, atmosferske optike i drugog. 


Geofizika 
- dio fizike koji se bavi Zemljom u cjelini, uključujući njen čvrsti, tekući i plinoviti dio 
(atmosferu). 


Globalno zatopljenje 

- postupno povišenje prosječne temperature zraka na Zemlji. Uglavnom se pripisuje 
ljudskom djelovanju, odnosno povećanju koncentracije stakleničkih plinova, a 
naročito ugljičnog dioksida. 


Klima (podneblje) 

- prevladavajuće stanje vremena te pravilnost ili nepravilnost javljanja pojedinih 
tipova vremena. Klima ovisi o klimatskim čimbenicima (poput geografske širine, 
reljefa, nadmorske visine, udaljenosti od mora). Podatci izmjereni i opaženi na 
meteorološkoj postaji u nekom trenutku pokazuju kakvo je vrijeme, dok analizom 
podataka prikupljenih dugotrajnim, mnogogodišnjim (bar 30 godina) mjerenjima i 
opažanjima saznajemo kakva je klima. Klimom se bavi klimatologija. 


Klimatologija 
- dio meteorologije koji proučava klimu i njezine promjene. 


Klimatske promjene 


- bilo koja sistematska promjena u dugogodišnjoj statistici klimatskih elemenata 
(poput temperature, tlaka, vjetra) koja postoji bar duž nekoliko dekada. Do 

klimatskih promjena može doći zbog prirodnih uzroka (npr. polaganih promjena 
Zemljine orbite) ili zbog ljudskog djelovanja. 


Numerički model 

- niz jednadžbi koje čine zatvoreni sustav (sustav u kojem je broj nepoznanica jednak 
broju jednadžbi) koji teorijski prikazuje ponašanje atmosfere, a zbog svoje složenosti 
ne može se riješiti analitički, već se rješava primjenom numeričkih metoda. Pri tom je 
nužna upotreba računala. Kako su jednadžbe koje opisuju teorijsko ponašanje 
atmosfere veoma složene i nelinearne (parcijalne diferencijalne nelinearne jednadžbe) 
to je i njihovo numeričko rješavanje komplicirano. Stoga ih često nastojimo 
pojednostavniti uvodeći prikladne aproksimacije. Na primjer, u jednadžbama 
zanemarujemo procese koji su manje efikasni od drugih, ili za veličine koje se malo 
mijenjaju s vremenom pretpostavljamo da su konstantne. 


Ozonska rupa 

- sredinom sedamdesetih godina 20. stoljeća nad Antarktikom je u ozonostferi uočeno 
veliko smanjenje koncentracije ozona s obzirom na ranija razdoblja. Kemičari 
atmosfere pripisuju to smanjenje ljudskom djelovanju, odnosno emisiji 
klorofluorougljika (CFC, koji su poznati i pod nazivom freoni). Najveće smanjenje 
(ponegdje čak do 99%) uočeno je na visinama od 14-19 km nad tlom. Kako bi 
spriječila pogubno djelovanje ozonske rupe na život na Zemlji, međunarodna 
zajednica ulaže velike napore da se emisija CFC svede na minimum. 


Sinoptička meteorologija 
- dio meteorologije koji se bavi analizom i prognozom vremena. 


Vrijeme 

- ukupnost atmosferskih pojava (npr. padanje snijega, grmljavina...) i stanja 
atmosfere (temperatura, tlak, vlažnost zraka...) u određenom trenutku na određenom 
mjestu. Kako se pojave i stanja atmosfere tijekom dana i iz dana u dan mijenjaju u 
promatranom mjestu, a razlikuju se u nekom trenutku od mjesta do mjesta, vrijeme u 
meteorološkom smislu povezano je s mjestom i trenutkom promatranja. 

Šumski požar kao kompleksni sistem 


Katica Biljaković 
Institut za fiziku, Zagreb 
katicaQifs.hr 


Mislim da će sljedeće stoljeće biti stoljeće 
kompleksnosti! 


Stephen Hawking, 20. stoljeće 
Kompleksnost i kompleksni sustavi 


Kompleksnost i kompleksno se često koristi u svakodnevnom govoru, ali vrlo često 
krivo. Kompleksno ne znači isto sto i komplicirano, iako često (ali ne nužno) 
kompleksno može biti i komplicirano, kao što i komplicirano (ali ne nužno) može 
biti kompleksno. 


Najprije da vidimo što kažu jezikoslovci. [o oqok : Z 

' ompleksnost - etimologija 
Tumačenje po Websteru: kompleksnost je složena | 17. stoljeće: od latinskog complexus, 
veza ili skup povezanih stvari, dijelova, jedinica complectii - plesti, uplitati 
koje čine cijelo. Takvo cijelo je više od običnog | com (zajedno) + plectere (plesti) 
zbroja sastavnih dijelova. Riječ kompleksno se ne bi 
smjela koristiti u slučajevima kada se želi reći da je nešto teško razumjeti ili 
analizirati samo zato što se sastoji od mnogo dijelova. Međutim, kompleksnost kao 
pojam se koristi kada se želi reći da je takvo cijelo više od jednostavnog zbroja 
sastavnih jedinica zbog njihovih međusobno isprepletenih, suptilnih veza iz kojih 
izrastaju nova svojstva. 





U fizici, točnije statističkoj fizici, kompleksnost kao pojam ima točno određeno 
značenje! i zadatak fizike je da karakterizira kompleksnosti na neki kvantitativni 
način. Znamo da fizika uspješno prepoznaje neke osnovne principe pojavnosti i 
djelovanja u materijalnom svijetu i to ima vrlo široku primjenu i izvan njenih 
vlastitih okvira. Načini manifestacije komplesnosti i posebno zakonitosti koje fizičari 
sve više u suradnji s drugim disciplinama nalaze i proučavaju otvaraju vrlo široke 
horizonte mogućih primjena. Obrasci kompleksnosti i njihova primjena je bio naziv 
jednog našeg interdisciplinarnog kolaborativnog projekta. Osnovne ideje okupljanja 
nas fizičara s ekonomistima, agronomima i šumarima, kao i neki naši rezultati, mogu 
se naći na mrežnoj stranici - http:/ /cp2.ifs.hr. 


' http://www.nist.gov/dads/HTML/complexity.html 

Kompleksni sustavi su oni čije ponašanje bitno ovisi o detaljima. Cilj njihovog 
proučavanja je razumjevanje na koji način dijelovi sustava doprinose kolektivnom 
ponašanju i na koji način okolina djeluje na sustav. Iako se ta pitanja mogu izučavati 
općenito, ona su itekako relevantna za sva tradicionalna područja vezana uz 
konkretne slučajeve. Društveni sustavi koje (dijelom) čine ljudi, mozak prožet 
mrežom neurona, slivovi rijeka, molekule koje sačinjavaju molekule, tornada, 
zemljotresi, burze, .... sve su to primjeri kompleksnih sustava. 

Područje njihovog izučavanja povezuje i djelomice prekriva sve tradicionalne 
discipline od fizike, biologije, sociologije pa do inženjerstva, menadžmenta i 
medicine. Obrazovanje koje uključuje i dosege istraživanja komplesnih sustava može 
imati dalekosežni utjecaj na brigu o zdravlju, društvenoj organizaciji, 
etničkim / manjinskim problemima, marketingu, vojnim sukobima, ekološkoj 
osvještenosti i zaštit, razvoju i njegovoj — održivosti, — terorizmu.... 
Proučavati kompleksne sisteme je zahtjevno jer se nastoje razumjeti pojave koje nisu 
neposredne posljedice vanjskih djelovanja. ,Pogurati“ na jednom mjestu najčešće 
znači imati efekt na drugom mjestu, jer su dijelovi međuzavisni. Područje 
kompleksnih sustava nudi sofisticirane alate, konceptualne koji pomažu kod 
osmišljavanja, analitičke za dublje izučavanje i sve više kompjutorskih koji služe za 
opisivanje, modeliranje i simulacije. 


Može se govoriti o fizici kompleksnih sustava kao novom znanstvenom području 
koje se bavi problemom malih lokalnih smetnji sa širim, globalnim posljedicama, kao 
kod nastajanje lavina, nekih bioloskih procesa, i svih već navedenih primjera. Ne 
može se predvidjeti razvoj svakog pojedinog događaja, ali sama metodologija 
omogućava uvid u neke opće zakonitosti. Možda se ponajviše koriste koncepti 
razvijeni u okviru statističke fizike i teorije kritičnih pojava, kao što su parametri koji 
definiraju uređenje sistema i fazni prijelazi iz jednog uređenja u drugo. Neke od 
ključnih riječi su zakon ljestvice (skaliranje), kritični eksponenti, ... samouređenost, 
suradnja, perkolacija, fraktali... 


Statistička fizika je izvorno bila vezana uz predviđanje  makroskopskih, 
termodinamičkih svojstava sistema sačinjenih od velikog broja mikroskopskih čestica 
koje utječu jedna na drugu. Osnova je ispitivanje svojstava fluktuacija na malim 
skalama (mikroskopskim) koja slijede zakon ljestvice (skaliranja) i daju važna 
saznanja i podatke o procesima odgovornim za ponašanje na velikim 
(makroskopskim) skalama. Na primjer, moguće je odrediti temperaturu nekog tijela, 
a da pri tome ne znamo položaj i stanje svakog pojedinog atoma. Mogu se procijeniti 
na sličan način mnogi parametri važni u ekonomiji, biomedicini pa i sociologiji, ako 
se na njih primijene modeli odgovarajućih fizikalnih sistema. 


Zakon potencije: P.=p" 
Zakon potencije je gotovo univerzalni oblik zakonitosti koji se intenzivno izučava u 
fizici kompleksnih sistema. On je posljedica kolektivnih pojava, odnosno 


međudjelovanja jedinica koje sačinjavaju kompleksni sistem. Neovisno o posebnim 
detaljima sistema, određeni univerzalni mehanizmi kooperativnosti uzrokuju 

globalno slično ponašanje. To je vrlo često korišteno kao indikator za tzv. samoslične 
sisteme ili sisteme bez skale (scale free systems). 





X, : 3 O 2 J 
10 10 107 10 10 107 10 10 10 


word frequency citations web hits 


Slika 1. Logaritamski prikaz kumulativnih raspodjela koje slijede zakon potencije poprima 
oblik pravca za veoma različite veličine; a) učestalost pojavljivanja riječi u noveli Moby Dick, 
b) broj citata znanstvenih radova objavljenih 1981 u idućih 10 godina, c) broj ulazaka na 
mrežne stranice 60 000 korisnika America Online Internet servisa 1. prosinca 1997. 


Perkolacija - jedan od mehanizama koji generira zakon potencije 


Sam pojam perkolacije izvorno označava protjecanje ili prolaženje kroz poroznu 
supstancu, ali općenito se koristi u smislu širenja ili postepenog rasta. Model 
perkolacije se pokazao uspješnim u rješavanju mnogih pitanja u fizici [1], ali se može 
primijeniti i na mnoge probleme u sociologiji, biologiji, medicini, pa i ekonomiji. Mi 
ćemo ga koristiti za simuliranje šumskih požara, a najosnovnije o tom mini-projektu 
može se naći na stranicama eškole?. 





Slika 2. Munja zapali drvo na označenom mjestu i vatra se proširi po cijelom perkolirajućem 
grozdu označenom crveno. Za iduću stepenicu ostaje samo šuma desno gdje se požar moše 
proširiti samo unutar manjih domena lijevo. 


Zamislimo jednostavnu dvodimenzionalnu rešetku kao na slici gore. Svako polje 
popunjeno je s vjerojatnošću p, neovisno o popunjenosti susjednih polja. Popunjena 


polja u grupama gdje susjedi imaju jednu zajednički stranicu nazivaju se 


: http://eskola.hfd.hr/mini_projek/mp3/mp3.htm 

grozdovima. Kako povećavamo vjerojatnosti p, može se u sistemu pojaviti grozd koji 
se prostire s jednog kraja na drugi - perkolirajući grozd. Granična vjerojatnost na kojoj 
dolazi do pojave ovakvog grozda naziva se vjerojatnost praga i označava s pe. To je 
vjerojatnost na kojoj se prvi put formira perkolirajući grozd. Za 2D kvadratičnu 
rešetku se dobiva p: = 0.59. 


Gornja matrica i popunjena polja mogu predstavljati različite sisteme. Njima 
možemo simulirati pore u nekom poroznom mediju, nečistoće u nekom materijalu, 
vodljive otoke u izolatorskoj matrici ili pak nešto vrlo prozaično kao što je princip 
priprave kave u automatu ili tonera u stroju za kopiranje. Pri tome nas može 
zanimati kako će neka tekućina prolaziti kroz porozni medij (npr. protok nafte kroz 
različite slojeve zemljine kore) ili koliko primjesa moramo dodati nekom materijalu 
da bi dobili vodič ili pak koliko kave moramo staviti u automat. Koliko god izgledalo 
prozaično, može imati vrlo velike financijske posljedice. Ako u aparat stavimo 
premalo kave, neće biti dobrog okusa, a ako stavimo previše, automat će se začepiti. 
Primijeni li se optimalizacija u nekom velikom uslužnom lancu, uštede mogu biti 
milijunske. Primjeri su brojni i pokušajte ih pronaći sami. 


Jednu modifikaciju perkolativnog modela za šumske požare u okvirima pristupa 
samoorganizirane kritičnosti napravili su Drossel i Schwabl [2] i kasnije Malamud [3] 
i o tome će biti malo riječi kasnije. Međutim, postoji još jedna primjena perkolativnog 
modela za šumske požare koja se zove mehanizam visoko optimalizirane tolerancije [4] u 
kojoj se određuje najbolja raspodjela stabala koja će optimalizirati proizvodnju 
trupaca u šumi koja je podložna šumskom požaru. Prostor između pošumljenih 
područja, odnosno veličine šumskih blokova mijenjaju se s vjerojatnošću pojave 
požare na pojedinim mjestima. 


Šumski požar kao kompleksni sustav 


Hrvatska je zemlja relativno bogata šumama; 36% od ukupne površine države 
pokrivaju šumske površine. Međutim, poseban problem na jadranskom području 
Hrvatske predstavljaju šumski požari koji uništavaju prirodna bogatstva smanjujući 
biološku raznolikost, a negativan utjecaj imaju i na krajobraznu raznolikost [5]. Sam 
problem je višeslojan, kompleksan i zahtijeva uključivanje brojnih grana znanosti kao 
što su šumarstvo, geologija, biologija, meteorologija, i na kraju fizika. 


kritičnosti je upravo širenje šumskih požara. Izučavanjem modela koji ih vjerno 
opisuju možemo dobiti odgovore na pitanje kako se požari ponašaju, što sve utječe 
na njihovo širenje, i najvažnije kako ih predvidjeti. Zajednički rad sa šumarima je 
počeo statističkom obradom dostupnih podataka za tri jadranska otoka Brač, Korčulu 
i Rab i usporedbom s rezultatima postojećih modela. Ponašanje šumskih požara na 
jadranskim otocima u Hrvatskoj slaže se s rezultatima dobivenim simulacijama. 
Raspodjela požara na otocima zadovoljava zakon potencije dobiven za taj model. U 
log-log zapisu možemo izračunati frekvenciju širenja požara na nekom prostoru i iz 
toga vjerojatnost da dođe do požara većih razmjera. Nagib pravca za male i srednje 
požare, odnosno za veće frekvencije javljanja, podudara se uz manja odstupanja, dok 

za veće požare postoje veća odstupanja od modela zbog konačnih dimenzija otoka, 
što samo po sebi predstavlja interesantnu pojavu, koju fizičari nazivaju efektom 
veličine (size-effect). Najvažnija je primjena dobivenih rezultata. Ako znamo kakva je 
raspodjela malih i srednjih, možemo predvidjeti i spriječiti širenje velikih požara. 


100 


broj požara (N,) 
o 


kumulativni 





1 0 I 4 5 
104 105 10:2 10:1 10% 101 102 105 10/ 10 10 10 10 


P [ha] 
Slika 3. Normalizirani broj požara (0-100 %) opožaranih površina većih od vrijednosti na 
abscisi za tri Jadranska otoka slijedi za veće površine zakon potencije. Slično ponašanje ima 
kumulativna raspodjela opožarenih površina dobivena u modelu Drossela i Schwabla za 
rešetku 5000 x 5000 (c). 


Dobiveni rezultati i njihova interpretacija ukazuju na mogućnost njihove kvalitetnije 
primjene s ciljem bolje zaštite šumskog ekosustava i bolje organizacije protupožarne 
zaštite. Evo samo nekoliko očiglednih zaključaka. Otok Rab iskače po ponašanju jer 
očito nema opožarenih površina većih od 1 hektara. Razlog je u tome što imaju vrlo 
jaku tradiciju protupožarne zaštite - od održavanja protupožarnih usjeka i edukacije 
stanovništva do vrlo brze intervencije i gašenja. Moje vlastito iskustvo govori da to 
nije slučaj s Korčulom, gdje su tek nakon zadnjih velikih požara koji su poharali 
gotovo polovicu otoka počeli s ozbiljnijom organizacijom. Ovo je dobro mjesto da se 
ukaže na još jedan aspekt kompleksnosti problema požara koji je svojstven 
kompleksnim sustavima, a to je kooperativnost ili suradnja. To ću pokazati na 
primjeru mreža. 


Mreže 


Mreže karakteriziraju strukturu kompleksnih sustava, njihovu osnovnu topologiju, 
koja vrlo često nadilazi specifičnu funkciju mreže. U slučaju društvenih gledišta na 
problem šumskih požara, možemo govoriti o organizaciji protupožarne zaštite. 
Međutim, ispituju se vrlo različite vrste mreža kao što su prehrambena, potrošačka, 
energetski sustavi (obskrbljivanje elektročnom energijom ili plinom), vodovod, 
neuronska mreža, transportna mreža, interesna (prijateljstvo, citiranost, koautorstvo), 
epidemiološka, ekonomska.... 

Slika 4. Različite topologije mreža. 


Proučavanje problema suradnje, nalaženje najoptimalnijeg načina povezivanja u 
danim uvjetima, kao i najoptimalniji razvoj postojećeg sustava sigurno može bitno 
utjecati na same efekte požara. Ukazivanje na važnost tog pristupa, obrazovanje koje 
će na odgovarajući način ,osvijestiti“ svaku ,točku mreže“ o njezinoj važnosti u 
ukupnom djelovanju, nadrasta sam problem požara, uopćava se i primjenjuje na sve 
druge moguće efekte naših međudjelovanja. 


Priča o 6 stupnjeva odvojenosti 
Pokazalo se da se bilo tko od nas može povezati s bilo kojom osobom na ovoj planeti 


preko najvise pet posrednika, kao što je davne 1929. godine predvidio Frigyes 
Karinthy u svojoj nadahnutoj priči ,Lanci'. 





Neka pitanja za kraj 


Bez obzira na naučni pristup nekim pojavama u kojem pokušavamo samu pojavu što 
više racionalizirati, ostaje mjesta i za ,razmišljanje srcem“, što se za sada teško može 
parametrizirati ili uklopiti u neki model. Evo moja dva primjera. 


Primjer zapuštenih suhozida (slika 5.) 

Da li je svako zlo za zlo - kako se obično pita u narodu - primjereno pitanje i u 
slučaju šumskih požara? Svakako postoje i dobre strane šumskih požara, a one su 
vezane uz razotkrivanje onih stvari koje su bile sakrivene i zaboravljene u šumskim 
gustišima, koji su poput korova carevali na ne tako davno uređivanim i obrađivanim 
područjima naših otoka. 

Slika 5. Trim, Hvarski suhozid, preživio vrijeme i vatru, primjer harmonične 
suradnje čovjeka i krša". 





Slika 6. Postoji dublja veza između ovaca i požara. 


* Slikao B. Horvatić, kolega s Instituta za fiziku 

Veza ovaca i požara“(slika 6.) 

Nakon što je dr. Jozo Rogošić sa Sveučilišta u Splitu objavio knjigu Gospodarenje 
mediteranskim prirodnim resursima, u Gospodarskom listu objavljen je zanimljiv napis 
znakovita naslova - Više ovaca 1 koza - manje požara. Naime, autor M. Alilović tvrdi da 
koze i ovce daju mlijeko, meso i sir, ali i čuvaju šume i šikare od požara. Prema 
podacima Hrvatskih šuma, 1952. godine u Dalmaciji je bilo svega 14 požara, a 2000. 
čak 493. 
Godine 1952. izgorjela su 523 hektara šuma i šikara, a 2000. - 60.164 hektara, što je 114 
puta više! Ako se požari dovedu u vezu s brojem ovaca, stvari postaju nešto jasnije. 
U Dalmaciji je 1952. godine bilo oko 1,2 milijuna ovaca i još neutvrđeni broj koza, a 
2000. svega oko 200 tisuća ovaca te oko 30 tisuća koza. Prema stručnjacima, ovce- 
pramenke i srnaste koze najbolji su prirodni vatrogasci. One najsustavnije brste travu 
i drugo nisko zapaljivo raslinje. U ovom trenutku, prema procjenama dr. Rogošića, 
na dalmatinskim pašnjacima pase deset puta manje ovaca i koza nego li u ostalim 
mediteranskim zemljama. 

(Za vrijednost jednog kanadera može se kupiti 240 tisuća ovaca!) 

Uvod 

Je li Vam je ikad palo na pamet to pitanje? Kakav zrak dišemo, koliko naše 
aktivnosti utječu na njegov sastav i na klimu i što osobno možemo učiniti da bismo 
imali čišći zrak i očuvanu prirodu? 

Atmosfera održava život na Zemlji, osigurava kisik i vodu i štiti nas od 
zračenja koje dolazi iz Svemira. U posljednjem stoljeću atmosfera je “ pod napadom“ - 
utjecaj čovjeka na prirodnu ravnotežu nakon industrijske revolucije naglo je 
porastao. Čovjek ima velik utjecaj na zrak kojeg dišemo, na ozonski omotač i 
cjelokupnu atmosferu, a time i na klimu. 

Uslijed emisije ogromnih količina različitih tvari u atmosferu (u urbanim 
sredinama i područjima sa koncentriranom industrijom), u atmosferi dolazi do niza 
kemijskih i fotokemijskih reakcija pa zrak na taj način mijenja svoj sastav i uzrokuje 
štetne efekte, često i vrlo daleko od izvora primarnih zagađivala. Da bismo bolje 
razumjeli sve što se u zraku zbiva potrebna su saznanja o jakosti i rasprostranjenosti 
izvora zagađivala, kretanju zračnih masa i svim reakcijama koje se zbivaju u zraku. 
Ali samo znanje nije dovoljno, potrebno je i djelovati! Potrebna je međunarodna 
suradnja i zajednički napor svakog od nas kako bi naš planet Zemlju sačuvali za 
buduće generacije. 


Kratka priča razvoja zemljine atmosfere 

Pretpostavlja se da je atmosfera u početku sadržavala ugljikov dioksid (CO»), 
dušik (N2), metan (CH«), vodenu paru (H2O) i male količine vodika (H>). Sastav 
zemljine atmosfere kakvog danas poznajemo gotovo ja stalan u zadnjih 400 milijuna 
godina. Međutim kroz dugačku povijest planeta Zemlje (gledano s aspekta trajanja 
ljudskog života) taj se sastav mijenjao. S pojavom života prije 3,8 milijardi godina 
dobili smo izvor kisika - cijanobakterije koje su se nalazile u vodi uz pomoć sunca 
vezale su ugljikov dioksid i otpuštale kisik u atmosferu. Bez života koncentracija 
kisika na površini teško da bi prešla 5x10? dio današnje vrijednosti. Velik se dio 
stvorenog kisika trošio na oksidaciju željeza i sulfida u sulfate što potvrđuju nalazi 
sedimentnih stijena. Apsorpcijom ultraljubičastog zračenja kisik se raspadao na 
atome koji su dalje u reakcijama s molekularnim kisikom tvorili ozon i polako se 
počeo stvarati ozonski sloj. Slika 1. prikazuje porast udjela kisika i ozona u zraku 
tijekom rane povijesti planeta. Taj je ozonski sloj bio vrlo djelotvoran filtar za štetno 
ultraljubičasto zračenje pa su njegovim nastankom stvoreni uvjeti za prelazak života 

iz mora na kopno. Razvoj života i porast udjela kisika tekao je relativno sporo na 
početku. Pojavom eukariota, a nakon njih i višestaničnih organizama dolazi do bržeg 
rasta udjela kisika u zraku. Za današnju vrijednost količine kisika prvenstveno je 
zaslužan proces fotosinteze koji su “otkrile“ cijanobakterije i predale ga biljkama. 


eukariotski organizmi s organelima 
i znatno boljim iskorištenjem energije 
zahtijevaju barem 2 % py 






prve bakterije 

Slika 1. Porast koncentracije kisika i ozona tijekom geoloških razdoblja Zemlje. Udjeli 
plinova prikazani su omjerom prema današnjem parcijalnom tlaku (Po) na logaritamskoj 
skali. 


Atmosfera danas 

Današnja zemljina atmosfera se satoji od dušika (78,09%), kisika (20,94%), 
argona (0,93%), ugljikovog dioksida (0,035%), vodene pare (čiji se udio najviše 
mijenja), a ostatak, koji čini manje od 1%, pripada takozvanim mikrosastojcima. 

Mikrosastojci su plinovi koji su u zraku prisutni u vrlo malim količinama - tek 
nekoliko dijelova na milijun pa čak i na milijardu dijelova zraka. Oni igraju važnu 
ulogu u radijacijskoj ravnoteži i kemijskim osobinama atmosfere, a njihova uloga u 
kemiji atmosfere nije u proporciji s njihovom količinom. Količina tih plinova u 
atmosferi naglo se i značajno promijenila u zadnjih dvjestotinjak godina. Oni su 
odgovorni za razne pojave, od fotokemijskog smoga (slika 2), preko kiselih kiša i 
razaranja stratosferskog ozona (slika 3) do promjene klime na našem planetu. 

Slika 2. A) Pogled na Santiago (15.5.2007.) - jedan od 3 najzagađenija grada Južne Amerike. 
B) Jutro u Pekingu (19.4.2007.) - zagađenje ometa i pogled na izlazeće sunce. 

Slika 3. Prosječne mjesečne srednje vrijednosti koncentracije ozona za listopad od 1979. do 
1994. godine.5 


Analize mjehurića zraka sadržanih u naslagama leda otkrivaju značajan porast 


udjela stakleničkih plinova, u prvom redu ugljikovog dioksida (CO2), metana (CHx4) 1 
dušikovog-I-oksida (N20). Klimatski modeli predviđaju da će to povećanje 

uzrokovati porast globalne temperature i topljenje polarnog leda. Prema izračunima 
iz 2001. godine, srednja temperatura površine Zemlje mogla bi porasti do 2100. 
gidine od 1,4 do 5,8 *C u usporedbi s 1990. godinom“. Posljedice su podizanje razine 
mora i otpuštanje otopljenog ugljikovog dioksida što pridonosi daljnjem zagrijavanju 
planeta. 

Ali nisu se povećale samo količine stakleničkih plinova nego i drugih plinova 
koji nastaju kao posljedica čovjekovih djelatnosti. Kemijske reakcije koje se odvijaju u 
atmosferi zbivaju se u vrlo složenim dinamičkim uvjetima, a rezultat tog spoja fizike 
i kemije često iznenađuje. Jedinstvena kombinacija dinamičkih uvjeta iznad 
Antarktike zimi, stvaranje polarnog vrtloga i stratosterskih polarnih oblaka, sve to 
dovodi do uvjeta pogodnih za reakcije halogeniranih ugljikovodika (najčešće 
kloriranih) i ozona, pa smo nažalost svakog antarktičkog proljeća svjedoci nastajanja 
ozonske rupe nad Antarktičkim kontinentom. Klorofluorougljici ili freoni (CFC) su 
kemijski inertni spojevi i kad dospiju do stratosfere tamo se raspadaju pod 
djelovanjem ultraljubičastog zračenja oslobađajući atome klora koji onda reagiraju 
katalitički s molekulama ozona. Jedan atom klora može proći kroz 100 000 ciklusa 
prije nego se poništi (npr. vezanjem atoma vodika i nastajanjem klorovodika) i ne 
bude više sposoban za sudjelovanje u ciklusu raspada ozona (slika 4.). 





Slika 4. Ciklus raspada ozona. 


Istodobno, ozon je najvažniji i najparadoksalniji mikrosastojak zemljine 
atmosfere. Stratosferski ozon nas štiti od štetnog UV zračenja, dok troposterski ozon 
uzrokuje štetan utjecaj na ljudsko zdravlje i biljke kad je prisutan u većim 
koncentracijama. Taj troposferski ozon nastaje u prizemnom sloju atmosfere kao 
produkt fotokemijske reakcije dušikovog dioksida i tako nastalog atoma kisika s 
molekulom kisika. Daljnje reakcije ozona, hlapljivih ugljikovodika i dušikovih oksida 
(slika 5.), glavni su izvor sastojaka fotokemijskog smoga. 

Slika 5. Shematski prikaz nastajanja ozona iz ispušnih plinova. 


Problem fotokemijskog smoga mući mnoge gradove na svijetu: Mexico City, 
Los Angeles, Santiago, Peking, Atena, Rim su samo neki od njih. 


Probleme zagađenja ne može više riješiti pojedina zemlja jer je od izvora 
problema često dijeli nekoliko granica pa su potrebna saznanja o jakosti i 
rasprostranjenosti izvora, kretanju zračnih masa, kemijskim reakcijama u zraku i 
depoziciji. Ovdje su uključena i istraživanja na IRB-u s obzirom na fotokemijsko 
onečišćenje u prizemnom sloju atmosfere. Istraživanja uključuju terenska mjerenja na 
području Hrvatske, proučavanje svojstava  mikrosastojaka zraka i njihove 
reaktivnosti. 


Zaključak 

Utjecaj čovjeka na prirodnu ravnotežu nakon industrijske revolucije naglo je 
porastao, a u drugoj polovici 20. stoljeća shvatilo se da čovjek ima i utjecaj na 
atmosferu u globalnim razmjerima. Nažalost taj je utjecaj negativan, kako za prirodu 
tako i za samog čovjeka. Istraživanja i modeliranja na području atmosferske kemije 
daju nam svakim danom neka nova otkrića. Na nama i budućim generacija leži 
odgovornost da ta saznanja ozbiljno shvatimo i da damo sve od sebe kako bi se 
priroda, prirodna raznolikost i prirodni resursi očuvali. 

Uvod 


Produktivnije uzgajalište riba u hrvatskom Jadranu ostvaruje proizvodnju od 1000 
tona godišnje, na površini mora od približno 500 m x 500 m ( 


Slika 4). Pretpostavimo li da prosječan čovjek ima 70 kg, lako uviđamo kako jedno 
uzgajalište odgovara naselju od 14286 stanovnika. Tako veliki broj ljudi zahtijeva oko 
20 tona hrane dnevno i stvara pozamašnu količinu biološkog otpada. Ako sav otpad 
odlažemo u more, unutar površine koju zauzima tipično uzgajalište, jasno je da ćemo 
nekako utjecati barem na neposredan okoliš. Dakle, izolirano uzgajalište riba sigurno 
djeluje na svoju okolinu (pozitivno ili negativno?), a s povećanjem proizvodnje 
lokalizirani utjecaj se može samo širiti na sve veće i veće područje. 





Slika 4. Tipično uzgajalište brancina i orade u hrvatskom Jadranu. 

Utjecaji na okoliš 


S obzirom da određeni utjecaji na okoliš potječu od uzgoja ribe, prirodno se nameće 
pitanje: ,A koji su to utjecaji?“ Istraživanja su pokazala da treba razlikovati 
posljedice uzgoja na vodeni stupac i morsko dno. U vodenom stupcu postoji 
opasnost od (i) obogaćivanja morske vode hranjivim tvarima i posljedičnog naglog 
rasta mikroskopskih algi (fitoplanktona) što nazivamo cvjetanjem mora, (ii) pojave 
epidemija koje se mogu proširiti i na divlju ribu, (iii) otpuštanja kemikalija poput 
antibiotika, pesticida i fungicida koje se koriste pri suzbijanju epidemija i (iv) širenja 
masnih mrlja neugodnog mirisa koje potječu od smrznute riblje hrane ( 


Slika 5). S druge strane, na morsko dno ( 


Slika 6) se taloži otpad u obliku čestica, koji je bogat organskim tvarima. Bakterije, 
prisutne svugdje u moru, nakupljaju se na organskim česticama, razgrađuju ih i 
pritom troše kisik. Posebno brzo se potroši kisik u sedimentu zbog čega brojni 
nepokretni ili slabo pokretni organizmi ugibaju. Ukoliko je dotok organskog otpada 
na dno izuzetno velik, iz sedimenta mogu izlaziti otrovni plinovi kao što je 
sumporovodik. Ako ti plinovi dođu u kontakt s uzgajanom ribom, postoji opasnost 
od gubitka cjelokupne proizvodnje. 





Slika 5. Masna mrlja s uzgajališta tuna koja nastaje uporabom smrznute hrane. Snimio: D. 
Petricioli 

Slika 6. Morsko dno ispod uzgajališta. Snimio: D. Petricioli 


Međutim, nisu svi utjecaji uzgajališta negativni. Organski otpad s uzgajališta 
predstavlja hranjivu tvar najprije za mikroskopske alge. Pod uvjetom da emisija 
otpada nije prevelika, njihova koncentracija će se povećati, ali neće doći do cvjetanja 
mora. Oko uzgajališta će stoga biti više hrane za sitne životinje (zooplankton) koje se 
hrane mikroskopskim algama, a time i za ribe koje se hrane zooplanktonom. U 
konačnici, uzgajalište će poslužiti kao mjesto okupljanja i prihranjivanja divlje ribe, 
pa će se u okolici okupljati i ribari. 


Predviđanje utjecaja 


Kako bi se spriječili negativni učinci uzgoja riba prije nego što proizvodnja uopće 
započne, izrađuju se studije utjecaja na okoliš kojima se predviđa širenje otpada u 
moru. Konačni cilj takvih studija je određivanje maksimalne mase riba što se može 
uzgajati na nekom mjestu, a da utjecaji na okoliš ne postanu neprihvatljivi. 
Maksimalna masa koja se može uzgajati na jednoj lokaciji se naziva ekološki 
prihvatni kapacitet okoliša. Za njegovo određivanje intenzivno se koriste fizikalne 
metode i modeli. 


Analiza strujanja mora 


Predviđanje utjecaja uzgajališta započinje mjerenjem strujanja mora. Na osnovi 
strujnog zapisa valja odrediti učinak plime i oseke, vjetra i drugih čimbenika koji 
forsiraju gibanje mora. Kada se to učini ( 

Slika 7), sve je spremno za pokretanje fizikalnog modela transporta tvari koji će iz 
poznatog strujanja predvidjeti kamo se širi otpad s uzgajališta. 





Slika 7. Iznos i smjer brzine strujanja po dubini 
u blizini uzgajališta brancina i orade. 


Modeliranje 


Transportni modeli se zasnivaju na tzv. jednadžbi advekcije i difuzije. Advekcija je 
transport tvari uslijed predvidivog strujanja mora; ako se u vremenu At more giba 
brzinom v, onda će u tom vremenu jedna čestica morske vode prijeći put vAr. 
Nažalost, to nije sve jer strujanje mora je turbulentno, odnosno postoje slučajne i 
nagle promjene smjera strujanja koje doprinose ukupnom raspršenju otpada. Taj 
proces se naziva difuzija i opisuje koeficijentom turbulentne difuzije K; u vremenu 
At čestica morske vode će se zbog turbulentne difuzije pomaknuti za v2KAty, gdje 
je 7 slučajan broj. Dakle, simuliranje širenja otpada se svodi na rješavanje 
jednostavnih jednadžbi poput 


x(f+At)= x(t)+vAt+42KAtn 

Rješavanje se provodi pomoću računalnih simulacija Slika 8. 


? 
g Cim iday 
800 1.8 
700 1.6 
600 1.4 
1.2 
500 
pm 1 
£ 400 
"u. 
0.8 
300 
0.65 
200 sA 
100 


0.2 





0 100. 200 300 400. 500. 600 700 
x (mj 


Slika 8. Dotok organske tvari na morsko dno iskazan u gramima ugljika 
po metru kvadratnom na dan. Prikazani dotok je rezultat računalne simulacije utjecaja 
uzgajališta tuna na okoliš. 


Zaključak 


Fizika se danas primjenjuje na probleme koji u svojoj osnovi nisu fizikalne naravi. 
Posebno je tome doprinijela pojava brzih osobnih računala na kojima se mogu 
simulirati veoma složeni sustavi poput ekoloških. Stoga se brzo razvijaju i nove 
grane znanosti koje kombiniraju znanja iz biologije, kemije, geologije i fizike. Kao 
primjer navodimo prosperitetno područje oceanologije i ekološkog modeliranja. 

Od kada postoji ljudska svijest o prirodi, ljudi se boje svega što ne razumiju i 
ne mogu jednostavno objasniti. Sila koje čine “strašne stvari“, sila koje ugrožavaju 
njihove domove, sila koje su uz to i nevidljive, ljudi se boje najviše. Boje se za svoj 
život, za svoje zdravlje. Zbog toga 
se oduvijek, a posebno u današnje doba, bave istraživanjima o utjecaju svega 
umjetno, ljudskom rukom, stvorenog iz svog životnog okoliša, a posebno nevidljivih 
“sila“. 

Zemlja, planet na kojem živimo i na kojem smo nastali, od samog svog 
postanka kreće se Svemirom kroz “more“ energije koja potječe s dalekih zvijezda i 
posebno, sa Sunca. Ta energija omogućila je stvaranje života - biote na Zemlji. Sama 
Zemlja okreće se oko svoje osi i njena tekuća i kruta metalna utroba - jezgra 
proizvodi nevidljivi plašt - zemljino magnetsko polje, koji okružuje planet i štiti je od 
“strašnih“ sila koje dolaze iz Svemira (slike 1.). Ukratko, Zemlja i sve što se na njoj 
nalazi, živo - biota i neživo - abiota, u svakom su trenutku uronjeni u kovitlajuću 
kupelj “energije“. 





Slike 1. a) Izvor zemljinog magnetskog polja. b) Prikaz energije koja dolazi sa Sunca, 
“kupelj kroz koju se kreće Zemlja “ i prikaz zemljinog zaštitnog magnetskog polja. 


Fizika tu, ljudskim okom nevidljivu “silu“, opisuje kao elektromagnetsko (EM) 
zračenje koje nastaje na nekom izvoru (Suncu) i koje putuje Svemirom sve dok se ne 

sudari s dovoljno gustom živom ili neživom materijom, koja ga tada, djelomično ili u 
cijelosti “ pojede“ - apsorbira (slika 2.). 





Slika 2. Prikaz EM zračenja koje dolazi na površinu Zemlje; količina energije ( u %) koja 
dolazi do zemljine površine i količine energije koju zemljina atmosfera (magnetsko polje) 
reflektira natrag u svemir. 


»Kupelj“ u kojoj se cijeli živi svijet kreće dio je energije koju nije apsorbirala 
atmosfera i koji stiže do površine Zemlje. 


ITV 


Slika 3. Sunce kao izvor “životne“ energije 


Sunce svoju energiju odašilja u Svemir u obliku 
EM valova i u obliku čestica, odnosno, struje 
materije. Energija koju je proizveo neki izvor 
širi se prostorom u obliku valova koje određuje 
njihova valna duljina A, frekvencija v, energija 
Ei brzina širenja c; c=2A+v (ms). Što je kraća 
valna duljina, viša je frekvencija. (A se mjeri u 
metrima (m), v se mjeri u Hertzima (HZ), gdje 
PU AVAVAKSTU jeHz=s!,a cje brzina svjetlosti). 





Prilikom razmatranja međudjelovanja EM valova s materijom mora se uzeti u obzir 
kvantna priroda zračenja. Energija koju nosi EM val lokalizirana je u pulsevima EM 


zračenja koji se zovu fotoni i iznosi E=hv Roj (J), gdje je h Planckova 


konstanta. EM val je širenje vremenski promjenjivih, oscilirajućih električnih E i 


magnetskoih B polja u prostoru (slika 4.). £iB su uvijek međusobno okomiti,a oba 
su okomita na smjer širenja vala. 

Slika 4. Širenje ravnog vala prostorom: 2D skica i 3D računalna simulacija. 


Na Zemlju neprekidno pristiže gotovo cijeli na slici 5 prikazani EM spektar 
zračenja. Najjači izvor je Sunce i njegovo zračenje je najvjerojatnije pomoglo stvoriti i 
održava život na planeti. To zračenje nazivamo prirodnim pozadinskim zračenjem 
jednostavno stoga jer je ono uvijek prisutno. U kupki tog zračenja stvoren je život na 
Zemlji, a u njoj i danas živimo. Važno je naglasiti da EM spektar nije frekventno 
kontinuiran te da zračenje nekih frekvencija ne dolazi do Zemlje, tj. ne postoji u 
prirodnom spektru zračenja. Također, zračenje nekih frekvencija koje dolazi do 
Zemlje jakog je intenziteta dok su neke druge frekvencije puno manjeg intenziteta. 
Zračenje velikog intanziteta pripada dijelu spektra koji nam je svima drag - svjetlosti 
(slika 5. - vidljivi spektar). Za taj dio spektra EM zračenja čovjek je razvio biološka 
osjetila - detektore, oko i kožu. Za dio zračenja velikog intenziteta koje ne vidimo 
(slika 5. - IR, UV) osjetilo - detektor je koža koja bilježi toplinu. Na žalost, za veći dio 
EM spektra nemamo biološki detektor, ne možemo ga jasno osjetiti, ne vidimo ga, ne 
čujemo ga i to je razlog zašto nas plaši. Znanost traži prikladne biološke detektore i 
za ostale frekvencije iz spektra. Posebno važno je napomenuti da EM zračenje iz 
Svemira na frekvencijama koje su veće od _ 10!“ Hz, gotovo nikako ne dolazi do 
površine zemlje i to zato jer ga zemaljina atmosfera gotovo u cijelosti upije - 
apsorbira i na taj način zapravo štiti život na Zemlji od zračenja koje je toliko jako da 
je u stanju organizam oštetiti pa i usmrtiti. Taj dio EM spektra nazivamo 
ionizirajućim EM zračenjem i u njega pripadaju UV« - ultra ljubičasto C, X- 
rendgensko zračenje, y zračenje i kozmičko I' zračenje. 

SPEKTAR  ELEKTROMAENETSKOG ZRAČENJA 


Slika 5. Elektromagnetski spektar zračenja 


— prikaz po frekvencijama s tradicionalnim 
internacionalnim nazivima pojedinih dijelova spektra i pripadajućim intervalima valnih 
duljina: 


ELF - extremly low frequency - vrlo niske frekvencije 


(vrlo dugi valovi - A= ... - 107-105 m) 
LF -low frequency - niske frekvencije 
(dugi valovi - A= 105-10%m) 
HF -high frequency - visoke frekvencije 
(KW-kratki valovi, TV valovi, UKW-ultra kratki valovi MW- 
mikro valovi, milimetarski valovi, IR-infra crveni valovi — 
\= 102-10* m) 
Optičke komunikacije (X= 1,7 10:6 - 0,8 10:6 m) 
Vidljivi spektar (X= 0,7 105- 0,4 109 m) 
UV _ -ultra violet - UVA, UVB,UVc (X= 107 — 105 m) 
X 


- rendgensko zračenje 
Y - gama zračenje 
I = -kozmičko zračenje 

lonizirajuće zračenje ima dovoljno veliku energiju da je u stanju raskinuti 
atomske (stvaranje iona) i molekularne veze u živoj materiji što dovodi u opasnost 
normalno funkcioniranje biološkog sustava - živog bića (slika 6.). 


Slika 6. Ionizirajuće zračenje je toliko prodorno i razorno da pri 
prolasku kroz tkiva može razbiti molekularne veze molekula 
dezoksiribonukleinske kiseline - DNK u staničnim jezgrama. 


Dio EM spektra koji ne može proizvesti ionizaciju u 

materiji jer nema = dovoljnu = eneriju, — nazivamo 
neionizirajućim zračenjem. Glavni efekt neionizirajućeg 
zračenja u djelovanju sa živom i neživom materijom je 
efekt zagrijavanja. 
Kako je elektromagnetski val zapravo energija koja se širi 
prostorom to znači da se ona “zaustavila“ unutar nas. 
Kako je energija neuništiva, samo prelazi iz jednog oblika u drugi, zaustavljanje EM 
vala očituje se u toplini. Ta se toplina tada drugim mehanizmima, fizikalnim i 
kemijskim širi kroz naše tijelo. Ljudsko tijelo je zatvoren biološki sustav čiji 
“građevni“ materijal ima svoje kontrolne mehanizme koji prate promjene topline u 
ljudskom tijelu (termoregulacijski mehanizmi). Ti kontolori pokreću sustave za 
“obranu'“ istog trenutka kada ustanove da se tijelo, ili organi previše zagrijavaju 
(znojenje, naglo povećani krvni tlak koji brže tjera krv koja hladi tijelo i slično). 
Toplinski učinak je zagrijavanje, koje je posljedica apsorpcije EM zračenja, dovoljno 
za lokalni porast temperature u tkivu od 0,1 C%. Netoplinski učinak je onaj kod kojeg 
apsorbirana količina energije u uzorku tkiva znatno manja od energije koja se 
oslobodi normalnim tjelesnim funkcijama, pa porast temperature zbog apsorpcije 
zračenja nije moguće odrediti. 

Toplinski učinci nemaju kumulativni učinak, tj. nema dokaza o njihovom 
akumuliranju u organizmu ili o dugoročnom odgovoru organizma. Potrebno je 
razjasniti jesu li netoplinski biološki učinci štetni za ljudski organizam. Fizikalni 
mehanizmi tih međudjelovanja s organskom materijom još uvijek nisu razjašnjeni. 
Moguće učinke danas intenzivno istražujemo i znanost ih naziva nelinearnim 
efektima jer nije ni očita ni jednoznačna veza između apsorpcije zračenja u tkivu i 
nekog efekta koji se pojavljuje, a koji nije moguće opisati kao toplinski učinak 
(gubitak ili dobitak elektrona u redoks procesima, oksidacija npr.). Energija fotona 
neionizirajućeg zračenja za nekoliko je redova veličina niža od energije 
međumolekulskih veza u biološkom materijalu. Ako se javlja neki efekt, on mora biti 
ostvaren pretvorbom energije, pojačanjem, nekom rezonantnom pojavom ili nekim 
kumulativnim procesom različitim od toplinskog (najčešće na molekularnoj razini). 

Prijenos topline u biološkom materijalu — ljudskom tijelu opisujemo pomoću 
stacionarne Pennesove jednadžbe prijenosa (za prokrvljeno tkivo) koja glasi: 





V(VT) +W, CT —T)+0, +0. =0 

gdje  Ttemperatura tkiva i r toplinska vodljivost opisuju prijenos topline 
provođenjem. Prijenos topline krvotokom je opisan s 7 temperaturom arterijske krvi, 


W, (kg m) stupnjem prožimanja tkiva krvlju po jedinici volumena - volumnom 
prokrvljenosti i C,, (J kg1K"), specifičnim toplinskim kapacitetom krvi. O,, je 
količina generirane topline u jedinici vremena po jedinici volumena koja je 
posljedica metabolizma i konačno, O,,,je količina generirane topline u jedinici 
vremena po jedinici volumena tkiva uslijed apsorbirane EM energije. 


Tkivo rIW/m/K| W, \kg / m? | O,\W/m?| 
o 0,2 0,3 269 
tkivo 
Mišić 0,545 0,433 703,5 
Kost 1,16 0,066 119,9 
Mozak 0,503 0,9 172 


Tablica 1. Termofizička svojstva različitih tkiva uz C,, =3475 J/kg/K i 1 =37"C. 


Potpuno je jasno da detektori koje koristimo za lokalno mjerenje temperature 
u tkivu moraju moći izmjeriti jako male količine topline koje u tkivu generira EM 
zračenje s obzirom da su količine topline koje generiraju ostala tri mehanizma 
značajno veće. 

Sve izvore zračenja koje je stvorio čovjek zovemo umjetnim izvorima EM 
zračenja i njih treba detaljno proučavati i uspoređivati ih s prirodnim izvorima. Kako 
umjetni izvori zračenja nisu donedavno postojali u prirodi, u kojoj je prirodno 
zračenje 'ugrađeno' u život, sasvim je opravdano pitanje koliku “korist“ ili “štetu“ to 
umjetno stvoreno elektromagnetsko zračenje donosi životu na zamlji, posebice nama 
ljudima. Očito živimo u EM kupelji koju sve više “obogaćujemo“ umjetno stvorenim 
EM izvorima zračenja (žarulje, štednjaci, radio, televizija, računala, bežične 
telekomunikacije, dalekovodi, trafostanice, satelitske komunikacije, radari....... ). 
Kažemo da je gotovo cjelokupna ljudska populacija izložena EM zračenju iz umjetnih 
izvora, doduše, čini se, još uvijek niskih razina. 

EM zračenje može izazvati biološke učinke koji ponekad, ali ne uvijek, mogu 
dovesti i do negativnih učinaka na zdravlje. Važno je razlikovati ta dva pojma. 
Biološki učinak nastaje kad izlaganje nelionizirajućem zračenju uzrokuje fiziološke 
promjene (promjene u funkcioniranju) u biološkom sustavu koje možemo otkriti 
mjerenjima ili opažanjem. Negativan učinak na zdravlje se javlja kad je biološki 
učinak izlaganja polju izvan normalnog raspona koje organizam može kompenzirati 
(npr. termoregulacijski mehanizmi) i koji je protivan općem blagostanju 
neionizirajućem zračenju izložene osobe. 

Neki učinci mogu biti povoljni, kao što je osjećaj ugode od direktne sunčeve 
svjetlosti u hladnom danu, ili čak mogu dovesti do pozitivnih učinaka na zdravlje, 
kao što sunčeva svjetlost pomaže tijelu u proizvodnji vitamina D. 

Slika 7. Opekline nakon izlaganja intenzivnom zračenju na 
plaži. 


Neki biološki učinci vode do negativnih učinaka na 
zdravlje, kao što su jake opekline ili čak, rak kože. 
Zdravstvena šteta je pojava bilo koje bolesti koju 
medicina može s prihvatljivom sigurnosti dijagnosticirati. 
Moguća genetska šteta je procjena utjecaja vanjskog 
zračenja prvenstveno na reproduktivni biološki sustav 
izloženog čovjeka (i ostalih živih bića) kako bi s nekom sigurnošću odredili da li će se 
u budućim generacijama pojaviti trajno oštećenje organizma (mutacija). In vitro 
studije na staničnim kulturama daju važan uvid u osnovne mehanizme bioloških 
učinaka malih jakosti zračenja. Često nije moguće zaključiti koji je funkcionalni 
odgovor ljudskog organizma na određeni biološki učinak. In vivo studije na 
životinjama i ljudima osiguravaju uvjerljivije dokaze o mogućim negativnim 
učincima na zdravlje. Prilikom ekstrapolacije rezultata dobivenih u eksperimentima 
sa životinjama na ljude valja biti jako oprezan i kritičan. Nekritične ekstrapolacije, 
naročito negativnih rezultata, mogu dovesti do zabluda koje dugotrajno mogu i 
sociološki negativno utjecati na društvo, kočeći razvoj i probitak. 

Epidemiološke istraživačke studije daju najizravnije i najpouzdanije informacije o 
riziku od negativnih bioloških učinaka kod ljudi. One daju statističke rezultate koji 
dobivaju na težini povećanjem ispitnih uzoraka (grupa ljudi) i ponavljanjem 
ispitivanja. Teško je pronaći relevantne kontrolne ispitne skupine ljudi koje u svim 
aspektima (dob, spol, slične životne navike, lokacija stanovanja i dr.) odgovaraju 
zračenju izloženim ispitnim skupinama. Treba biti pažljiv i kritičan i kod 
interpretacije rezultata epidemioloških istraživanja, posebno ako je pronađen rizik 
neznatan ili čak zanemariv, jer to može biti i posljedica nekih drugih čimbenika. U 
principu nije moguće znanstveno dokazati nepostojanje (ili postojanje) negativnih 
učinaka nekog novog izvora neionizirajućeg zračenja (novog proizvoda na tržištu, 
npr. novog tipa mobitela) zbog toga što neki nelinearni učinci mogu biti kumulativni 
tj. njihovo se postojanje može detektirati tek nakon dužeg vremena. Sve u svemu, 
ipak su epidemiološke studije, koje_obuhvaćaju nekoliko generacija, važne za 
praćenje djelovanja novih tehnologija na zdravlje ljudi. 

Nikako ne smijemo zaboraviti pozitivne učinke neionizirajućeg zračenja. Ono 
se danas široko primjenjuje u medicini (uređaji za fizikalnu terapiju su izvori 
neionizirajućeg zračenja u širokom rasponu frekvencija), u liječenju nekih 
karcinomnih —— oboljenja, — probavnih — smetnji, — neuroloških —— poremećaja, 
kardiovaskularnih tegoba, u stomatologiji, u industriji (za točkasto zavarivanje i, 
naročito, za nerazornu kontrolu kvalitete gotovih proizvoda - npr. varovi na 
brodovima i zrakoplovima) i dr. 

Slike 8. Sveprisutni umjetni izvori neionizirajućeg zračenja: a) kućanski aparati, b) 
dalekovodi, c) trafostanice, d) razne antene - odašiljači, e) mobiteli 


Generiranje topline glavni je fizikalni proces međudjelovanja neionizirajućeg 
zračenja s materijom i fizikalni mehanizmi tog međudjelovanja znatno se razlikuju 
ovisno o frekvenciji zračenja izvora. EM spektar zračenja, po načinu djelovanja na 
tkivo dijelimo, na tri glavne frekvencijske skupine: 


- 0 - 100 kHz ; područje niskih frekvencija, (LF) 
- 100 kHz -10 GHz; — područje visokih frekvencija, (HF) 
- — 10GHz-300 GHz; — područje visokih frekvencija, (HF) 


Kao što smo već rekli, fizika bi trebala moći mjeriti “ količinu energije koju 
EM zračenje pronosi slobodnim prostorom i/ili kroz živu i neživu materiju i trebala 
bi moći razlikovati “izvore“ mjerenog EM zračenja. Biologija bi trebala moći mjeriti 
“količinu“ učinka koju elektromagnetsko zračenje pronosi biološkim materijalom 
(tkivom) i trebala bi moći razlikovati te učinke s obzirom na način širenja EM 
zračenja biološkim materijalom. Medicina bi, ako se zadržimo “samo“ na ljudima, 

trebala moći mjeriti 'količinu' 'koristi' i/ili 'štete' koju elektromagnetsko zračenje 
trajno ostavlja u ljudskom tkivu nakon djelovanja na njega. 

Kako je toplina fizikalna mjera kojom opisujemo najveći “dio“ 
međudjelovanja EM zračenja i materije zadatak je odrediti i stvarnu količinu (dozu) 
te topline deponirane u materiji. 

Dozimetrija zračenja je grana fizike koja se bavi mjerenjima onih fizikalnih 
veličina koje nam omogućuju određivanje ili procjenu količine energije EM zračenja 
koja se apsorbira u živom organizmu, a koju stvaraju umjetno stvoreni izvori EM 
zračenja. Relevantne fizikalne veličine prikladne za istraživanja bioloških učinaka 
EM zračenja u tkivu i opis međudjelovanja koje moramo mjeriti su: (ovisno o 
frekvencijskom području, o položaju mjerne točke u odnosu na izvor zračenja i o 
vrsti mjerne sonde i fizikalnoj provedbi mjerenja) 


- jakost električnog polja E Vm 


- jakost magnetskog H Am 
polja 1 

- gustoća struje J Am 
2 

- gustoća snage S Wm 


Postoje četiri temeljna mehanizama međudjelovanja stacionarnih i vremenski 
promjenjivih elektromagnetskih polja s organskom (živom) materijom: 
* -— međudjelovanje s statičkim električnim LF poljima 
* -— međudjelovanje s statičkim magnetskim LF poljima 
* -— međudjelovanje s vremenski promjenjivim električnim i magnetskim LF 
poljima 
* -— međudjelovanje - apsorpcija energije elektromagnetskog zračenja HF polja. 
— površinsko zagrijavanje tkiva u području HF polja 


LF (niskofrekventno) električno polje inducira površinski električni naboj na površini 
kože tijela. Ta površinska gustoća naboja inducira električne struje, stvaranje 
električnih dipola i ,reorijentaciju“ već postojećih električnih dipola unutar tijela. 
(prisjetimo se da je ljudsko tijelo najvećim dijelom sastavljeno od vode - >75 % 
ukupne mase) 


Niskofrekventno magnetsko polje inducira električna polja i struje u tijelu koje teku 
kao zatvorene petlje unutar tijela - vrtložne struje. 

Slika 9. Molekula vode je električni dipol Slika 10. Električno polje oko 
naboja 


Slika 11. Električno polje između dva naboja. 
Preslagivanje električnih dipola u stanicama zbog 
utjecaja vanjskog električnog polja uzrokovat će 
drukčije električne sile među njima. 


E 





Slika 12. Pod utjecajem vanjskog niskofrekventnog 
električnog polja E inducirat će se električno polje 
unutar tijela i uzorokovati pojavu struje kroz tijelo. 





Slika 13. Inducirane vrtložne struje unutar tijela zbog 
utjecaja vanjskog magnetskog polja. 


LF - biološki učinci izravno su povezani s 
gustoćom inducirane struje ili s 
deponiranom elektromagnetskom 
energijom u tkivu. 

iSO EV/rI 


l l 
E-field 
ED nA/ora 


f 


2ZO naAj/ormi 190 naA/ora* 








550 naA/crn“ 





2000 nA/crm#_ 
Bad 


Slika 14. Distorzija vanjskog električnog 


polja uslijed prisutnosti ljudskog tijela. Slika 15. Uzemljeni čovjek izložen okomitom 


električnom polju jakosti 10 kV/m i v = 60 Hz. 
Prikazano je mjereno ulazno električno polje, 
inducirane aksijalne gustoće struja u tijelu 
usrednjene po odabranim presjecima tijela i 
proračunata gustoća struje okomita na površinu 
tijela (60 nA / cm“). 


HF (visokofrekventna) EM polja  inducirat će električna polja u tkivu i 
pokrenuti mehanizam apsorpcije EM energije. Dio iz izvora izračene EM energije 
apsorbirati će se u tkivu uzrokujući povećanje temperature tkiva i utjecati na 
biokemijske reakcije. Također je moguće da apsorbirana EM energija uzrokuje 
interferenciju s transportom elektrona pri kemijskim/ biološkim procesima u tkivu 
(nelinearni efekti). 

Apsorpcija u tkivu je gubitak “snage vanjskog zračenja vezana uz 
dielektrične osobine biološkog tkiva. Gubitak “snage“ EM zračenja koji se događa pri 
prolasku zračenja kroz biološko tkivo definiramo kao specifičnu brzinu apsorpcije 
(SAR) zračenja 
2 


(mjeri se u W kg!) SAR = z 





gdje je E lokalno električno polje koje je 


vanjsko visokofrekventno EM zračenje iz nekog izvora induciralo unutra tijela, o je 
dielektrična konstanta pojedinog tkiva i pje gustoća tog tkiva. 

Raspon frekvencija Veličina nn 


Brzina Doze 
100 kHz 10 GHz SAR Wkg"1 Specifična brzina 


Z 


apsorpcije 


Pulsno elektromagnetsko zračenje: mn o 


Doza 
-1 
300 MHz Do 10 GHz SA Jkg Specifična apsorpcija 


HHEE 
La 
s 





Tablica 2. Dozimetrijske veličine relevantne za opis EM zračenja 


Vidimo da SAR ovisi o vrsti tkiva što znači da određeno vanjsko EM zračenje 
različito djeluje na svaki djelić ljudskog organizma. Zbog svojstva međudjelovanja 
zračenja i organske materije, istraživanja o utjecaju EM zračenja na živo tkivo 
zahtjevna su i kompleksna. 


Tkivo o (Sm') Dio tijela m . 
o PJE: “o 000 (o O 
Mozak 0,12 Mozak ++ 
Oko 0,11 Očne leće dSETE 
Srce 0,11 Srce + 
Jetra 0,13 Pluća SF 
Bubrezi 0,16 Koža + 
Slezena 0,16 Pun x + 
organi 
Mišići 0,5 Čašica koljena dij 
Metalni 
' ' +++ 
implantati 


* razina apsorpcije +++ vrlo velika, ++ velika, + umjerena 


Tablica 3. HF područje EM zračenja - vodljivost i apsorpcija u ljudskom tkivu 

0.0 0.5 1.0 1.5 2.0 
SAR usrednjen na 10 g tkiva du/xg) 


Slika 16. Procjenjeni - proračunati lokalni SAR u glavi uzrokovan zračenjem antene mobitela 


SAR nije moguće direktno mjeriti. Da bi ga izmjerili na određenom mjestu 
unutar tkiva potrebno je mjernu sondu staviti točno na mjerno mjesto - u tkivo. Kada 
se radi o ljudima i životinjama to etički nije dozvoljeno. Razvoj fizike materijala i 
moderne elektronike omogućili su konstruiranje detektora kojima možemo dovoljno 
precizno mjeriti navedene fizikalne veličine, neposredno ili posredno, kako bi 
procijenili količinu topline (SAR) koju EM zračenje deponira pri prolasku i apsorpciji 
u živoj materiji. Za proračun SAR-a koristimo napredne računarske tehnike (slika 
16), a za mjerenja koristimo fantome, ljudskom tijelu po geometriji, volumenu i 
gustoći ekvivalentne mjerne objekte (slika 17.). 





Slika 17. Eksperimentalni sustav fantoma, izvora zračenja i detektora za mjerenja SAR-a 

Danas znamo da su neki umjetni izvori EM zračenja toliko energetski slabi da 
ne čine ,štetu“ živoj materiji (radio aparati, svi kućanski aparati, bazne postaje 
mobilne telefonije, neki medicinski električni uređaji za fizikalnu terapiju, ITV 
antenski sustavi i sl...). I dalje svakodnevno smišljamo i proizvodimo nove izvore 
zračenja o čijem utjecaju na život gotovo ništa ne znamo (nove generacije mobilnih 
telekomunikacijskih antenskih sustava, radari, uređaji u industriji, bežićne veze, 
uređaji za vojne namjene itd..). 

Zbog neznanja o stvarnom međudjelovanju elektromagnetskog zračenja i 
materije , a u skladu s dogovornim principom predostrožnosti, koji zahtijeva da 
prema nepoznatim tehnologijama postupamo krajnje obazrivo i s primjerenom 
dozom znanstvene sumnje, utvrđene su opasnosti od izlaganja toplinskim razinama 
EM zračenja i to čini osnovu današnjih, zakonima i međunarodnim preporukama, 
propisanih graničnih vrijednosti izlaganja EM zračenju. 


Zakon definira temeljne, fizikalne veličine i izvedene, dozimetrijske veličine 
koje nam služe za utvrđivanje graničnih vrijednosti iznad kojih nije preporučljivo 
izlaganje EM zračenju zbog toga što se ne znaju moguće posljedice po zdravlje, 
kratkoročno za ljudsku jedinku i dugoročno za populaciju. Propisujemo si do kojih 
vrijednosti izlaganje žive materije EM umjetnom zračenju ,smije“ ići, a da smo još 
uvijek sigurni (za sada) da to izmjereno zračenje ne čini stvarnu zdravstvenu 
štetu“. 


Jakost Gustoća | Gustoća snage | Vrijeme 
električnog magnetskog |magnetskog 
f polja toka ravnog vala) nja 

E (V/m) B (uT) Sekv (W/m?) |t (minute) 

PRECIZNA RE TU RES RU A ROO OK 
_ 1-8Hz | 10000 | 3200/22 | 40000/f2 | ——_-P'|. * 
_ 8-05Hz_ | 10000 | 4000//_P— | 5000/f | ——-l |[ + 
0,025-08kHz| — 250/f-- | 4/f--—'|[ BO |lĐšvoSSGSG|o# 
_08-3kHz | 250, [| —_ Bo-ĐD[ 605-f[lĐšGSSGS|o 
_3-100kHz | 87 -—_D'[_—_ 5 -—-_ [605 | —-—-l__lDĐ|_*+ | 
100-150kHz | 87 —_'|[_—_ 5 | 6005 ||. 6 
NED I O O KK E 
_110MHz | 87/fi0 | OT3/f O | O092/f | —--ll__Pxll6_—_ 
mamuze 8 [0 [0% [2 (| 6 


4400-2000 MHz 1,375 f1/2 0,00357 f1/2 0,0046 f1/2 1/200 mi 
ZT 7 NO NN RUST I E RN ER 
0-300GHz| 61 [06 [ 020 | mo [ora 


Tablica 4. Izvadak iz zakonskih propisa Republike Hrvatske. 


Frekvencija 

Granične razine električnog i magnetskog polja, gustoće magnetskog toka i 
gustoće snage ekvivalentnog ravnog vala za pojedinačnu frekvenciju za područja 
profesionalne osjetljivosti. Granične razine dane su za efektivne vrijednosti jakosti 
nesmetanog polja i gustoće magnetskog toka, a vrijede za jednoliku izloženost cijelog 
ljudskog tijela EM poljima. (Izvadak iz Pravilnika RH NN 204/03) 


Prilikom izvođenja praktične vježbe pokazat ćemo način mjerenja 
niskofrekventnih i visokofrekventnih EM polja koja potječu od umjetnih izvora EM 
zračenja koje je stvorio i koje u svakodnevnom životu koristi čovjek, i to zračenje za 
koje vjerujemo da ne prelazi zadane sigurnosne zdravstvene granice i ne čini 
zdravstvenu ,štetu“. Mjerit ćemo magnetsko i električno polje transformatorske 
stanice ili dalekovoda u području niskih frekvencija (LF) i gustoću snage EM polja u 
području visokih frekvencija (VF) koja proizvode moderne bazne postaje mobilne 
bežične telefonije i radio komunikacijske opreme. Praktična vježba će nam pokazati 
kako i koliko smo si 'obogatili' prirodnu EM kupelj umjetnim dodatkom, kojeg valja 
detaljno istražiti da bi se uvjerili da nam (ne) nanosi zdravstvenu i time i moguću 
genetsku ,štetu“. Diskutirati ćemo koja bi to kontrolna skupina ljudi bila pogodna za 
epidemiološka istraživanja vezana uz izloženost neionizirajućem zračenju iz 
telekomunikacijskih antenskih sustava mobilne telefonije i da li je takvu skupinu 
uopće moguće pronaći u istim životnim uvjetima kao skupinu ljudi koja je izložena 
tom zračenju. 


I za kraj, dva primjera zdravstveno ,rizičnog“ izlaganja elektromagnetskom 
zračenju: 


stvarno..... i moguće...... 






optički 





kabel 
prema 
Matičnom 
printeru 
e 
odašiljač prijemnik 
Nikako sebe ne uporabiti 
za nekontrolirani prijenos Paziti na ,opasnosti“ bežičnog prijenosa 


električne struje magnetske privlačnosti... 

Elektromagnetska kupelj - II 


Đuro Drobac, 


Institut za fiziku, Zagreb 
drobac(Wifs.hr 


Sva živa bića na Zemlji izložena su stalnom djelovanju električnih i magnetskih polja. 
Čovjek se, simbolički rečeno, stalno nalazi u jednoj kupelji elektromagnetskog polja. 
Što je izvor tih polja? Djeluju li ta polja na čovjeka? Ako djeluju je li to štetno ili 
korisno? Ako je štetno kako se zaštititi? Ako je korisno kako kako pojačati djelovanje? 
Ova i slična pitanja nas skoro svakodnevno obasipaju iz raznih medija. Često se ova 
polja proglašavaju vrlo štetnima, a ponekad se štetnim proglašava i njihov manjak, i 
odmah se nude razna spasonosna rješenja (uglavnom skupa), a da stvar bude 
uvjerljivija koristi se i kvaziznanstveni rječnik, poluinformacije, "otkrića na poznatim 
institutima", ili "dobro poznati stručnjak u navedenom području dr Smith" (ime se 
povremeno mijenja). 


U ovom predavanju bit će riječi o prirodnom električnom i magnetskom polju 
mogućem utjecaju na naš život, s ciljem bar malog razjašnjenja mitova koji se pletu 


oko tih polja. 


Električno polje 


Prosječno električno polje u blizini Zemljine površine iznosi oko 130 V/m i 
usmjereno je prema površini Zemlje. To znači da je Zemljina površina negativno 
nabijena. Iz formule koja prikladno opisuje takvo polje 

o 


k=— 
€ 


proizlazi da je .. površinska gustoća naboja, oko 10? C/m“. To bi značilo da otprilike 
5 od 101! atoma ima jedan elektron viška. 

Kako u atmosferi uvijek ima nešto prisutnih iona to postoji slaba ali stalna struja 
usmjerena prema dolje. Ta struja za lijepa i mirna vremena iznosi oko 2x10:12 A/ m“. 
Za cijelu Zemljinu površinu to iznosi oko 1000 A. Iako male gustoće ova struja bi za 
oko pola sata ispraznila "Zemaljski kondenzator", no činjenica je da se on trajno 
održava. Mehanizam koji stalno održava razdiobu naboja su oluje i gromovi. Svake 
sekunde Zemlju pogađa prosječno oko 100 gromova. Oko 90% njih je udar 
negativnog naboja u Zemlju što znači da u prosječnom gromu ima oko 10 - 15 C 
naboja. Elekrično polje u blizini grmljavinskih oblaka, pogotovo za udara groma se 
povećava nekoliko puta. 

Smeta li ovo polje čovjeku? Vjerojatno ne. Ljudsko 








tijelo je relativno dobar vodič i sav naboj se 
raspodijeli po površini tijela tako da ovo polje ne 
prodire u organizam. 

U zadnje vrijeme se često spominje meteoropatija. 
To je pojava da se ljudi loše osjećaju 48-24 sata prije 
promjene vremena, no mala je vjerojatnost da 
promjena samo električnog polja utječe na to. 
Vjerojatno promjena više faktora zajedno npr. 
tlaka, vlažnosti, vjetra i električnog polja doprinosi 


meteoropatiji. 


Magnetsko polje 


Zemlja je okružena magnetskim poljem 
koje ima oblik kao da ga generira veliki 
dugoljasti magnet smješten u unutrašnjosti 
Zemlje i usmjeren približno Zemljinoj osi. 
Jakost tog polja na površini je reda veličine 
100 A/m. (To je polje koje bi davala duga 
ravna žica kojom teče struja jakosti 10 A na 
udaljenosti od par cm) Danas se smatra da 
ovo polje generiraju golemi strujni vrtlozi u 
vanjskom plaštu za kojeg se pretpostavlja 
da se sastoji dominantno od tekućih metala. 
Ovo polje je vrlo važno za održanje života 
na Zemlji jer nabijene čestice koje dolaze sa 
Sunca (a koje su ionizacijski vrlo opasne) 
skreće prema polovima. 

U Zemljinoj povijesti ovo polje je puno puta 
mijenjalo orijentaciju tj. zamijene se sjeverni 
i južni pol (kao da se golemi magnet u 
Zemlji zakrene za 180). Zašto Zemljino 
magnetsko polje mijenja orijentaciju, a 
pogotovo kako se to događa, nije poznato. 
Postoje modeli koji promjenu orijentacije 
povezuju s precesijom Zemljine osi no 
modelski bi se takve pojave trebale 
događati periodično svakih 26000 godina. 
Ono što je znano jest da su te pojave 
nasumične. Polje jedne orijentacije traje 
prosječno oko 280000 godina, zatim počinje 
slabiti; moguće je da se polovi razilaze i 
zatim se ponovo skupljaju u suprotnom 
smjeru. Ta promjena traje do 10-ak tisuća 

Činjenica je da je ljudska vrsta preživjela nekoliko promjena orijentacije Zemljinog 


magnetskog polja jer je u zadnjih pet milijuna godina takvih promjena bilo 


dvadesetak. Također je primijećeno izumiranje nekih vrsta i pojava novih uz neke od 


promjena orijentacije ali ne uz sve. 


Današnja orijentacija polja traje već oko 780000 godina, no mjerenja pokazuju da 
polje trenutno slabi (oko 6% u zadnjih 170 godina). Je li to uvod u novu promjenu 
orijentacije ili period privremenog slabljenja polja ne zna se. 

Magnetoterapija 


Ovim terminom se danas naziva dio alternativne medicine u kojem se smatra da 
organizam ima stanovitu korist ako ga se izlaže statičkom magnetskom polju. Ovo ne 
uključuje dijagnostičke metode kao MRI (odnosno NMR) u kojima se magnetsko 
polje koristi za uvid u unutrašnjost organizma. 

Prve ideje o uporabi magneta za liječenje potječu od švicarskog liječnika Paracelsusa 
(1493-1543). Naime tada se počelo smatrati da je bolest nešto što izvana ulazi u 
organizam i ako magnet ima snagu privlačiti željezo možda može izvući bolest iz 
organizma. Austrijski liječnik Franz Anton Mesmer (1734-1815) je naročito proširio 
uporabu magneta za liječenje mnogih bolesti, a uveo je i termin "životni 
magnetizam". lako je posebna komisija, koju je osnovao francuski kralj Louis XVI 
1784 god. provela niz pokusa i utvrdila da se svi opaženi efekti mogu pridijeliti snazi 
sugestije i da je "uporaba magnetiziranja samo umjetnost povećanja imaginacije" (a 
ovaj se zaključak mirno može potpisati i danas) uporaba magneta u liječenju se širila 
sve više, naročito otkrivanjem sve jačih permanentnih magneta. Amerikanac Daniel 
David Palmer je čak otvorio Palmer's School of Magnetic Cure 1890-ih u Iowi. Dr. C. J. 
Thacher je 1886 izdao katalog iz kojeg se poštom moglo naručiti pojedine dijelove 
odjeće podstavljene magnetima, a mogao se naručiti i cijeli kostim koji je sadržavao 
više od 700 magneta koji su pružali "potpunu zaštitu svih vitalnih organa tijela". 

U dvadesetom stoljeću znanstvenici i tehnolozi su razvili metode dobivanja sve jačih 
permanentnih magneta. Magneti bazirani na elementima rijetkih zemalja, npr. 
neodimij-željezo-bor, su više od sto puta jači od onih s kraja XIX stoljeća. To je 
ponovo pojačalo interes za uporabu permanentnih magneta u magnetoterapiji. 

Danas se uporaba magneta i magnetskog polja preporuča za uklanjanje bolova u 
leđima, vratu i zglobovima, protiv glavobolje, za poboljšanje cirkulacije krvi, za brže 
srastanje kostiju, protiv nesanice, protiv depresije... 

Forme i načini pomagala koja se nude su vrlo različiti. Od jakih permanentnih 
magneta s magnetizacijom od par tisuća Gaussa koji se stavljaju na željena mjesta s 
dobro određenim polaritetom polja do savitljivih traka s područjima alternirajuće 
magnetizacije poredanim u razne geometrijske oblike te klasičnih velikih zavojnica 
koje na mjestu tretmana teško da mogu proizvesti polje jače od Zemljinog. Prodaju se 
razne magnetske narukvice, ogrlice, štapići za magnetiziranje vode, magnetski 
jastuci, zaštitne deke i sl. 

Objašnjenja načina djelovanja magneta i magnetskih polja sežu od "popravka 
energetske neravnoteže izazvane elektromagnetskim zagađenjem" i "kompenzacije 
slabljenja Zemljinog magnetskog polja" pa do sasvim stručnih kao npr "Hallov efekt" 
za kojeg se navodi da, posebno u kombinaciji s alternirajućim poljima, dovodi do 
širenja krvnih žila i poboljšanja općeg stanja. 

Posao prodaje pomagala u magnetoterapiji danas naprosto cvate. Japanska tvrtka 
NIKKEN (koja se između ostalog bavi i piramidalnom prodajom predmeta za 
magnetoterapiju) je u Americi imala promet od 3 milijuna dolara 1989 god., da bi do 
1998 narasla na 150 milijuna. 


Znanstvena kritika ovakve uporabe magneta i magnetskog polja u tretiranju 
zdravstvenih problema polazi od činjenice da nije poznat nikakav mehanizam 

djelovanja koji bi dovodio do pretpostavljenih učinaka. Ljudsko tijelo se dominantno 
sastoji od vode koja je dijamagnetična. Izlaganje magnetskom polju dovodi do vrlo 
male promjene elektronskih putanja u molekuli vode i stvaranja magnetizacije (do 
100000 puta slabije od primijenjenog polja) smjera suprotnog polju. Ova pojava je 
potpuno reverzibilna tj uklanjanjem polja ova magnetizacija nestaje. U ljudskom 
organizmu svi mogući magnetski ioni su vrlo sitni i raspršeni tako da njihova 
interakcija s poljem može samo smanjiti globalni dijamagnetski efekt. S druge strane 
učinci izazvani npr. Hallovim efektom na širenje krvnih žila su puno manji od 
normalnih promjena promjera žila zbog fluktuacija tlaka ili temperature. 

Zaključno se može reći da se, u znanstvenim krugovima, tvrdnje onih koji zastupaju 
magnetoterapiju dočekuju s velikim skepticizmom. Možebitni učinci se pripisuju 
"placebo" efektu ili utjecaju popratnih djelovanja. Ukratko, još smo daleko od 
vremena kad ćemo moći jednoznačno i pouzdano povezati elektromagnetska polja i 
njihove pozitivne odnosno negativne učinke na žive organizme. 

